
Nuper, cum in manus incidisset de Ovidio Disputatio *, quam 
blim Facultati litterarum Parisiensi laudatissimus professor pro- 
ponebat, coepiegomet considerare quam pauca de illo poeta 
huius generis scripta a studiosis viris edita essent. Quasi enim 
Ovidius numerus sit, neque statim post Lucretium, Vergilium 
Horatiumque primas inter Latinos teneat, haud frequenter in 
Gallia quidem operam impenderunt ut huius virtutes vitiaque 
excuterent; et si quando eius carmina in disceptationem vene- 
runt, Amorum, Metamorphoseon Fastorumque libri multo 
digniores visi sunt qui eruditorum virorum animos et studia 
retinerent, vix autem Epistularum, Heroidum nomine scripta- 
rum, mentio habita est*. 

Inde mihi occurrit cogitatio et voluntas aliquid pro virili parte 
de Her. Epistulis scribendi, quia laudibus illae dignissimae vide- 
bantur. Ad peragendum consilium stimulabar, cum perpenderem 
quanto in honore illae apud eminentissimos decimi quinti et 
sexti saeculi viros fuissent; nam J. C. Scaliger, Poet. VI, 
c. VII :' « Epistulae, inquit, omnium illius librorum politissi- 
mae » ; et posterius Rapin, in Comparatione Homeri et Vergilii, 
<i. XI : « Ego, inquit, Heroidum epistulas semper appello florem 
elegantiae romanae. » 

1. Nageoite, Owtfe, sa vie et ses ceuvrts, Thfese, Paris, Thorin, 1872. 

2. M. Meyer, De recitationibus et de Ovidioy Thfese, 1842; L. Lacroix, 
Recbercbesstt/lareli^ion des Romains, d^apres Ovide, Thtse, 1846; Guill. Breton, 
Meiam, libros Ovidius quo consilio ceperitf qiia arte perfecerit^ Th^se, Paris, 
Hachette, 1885 ; J. Favre, D^ Ovidio novatore vocabulorumin Metam. /»tr«,Th6se, 
Paris, Garnier, 188$. 

Nobis igitur opus incohantibus nuUa sane subsidia defuerunt, 
quae quidem ex grammaticorum emendationibus, notis criticis 
et coniecturis essent exspectanda, aut ad verba, orationem, et 
res, quae antiquitates appellantur, explicationemque fabularum, 
pertinerent. Etenim iam a tribus saeculis unaquaeque aetas viros 
tulit qui in recensendis et sanandis his carminibus eIaborarunt« 
Ideo doctissimos Her. Epistulae emendatores inter alios habue- 
runt ex vetustioribus Naugerium, Micyllum, Ciofanum, tum 
felicissimum et optime de Ovidio meritum Nic. Heinsium, cui 
aemulus occurrit P. Burmannus et deinceps Van Lennep. Illorum 
copias criticas et grammaticas, ut eminentissimos tantum attin- 
gam, accuratissime digesserunt apud Gallos Amar, apud Ger- 
manos J. Chr, Jahn, V. Loers, R. Merkel, A. Riese, H. St, 
Sedlmayer, quorum sagacitas et doctrina non parum ad absolu- 
tionem scripturae et interpretationis contulit ^ 

Quaestiones vero arduas hae epistulae inter eruditos viros de 
huius carminis inventore, genere, nomine, authentica scripti 
fide moverunt, de quibus laudatissimi Jahn, Loers, Lachman, 
Merkel, L. Mueller, alii, diversis sententiis et ratiocinationibus 
disputarunt ; recentissimis praecipue temporibus studiosa cohors 
apud Germanos quidem Her. Epistulas diligenti manu versavit 
et plurimas commentationes ad haec carmina pertinentes protu- 
lit*. Quanquam horum doctissimas disceptationes nobis multum 
profuisse supervacaneum est addere, leviter illi attigisse videntur 
quid in universum de Epistulis et de earum genere, argumento, 
oratione, virtutibus denique et 'vfltiis sentiendum sit; nam in 
excutiendis difficultatibus quae plurimum eruditionis requirunt, 
de editionis tempore et auctoritate, illi quidem operam diligen- 
tissimam navarunt ; de ipso» autem poeta eiusque ingenii indole 
et propria Heroidum ac peculiari natura obiter tantum locuti 
sunt. 

Quae cum ita sint, hanc materiam retractare placuit et quasdam 
de Her. Epistulis quaestiones praecipue explanare. Nam quale in 

1. Indicem veterum editionum in octavo edit. Lemairianae vol. reperies; 
recentiores recognoscit TeufFel in Geschichte derRdm Litt. 5^edit. von Schwabe, 
Leipsig, 1890. :, 

2. Posterius eae, data occasione, commemorabuntur. 

his Ovidianum ingenium eluceat et quaenam tnsignes sint eius 
notae, virtutes vitiaque, certis ac pressis argumentis hac dispu- 
tatione qualicumque constituere propositum mihi fuit ; ad opus 
tamen perficiendum et poeticam horum carminum artem enu- 
cleandam necesse fuit examinare quasdam doctorum virorum 
sententias quae ad has epistulas pertinerent, et quid de earum 
tempore et nomine, de' inventore et genere, additis paucis de 
scripturae fide, clarius appareat, quantum exiguis viribus efficere 
possem, aestimare. Ego vero operam meam non periisse existi- 
mabo, si nonnihil ad accuratiorem Epistularum et ipsius artificis 
cognitionem contulero. 



CAPUTf 

atJO TEMPORE OVIDIUS HEROIDUM EPISTULAS EDIDERIT, 
ET aUO NOMlNE, 

Epistulae Heroidum in carminum numero reponuntur, quae 
iuvenilia Ovidii dicuntur, quia eorum pleraque argumentum ab 
amore sumunt, cui materiae iam ab anno aetatis vicesimo primo 
poeta incubuit, sicutapertum fit ex quibusdam Amorum, III, i, 
59, et Tristium III, 12, 15, locis : 

Prima tuae movi felicia semina mentis... 

Cum Thebae, cum Troia foret, cum Caesaris acta, 

Ingenium movit sola Corinna meum ». 

At quoniam carminibus amicam celebrantibus primum innotuit 
cum illi « barba resecta bisve semelve fuit », ad radendam vero 
barbam requisitum esse ter septenarium numerum affirmant 
grammatici ex loco Macrobii, scilicet sub annum aetatis XXII *, 
hinc facile colligimus ab Ovidio statim circa hanc aetatem iuve- 
nilia lecta populo esse, vel potius, secundum usum aliis poetis 
sollemnem, in amicorum litteratorumque coetu recitata. Neque 
hanc materiam ante annum aetatis quintum et quadragesimum 
reliquit, siquidem constat Amorum libros, Heroidum Epistulas, 
Artem Amatoriam, Remedia Amoris, Medicamina faciei iam 
absoluta et ediia fuisse quo tempore ad Fastos Metamorphosesque 
se convertit, 755 ab U. C. 3. 

Quo vero anno Heroidum epistulae publici iuris factae sint, 
statuere difficilius est, quia in his carminibus, utpote ad antiqui- 
tatem pertinentibus, nihil deprehendas, sive facta, sive mores 
spectes, quod tempus editionis illustret. Hoc tantum compertum 
habemus^ illas ante Amores lucem vidisse, quoniam in his 

1. Cf. Trw/., IV, 10, 57-60. 

2. Cf. Masson, Vita Ovidiif in-edit. Lemairiana, p. 155. 

3. Cf. TrisL, I, 7, 13 sqq, ; II, 549. 



illarum mentio reperitur. Restat ut Amorum editionis aetatem 
disquiramus, quae tamen statui non poterit, nisi prius de Art. 
Am. et Rem. editione breviter disputaverimus. 

Nam de iuvenilium ideoque etiam Heroidum tempore discep- 
tatio a Rem. editione pendet, quae vulgata esse ab U. C. 754 
optime probavit Masson, Vit. Ov., p. 167. Rem ipse indicavit 
Naso dum canit G. Caesarem iam se ad Parthicani expeditionem 
accingere, quae anno 752 extremo aut 755 incipiente ' acta est, ' 
Rem, v, 155 : 

Ecce fugax Parthus, magni nova causa triumphi, 
lam videt in campis Caesaris arma suis. 

At poeta nusquam pajcem agitatam fuisse innuit, quam com- 
ppsitam esse anno 755 U. C. evincit doctissimus Masson, 1. c. ; 
immo Parthum adhuc fugienteni inducitj unde non male colligi- 
tur editionem Rem. anno 754 in lucem prodiisse. 
, lamvero Ars Amatoria edita.fuerat, quoniam in Remediis, 
v. 12^ praeteritum opus appellatur. Nunc si res perpenderimus 
quarum in eo poemate mentionem Ovidius facit, tempora sta- 
tuere poterimus intra quae exarata Ars Am. fuit. Certe eam 
emittere ante annum U. C. 752 non potuit auctor^; primum 
enim indicium ex eo afFertur quod naumachiam commemorat, 
ut modo celebratam, quam anno 752 aestivis mensibus actam 
esse apparet ex Vell. II, 100 : « in urbe, inquit, eo ipso anno 
quo magnificentissimi gladiatorii muneris naumachiaeque spec- 
taculis Divus Augustus abhinc annos triginta^-se et Gallo Caninio 
coss., dedicato Martis templo, animos oculosqiie populi romani 
repleverat, foeda dictu memoriaque horrenda in. ipsius domo 
tempestas erupit. » Quamvis quo mense illa templi dedicatio 
peracta sit disputatum sit inter grammaticos (cf. Masson, p. 154 
sqq.), apparet intra kalendas Julias huius anni et Sept. finem 
certe circumscriptam illam esse, quoniam Augustus hoc anno ab 
initio ad kal. OctobriSj Gallus Caninius a kal. Juliis ad exeuntem 
annum consul fuit. 

I. Cf. Veli. Paterc, II, loo ^qq. 
. 2. De tota.hac.quaestione, Cf. Jos. Heuwes, De tempqre quo Ovidii Amores, 
Heroides, Ars Am, conscripta aique edita sint. $7 p. Rhejna^Gi^cstfalorum, 1883. 

Praeterea in eadem Arte Am. mentionem poeta facit C. Giesaris 
illam adversus Parthos expeditionem parantis, quam ductam 
esse a. U. C. 752 supra ostendimus, Art. Am., I, 177 : 

Ecce parat Caesar, domito quod defuit orbi , 
Addere : nunc, Oriens ultime, noster eris... 

Unde coUigi facile potest ipsam quoque Artem sub finem 
huiusanni vulgatam esse '. 

Deinde statuendum est quo anno hoc poema scribi sit coeptum ; 
quod ante a. U. C. 744 vix incohari potuit, quoniam in eo Ovidius 
Liviae Octaviaeque porticus et Marcelli theatrum, tanquam nota 
iam et exaedificata describit, Art. Am., I, 71 *. Nunc si Dioni 
historico fides habenda est, Liviae porticum apparet post annum 
U. C. 740 constructam esse, unde patet Artem quoque non nisi 
post haec tempora scribi coeptam 3. Maxime vero in hanc rem 
facit theatrum Marcelli, quod duobus locis Art. Am. Ovidius 
commemorat, I, 69, III, 394 sqq. Pompei enim theatrum solum 
Romae ante exstitit, quam theatra Balbi et Marcelli constructa 
sunt. At si ad Plinium maiorem te rettuleris, liquebit dedicatum 
tertium Romac hoc theatrum esse a. U. C. 743, ideoque anle 
hoc tempus reici non posse prima huius Artis exordia; Plinii 
autem verba haec sunt, Hist. nat., VIII, 25 : « Quinto Tuberone, 
Fabio Maximo coss. IV Nonas Maias, 743, theatri Marcelli 
dedicatione tigrim primus omniura ostendit (Augustus) in cavea 
mansuefactam. » 

Igitur Ars Am. intra annos U. C. 744-753 compositam et 
perfectam esse apparet. In ea autem commemorantur Amorum 
libri, III, 339 : 

Deve tribus libris, titulo quos signat Amorum, 
Elige quod docili moUiter ore legas. 

Unde certum est eos ante Art. Am. emissos esse. Neque 
lamen ex his versibus de editionis anno certa fit conclusio, quo- 

1. Cf. Masson, op, cit,, p. i6o; J. Heuwes, op, cit,, p. 8. 

2. Cf. De Liviae et Oct, port. Art, Am., III, 391 sqq., f<w/., VI, 639 sqq. 

3. Dion. L. LIV. Cf. Masson, op. cit., p. 150. Anno 747 dedicatam porticum 
dicit J. Heuwes, op, cit,, p. 6. 



niam Ars vix a. U. C. 753 in publicum prodiit; nam fieri 
potest ut hi versus, quemadmodum in alia carmina multi, serius 
a poeta in hoc opus sint inserti. Constat saltem Am. libros 
anno fere U. C. 732 incohatos esse, neque ante annum 
739 relictos, cum ipse poeta declaret circa aetatis suae annum 
vicesimum primum ad carmina iuvenilia se convertisse, Trist., 
IV, 10, 56. At non ante annum 739 vulgari potuerunt Amores, 
in quibus Sicambros victos commemoret Ovidius, 1, 10, 47 sqq. ; 
cum illis autem, Dione teste S bellum anno 738 gestum est et 
sub anni finem pace finitum. Quin etiam ne ante quidem annum 
744 publicari potuerunt Am. libri, in quibus Art. Am. exstet 
mentio, II, 18, 19 : 

Qjiod licet, aut Artes teneri profitemur Araoris : 
Ei mihi, praeceptis urgeor ipse meis. 

Atqui si recte supra collegimus Art. Am. compositionem ante 
an. 744 institui non potuisse, igitur ne Am. libros quidem tunc 
vulgatos fuisse apparet. 

Sed de certo editionis anno nihil liquet, quia minime huc 
faciunt quae in Am. libris poeta de rebus illo tempore gestis 
rettulit. Quanquam enim felicia Caesaris arma, I, 2, 51 ; bellum 
extremum, I, 8, 40; Aeneidos Vergilianae editionem, I, 15, 25; 
Caesaris templum, III, 8, 52; Tibulli mortem, III, 9, 5; aliaque 
memorat, ea aut incerta, aut anteriora, quam Sicambrorum 
bellum, sunt. Firmiter igitur in eo subsistendum est, quod Am. 
libri intra annos 744-752 prodierunt. Sed aliam diflicultatem hoc 
suscitat epigramma quod illis Ovidius praemisit : 

Q.ui modo Nasonis fueramus quinque libelli, 
Tres sumus : hoc illi praetulit auctor opus. 
Ut iam nulla tibi nos sit legisse voluptas, 
At levior demptis poena duobus erit ; 

ex quo loco docti viri * concluserunt Amores bis editos esse ; 
primum enim quinque libros distinctos et publicatos fiiisse, 
postea recensos eosdem et castigatos, ut qui secunda vice ede- 

1, L. LIV. Cf. Masson, op, cit,, p. 147. 

2. Cf. Masson, op, cit,, p. 148; Jos. Heuwes, op, cit,^ p. 12 sqq. 

rentur, tres tantum superessent. Attamen Jubia videri potest 
huius loci interpretatio. Non enim inde patet quinque primum 
Am. libros vulgatos, deinde adtrium numerum redactos editione 
nova esse ; sed fortasse significare Naso voluit se prius carmina 
in quinque libros coliegisse et penes se habuisse, deinde vero, 
antequam ederentur, maluisse recidere quae supervacanea vide- 
rentur, et rebus coartatis tres tantum libros expromere. Nulla 
certe causa apparet cur duplicem editionem protulerit poeta; 
quibus enim videntur bis prodiisse Am. libri, ne ipsi quidem 
censent id ab Ovidio fectum ut carminibus pluribus deletis 
meliora. reponeret % sed ut eorum numerum minueret. In ope-; 
ribus porro recensendis alia erat veterum ac nostratium ratio ; nam' 
illi tunc solum emendasse scripta sua videntur, cum illa aut 
diversis temporibus, sicut comoediae et tragoediae, in publicum 
emitterentur, aut, sicut ApoUpnii Argonautica , expIo?a . priqre 
recensione essent. Nusquam vero indicium eminet huiusmodi 
causis adductum Nasonem esse ut carmina emendaret et denuo 
vulgaret; alioqui rem ipse fusius indicasset. Vix etiam fieri 
pptuit ut nullum planius huius rei testimonium nobis innotuisset, 
si vere duplex editio exstitisset. Nam si libros quinque poeta 
primum emisit, haud dubium videtur, quin multis exemplaribus 
illi vuigati fuerint. Quomodo igitur accidere potuit ut nusquam, 
in codicibus vestigium prioris editionis ne minimum quidem 
inveniatur? Quid, quod apud veter.es grammaticos nullum illius 
fragmentum ^c ne mentionem quidem reperias? Diligentem in 
emendandis Am. libris curam saltem commemorasset Seneca 
aut Quintilianus, qui fusum Ovidii impetum et nimiam indul- 
gentiam saepius reprehendunt. Nam eorum temporibus prior 
editio, siquidem exstitisset, non ita evanuisset ut huius ne 
memoria quidem permaneret. Denique non is erat Naso qui 
opus iam perfectum et vulgatum accuratius retractaret, quippe 
qui ne amicorum quidem reprehensione facile adduceretur ut 
carmina vel leviter emendaret ; non enim in discernendis vitiis 
suis huic deerat iudicium, sed voluntas, sicut liquet ex Senecae 

I. Causam curalteram editionem paraverit Ovidius, nuUam aliam,nisi formam 
carminis, fatetur fuisse Jos. Heuwes, op, cit., p. 30. , . 



verbis, in Declamatione, II, ii, haec narrantis : '« Rogatiis ali- 
quando ab amicis suis ut tolleret tres versus, petivit invicem ut 
tres exciperet, in quos illis nihil liceret. Conscripserant illi quos. 
tolli vellent, secreto hic quos tutos esse vellet. In utrisque codi- 
cillis iidem versus erant. Ex quibus primum fuisse narrabat 
Albinovanus Pedo, qui inter arbitros fuit : 

Semibovemque virum, semivirumque bovem, 

secundum : 

Egelidum Borean, egelidumque Notum : 

ex quo apparet summi ingenii viro non iudicium defuisse ad 
compescendam liceritiam carminum suorum, sed animum ; 
aiebat enim decentiorem esse faciem, in qua aliquis naevus 
inesset. » Igitur diversas illas ob causas reicienda videtur duplex 
editio, neque aliud versibus exagitatis iijdicavit poeta quam seye- 
ram castigationem qua iuvenilia carmina coercuit, antequam 
vulgaret. 

In monumentis'igitur antiquitatis, quod secundam recensio* 
nem testetur, nihil omnino reperitur. lam si perpendas genus et 
materiam operis, intellegas quam consentanea Ovidianae iuventae 
pars haec operum sit, utpote argumento ex amoribus deducto 
imprimis iuvenilis. Si et illud respicio, a poeta nostro, quahquam 
laudis cupidissimus esset et, Corinna per urbem cantata, ingenii 
magna fama floreret, nullum maioris ponderis opus iam tum, 
praeter Medeam fabulam, editum fuisse, vix credibile mihi vide- 
tur emissos tardius in publicum Am. libros. Hoc quoque consi- 
derandum venit, quod ante reiegationem opera Ovidius multa 
magnaque perfecit, et post Amores in Art, Am., Rem. Am., 
Medic. faciei, Metam. Fastorumque libris scribendis occupata 
virilis eius aetas fuit, omniaque illa, praeter Fastos, iam abso-' 
luta sunt et edita ; quae tantae quidem molis sunt, ut ad repo-; 
nendos incude Am. libros tempus ipsum defuisse poetae videa- 
tur. Igitur perpensis omnibus argumentis, quae suppeditat cum- 
Ovidii ingenium et natura atque in componendo consuetudo, 
tum veterum in scriptis emendandis ratio, denique temporum , 
ihtra quae maioris momenti pluraopera hic edidit, respectus, 

admodum probabile est mature ab ea absolutos esse Am. libros 
et iuvenilia haec in iuventa prima, scilicet circa aetatis XXXV 
annum, ab U. C. 746, edita. 

lam demum verisimilius tempus statuere possumus, quo Naso 
Heroidum epistulas publici iuris fecerit; quas cum sane mature 
incohasset, per intervalla, in componendis elegiis vacua, a 
Corinna ad fabulosos antiquarum feminarum amores transfugie- 
bat, quas de amantibus queri fingebat et eis absentibus moras aut 
lentos amores exprobrare. Certe ante Amorum editionem ha$ 
prodiisse illustrissimus ille locus docet, quo earum facit mentio- 
nem, Am., II, 18, 19 : 

Quod licet, aut artes teneri profitemur amoris, 
Ei mihi, praeceptis urgeor ipse meis ; 
Aut, quod Penelopes verbis reddatur Ulixi, 
Scribimus, etc. 

Itaque si recte collegimus Amores circa annum 746 editos 
esse,' haud procul a vero aberraverit quicumquc Epistulas ali- 
quantum ante tempus iam vulgatas existimarit. 

At doctissimus Jahn, diversam sententiam amplexus et tuitus, 
poetam, cum illam elegiam ad Macrum daret, in Heroidibus 
scribendis maxime versatum esse censet easque anno 749 aut 750 
editas * ; cui eruditissimi viri opinioni reverenter repugnare 
ausim. Enimvero quod poeta vocem Scribimus in tempore 
praesenti adhibuit, non ideo verbi vis satis docere mihi videtur 
occupatum praesertim tunc componendis illis Esse Ovidium. 
Strictam nimis et rigidam interpretationem istam existimo, libe- 
rius vero intellegendas esse huiusmodi voces a poeta quolibet 
usurpatas ; ideoque et ex verbo illo Scribimus parum certam fieri 
conclusionem crediderim et potius in genere et poetico modo, 
sicut saepius reperire est, tempore praesenti Nasonem usum esse. 
Neque in verborum nexu et in carminum historia quicquam 
invenitur, quo Jahni ratio confirmetur. Quin etiam illi refraga- 
tur sane, quod iam tum absoluta et vulgata exstabant A. Sabini 
carmina, quibus hic ad Ovidii Epistulas virorum nomine respon- 

I. J. Jahn. De Ovidii et Sabini epist. Disputatio. Lipsiae, Teubner. Jos. 
Heuwes editas ante a. 752 pro certo tantum habet, op. cit,, p. 38. 

derat; quod quidem eo ex loco patet, quo illa commemorata 
sunt, Am. 11, i8, 27 : 

Quam cito de toto rediit meus orbe Sabinus, 
Scriptaque diversis rettulit ille locis ! 
Candida Penelope signum cognovit Ulixis ; 
Legit ab Hippolyto scripta noverca suo ; 
lam pius Aeneas miserae rescripsit Elissae; 
Quodque legat Phyllis, si modo vivit, adest ; 
Tristis ad Hypsipylen ab lasone littera venit ; 
Det votam Phoebo Lesbis amata lyram. 

tluomodo enim has responsiones perficere potuisset Sabinus, 
nisi concinnatae et vulgatae Her. Epistulae iam tum fuissent? 
Mihi quidem luce clarius videtur, illa Nasonis carmina absoluta 
et edita fuisse quo tempore illam Amorum elegiam hic compo- 
neret. Itaque non temere me facturum existimo, si circa annum 
U. C. 745 Heroidas publici iuris factas esse statuero ; nec pro- 
banda videtur lahni ratio, qui intra brevius annorum spatium 
conscripta et emissa omnia Ovidii carmina amatoria censet. 

Nunc de horum carminum titulo , quoniam dubitatur , paucis 

disceptare refert. Non vero quicquam causae est cur nomen, quo 

ab Ovidio ipso appellata sint, reiciamus : qui ea quidem comme- 

morans, planissimo verbo Epistulas vocat, Art. Am., III, 346 : 

Vel tibi composita cantetur Epistula voce. 

In hac elegia enim poeta quendam inducit qui, hunc in arte 
amatoria, quasi magistrum, sectatus, ceteris huius opera indicat, 
inter quae Heroidum epistulas ab eo vulgatas extollit : aperta 
nempe illa inscriptio visa est, utpote quae libro eius praefixa 
esset ; aut sane nomen, si necesse fuisset, fusius Ovidius expla- 
nasset. Nunc quoque singulis carminibus eadem appellatio prae- 
ponitur, Epistula I, II, etc, et hunc titulum poetae in animo 
versari ideoque toto volumine inscriptum saepius in plerisque 
exordiis credas : 

Hanc tua Penelope lento tibi mittit, Ulixe. I. 

Quam legis, a rapta Briseide littera venit. III. 

Perlege quodcumque est : quid epistula lecta nocebit ? IV. 

Perlegis, an coniunx prohibet nova ? V. 

Nunc oculos tua cum violarit epistula nostros. XVII. 

Illa initia cum considero, nomen Epistulae probabilius a poeta 
carminibus inditum esse mihi videtur ; quae sane inscriptio et 
simplicissima et elegantissima erat. Aliter sentit Guilielmus 
Peters, qui titulum « Epistulae heroidum aut Epistulae heroides» 
ut plenam et antiquiorem appellationem, genuinum censet ' ; 
mihi vero nihil liquere ex eius argumentis videtur. Quominus 
tamen iila carmina « Heroides » inscripta sint, nihil sane obstare 
fateor; parum enim commoveor Th. Birtii rationibus, qui in 
libro dicto « Das antike Buchwesen », p. 379 sq. genuinum titu- 
lum ff heroides » fuisse concedit, posterius autem carminibus 
XVI-XXI additis in « Epistulae » demutatum esse, quia Paridis, 
Leandri, Acontii litterae Heroidum nomine indicari non possent. 
Recte tali argumento respondet J. Tolkiehn* unicuique virorum 
epistul^e cohaerere singulas a feminis confectas « ut illae quasi 
prolusiones quaedam harum haberi queant ; praeterea consimile 
aliquid factum esse in Halieuticis Ovidianis, quibus inserta sit, 
vv. 49-81, animalium terrestrium enarratio ». 

Neque me fallit a Prisciano X, 54, Heroides appellatas esse et 
eodem verbo saepe a scholiastis indicatas. In quibusdam mem- 
branis et vetustioribus editionibus Heroides sive Epistulae duplici 
titulo vocantur, vel Epistulae Heroidum, vel, ut vulgo editur, 
Heroides ^ Istae autem inscriptiones recentioris sunt aetatis, 
sicut huiusmodi duplices tituli apud Platonem : Phaedrus, sive 
de pulchro ; Convivium, sive de bono, etc. Necessarium etiam 
fuit postea haec carmina planiore appellatione indicari, ne qua 
obscuritas adesset, cum alias epistulas ex Ponto Naso scripsisset. 
Ita et Priscianus eas Heroides vocavit, ne anceps esset, si simpli- 
citer dixisset : Ovidius in epistulis ; et eius exemplum testimo - 
niumque in hac quaestione posteri saepius, nec male secuti 
sunt. Ideo nos quoque, ut enucleatam appellationem usurpemus, 
has . Epistulas Heroidum, vel brevius et distinctius Heroides 
vocabimus ; ab Ovidio tamen « Epistulae » titulum inditum esse 
verisimilius videtur, 

1. Observat. ad P, Ovidii Nasonis ber. epist. Lipsiae, 1882. V. p. 2, 

2. Quaestionum ad Heroides Ovidianas spectantium capita VII. Lipsiae, 1888. 
V. p. 7. 

j. Cf. Guil. Peters, op.cit., p. i et not. x. ... 



CAPur II 

bE CARMINUM GENERE, Clil HEROIS NOMEN EST, 
EIUSaUE INVENTORE. 



. Carminum genus, quod Herois inscribitur, epislulas designat 
in quibus non suo poeta nomine loquitur, sed alios, praecipue 
feminas, ad absentem de vehementiore quodam animi motu 
Scribentes fingit. 

Apiid Ovidium quidem, qui carminis huius legem exemplis 
suis ^tatuit, epistularum auctores in eodem omnes vitae statu 
versantur, id est in aegritudine et dolore amantibus soiito, qui 
cum absenti coniungi concupiscunt. Igitur Heroidum materia 
angustis rei amatoriae terminis circumscripta est. Praeterea 
personae, non ex recentioribus temporibus et vera historia 
excerptae, sed ex heroico aevo et remotissimavetustatesumptae, 
ad amatorem procul agentem scribere finguntur. Atque hac 
sane parte Ovidianae .epistulae ab omnibus distingui possunt, 
quae nostra aut superiore aetate perscriptae sunt, sive eas 
materia contiriebat amatoria, a scriptore ipso explanata, sive 
viri feminaeque solitas amantium querelas effundentes et moUes 
aegri animi aiFectus describentes vicissim inducti sunt ; quod 
fictum scribendi genus, Galiice vocatum Roman^ plurimum flo- 
ruit, ex quo celeberrimus nostras ^ duorum amantium sensus 
varios et commotiones in nobilissimo opere depinxit, illo qui- 
dem soluta oratione conscripto. At hoc quoque Ovidianis 
Heroidibus peculiare est, quod versibus concinnatae sunt. 

' Nunc si carminum horum naturam perspexerimus, ad elegia- 
cum genus ea pertinere agnoscemus. Etenim in describendis 
aflFectibus versantur, qui plerumqiie dolentes et patientes aman- 
tium, feminarum praecipue, animos invadunt. Quemadmodum 
jgitur in elegiis aut sedat® orationis tenore eifunduntur, aut 

. ' I. Ji-J. Rousscau, ywtW&HipZoff^, 

etiam vehementi impetu sensus erumpunt, ita in Heroidibus 
puellas querulas et leniler amatoribus molestas moras expro- 
brantes invenies, aut incitato animaet tumido ore delitigantes. 
Neque aliter se res habere poterat, quoniam ai^umentum elegiis 
et Heroidibus idem ex amantium gaudiis et sollicitudinibus com- 
paratur, At poetae, qualis generis sunt Tibullus, Propertius, 
Ovidius ipse in Amoribus, pleraque suo nomine in amatoriis 
carminibus canunt; hic autem in Epistulis personas alienas 
describit, quae ex suo quaeque ingenio, quale ex fabulis com- 
pertum habemus aut sibi finxit poeta, animi sui motus expri- 
munt ; unde illa quidem parte dramatici poematis participes sunt 
Heroides. Tragoediarum sane tenorem praesertim referunt, cum 
gravior quaedam et impotentior femina, ut solet, in lentum 
amatorem acrius invehitur et paulatim dolore exulcerata ad 
summam vim fervidissimosque sensus abripitur; tunc enim ora- 
tio exsurgit et incitatiore cursu trepidat, sicut aflfectibus par est; 
et nisi scires personas illas cum absentibus colloqui, est ubi 
meram tragoediam audire te putares. Quondam igitur Herois 
formam et naturam scenarum illarum videtur referre, quae soli- 
loquia dicuntur. Haec opinio firmior etiam animo insidit, cum 
venit in mentem harum epistularum argumenta pferaque ex 
tragoediis sumpta esse, quae in scena olim actae fuerant, Ovidii- 
que temporibus adhuc exstabant et graece et latine scriptae. 
Nam sive Phaedra, sive Canace, vel Hermione, vei Deianira 
aliave inducitur, poematum statim memoria revocatur quae ex 
eadem materia Sophocles Euripidesve exprompserant. 

Et reipsa, collatis priorum et Ovidii carminibus, putes ali- 
quando hoc egisse poetam ut argumentum tragicae fabulae coar- 
tatum in epistula includeret, et mutato nomine {jLovoXoyov reci- 
tari. Evanuit solum dialogi forma, quasi muta altera persona 
permaneat, dum altera affectus motusque animi evolvit, et, 
nuUo respondente, quaestionibus, aut querelis,aut ratiocinationi- 
bus excurrit. Documentum huiusce rei praebere potest heroi- 
dum una quaelibet e tragicarum feminarum choro excerpta. 
Nam si Phaedram audies epistula ad Hippolytum missa queren- 
tem, sensus commotionesque facile agnosces quibus iam Euri- 
pides felicissiraa ubertate et subtilitate in 'TirTroXuTtp (jTecp. femi- 

-nam illam amentem effinxerat: Im quae nuntius aut nutricuia in 
tragoedia referebat, in epistula narrationis^ formam recipiunt; 
quae in dialogo personae disputabaflt, uno argumentandi tenore 
exponuntur ; quae tumidiore oreeaedern delitigabant, hic quoque 
ardenti impetu per exclamationes eflferuntur. Quid plura? Si 
coniveas et fingas a duabus personis recitari epistulas, aut res- 
ponsiones interdum remissiore voce dari quam ut ad aures tuas 
perveniant, haud ab opinione hac abhorreas, scilicet feminas, 
quales Phaedra, Hermione, Medea, Hypermnestra, extragicorum 
fabulis usurpatasesse. 

Hac ego mente iam disserui, ut intellegatur ad primam horum 
carminum cogitationem impulsum tragoediarum lectione aut 
compositione esse Ovidium : quae magni laboris atque arduae 
disceptationis est quaestio. At mihi quidem et has epistulas et 
carmina iam ab hoc scripta intuenti confirmatur ea sententia, 
quod eodem fere tempore, quo Heroides compositae sunt aut 
paulo ante, in tragoediis tractandis hunc versatum esse accepi- 
mus, nec sane transitus ad novum carminis genus impeditus aut 
Jongus erat; ideoque, ut summam opinionis indicem, Medeailla 
Ovidii principium et fons videtur esse unde Heroides effluxe- 
runt. 

De hac tragoedia firmo iudicio nihil pronuntiare possumus, 
quam temporum series posteritati inviderit; alioquin haud 
dubium est quin in illa rationem deprehendere et definire posse- 
mus, qua dramaticum aliquod poema in epistulam ab eo trans- 
mutaretur. Hunc quidem tragoediis operam diu dedisse plures 
eius carminum loci diserte docent * ; inter quas Medea praeser- 
tim ab antiquis grammaticis laudatur; nam Dialogi de Orat. 
auctor, c. 12 : « nec ullus Asinii aut Messallae liber tam illus- 
tris est quam Medea Ovidii... » Nec parciores eidem laudes 
tribuit Quintilianus, X, 4 cc Ovidii Medea videtur mihi ostendere 
quantum vir ille praestare potuerit, si ingenio suo temperare 
quam indulgere maluisset. » Igitur ad scribendarum Heroidum 
cogitationem impulsum tragoediarum tractatione esse Ovidium 
existimare licet. 

I. -^w., II. 18, 13 ; III, I, 63 ; Trist,, II, 519, et passim. 

Nam si evanuit tragoedia illa Ovidiana, plures a Graecis com- 
positae supersunt, quibus vel leviter inspectis aestimare possimus 
quam saepe ex tragicb Euripidis, Sophoclis, Aeschylique fonte 
epistulae illae effluxerint. Hanc sententiam Th. Birtio placuisse 
video, qui in Animadversionihus ad Ovidii beroidum epistulas ' 
locos plurimos notat quibus Graeca illa imitatio deprehenditur, 
Ideo non solum in Medeae vel Phaedrae litteris Euripideam ori- 
ginem agnoscere in promptu est, sed ex Sophocle quoque in 
Trachiniensibus, et Aeschylo in Prometheo et Supplicibus, 
nonnuUa deprompta esse apparet. Indefacile explicatur illa 
ep. IX hians compositio et interruptus post v. 142 scribentis 
Dcianirae sermo; cui littera^ ad Herculem perficienti subito 
advenit nuntius virum obire mortem, neque tamen desinit ista 
ad pereuntem scribere, eaque adicere quae non ad coniugem 
derigi sed ex tragica scena adumbrari videantur, ita ut in propa- 
tulo sit huiuscemodi perversitatem « sibi concessisse Ovidium 
nulla alia ratiohe quam ut totam, quantum quidem ad Deianirae 
fata pertinet, tragoediam sui carminis finibus complecti 
posset * ». Igitur investiganti primam Heroidum originem pro- 
babile videbitur ad excogitandum hoc poeticum genus tragico- 
rum poetarum usum non parvi momenti fuisse. 

Praeterea haud temere facias, si putes pergrata quoque poetae 
nostro Epistularum fuisse argumenta, quod genus referrent 
declamationum quibus rhetoricae professores adulescentulos in 
scholis exercerent; inter quos praecipue M. Porcium Latronem 
et Arellium Fuscum Ovidius sectatus est, qui temporibus his 
celeberrimi Romae fuerunt. Latroriis autem adeo admiratorem 
hunc fuisse, ut multas eius sententias in versus suos transtulerit, 
auctor est Seneca pater, Contr. II, 10 : « tunc autem cum stu- 
deret, habebatur bonus declamator. Hanc certe controversiam 
ante Arellium Fuscum declamavit, ut mihi videbatur, longe 
ingeniosius ; excepto eo, quod sine certo ordine per locos dis- 
curreret. Haec illo dicente excerpta memini etc... Declamabat 
autem Naso raro controversias, sed non nisi ethicas; libentius 

1. In Kbeinisches Museum Jur Philohgie, A. 1877, p. 386-432. 

2. Ibid,f p. 408; cf. de lus fabula, p. 427. . . . 

dicebat si>asorias. Molesta illi erat omnis argumentatio ; verbis 
minime licenter usus est, nisi in carminibus, in quibus non 
ignoravit vitia sua sed amavit. » Scholasticae istae orationes 
forensium actionum meditationes erant, quibus ad veras iudicio- 
rum pugnas et quasi iustas acies exerceri studiosi discipuli sole- 
bant, ut ex umbratili studio in lucem solemque prodirent et a 
fictis ad serias causas transirent. Illa declamationum themata, 
quae doctores adulescentibus subiciebant, haud multum ab 
Heroidum genere abhorrere mihi videntur, neque certe ab istis 
commentationibus ad simulatas has Epistulas longum erat 
transcurrendum iter. Quantum censes in hanc viam inductum 
esse Ovidium, postquam de iureiurando mariti et uxoris, 
Contr. I. II, 9, et talibus quaestionibus declamitasset penitusque 
perspexisset 

Quis color et quod sit causae genus atque ubi summa 
Quaestio ! 

auven. VII, 155). 

Qul docentQ Porcio Latrone aut Arellio Fusco diligenter deli- 
beraverat an « Alexander Oceanum navigaret, vel Agamemnon 
Iphigeniam immolaret, negante Calchante aliter navigari posse, 
vel Cicero Antonium deprecaretur etc. » ', facillime adduci debuit 
ut fictas heroidum ad amasios epistulas excogitaret et scriberet. 
Illae enim suasoriarum prorsus morem saepe referunt cc quemad- 
modum in rhetorum ludis fabricabantur, quarumque ea erat ratio 
ut causa proposita quam maxime posset defenderetur ; causa 
illa in epistulis Amor est, quem heroides et heroes ut iustum ac 
legitimum defendere.student ^. » 

Praeterea bella prorsus haec erant argumenta, quae in sollem- 
nibus amicorum coetibus et poetarum coUegiis illis, ab Asinio 
Pollione institutis, legerentur. Cum enim studiosi homines et 
Musarum alumni suos conventus haberent, ubi carmina sua 
invicem recitarent, in eorum choro locum eximium Naso obti- 
nuit, sicut ipse disertis verbis declarat, Tr, V, e. III, 5, 47, 52 : 

1. Seneca, Suas.y i, 5^ 6. 

2. Sedlmayer, Prolegoinena critica ad Heroides Ovidianas, Vindobonae, 1878, 

PlTO. — Oiidii episi. Her. a 

Inter quos, memini, dum rae mea fatar sinebant, 
Non invisa tibi pars ego saepe fui... 
Vos quoque, consortes studii, pia turba, poetae... 
Dicat : ubi est nostri pars modo Naso chori ? 

. Equidem existimo recitanti huic quasdam Her. epistulas 
assurgere saepius debuisse sodales et verbis ab Horatio exagita- 
tis, ad Pis. 428, exclamare : pulchre, bene, recte! Aptissime 
ehim convenientium in hbs coetus poetarum iudicio haec car- 
mina respondebant; et inqiiirenti primam Heroidum cogitatio- 
nem haud contemnehdum argumentum, de quo loquimur, videri 
potest. Ut mea quidem fert opinio , perspecta cum harum epis- 
tularum materia, tum Nasonis ingenio, denique eius in rheto- 
rum scholis exercitationibus posteriusque tragicorum carminum 
studio, hunc contendam auctorem atque inventorem Heroidum 
fuisse, id quod ipse celeberrimo Art. Am. loco, HI, 345, pro- 
fitetur : 

Vel tibi composita cantetur Epistula voce; 
Ignotum hoc aliis ille novavit opus. 

Ex his versibus, sive nexum sententiae, sive verba « ignotum 
aliis opus novavit » respicis, apparet inventionis laude Ovidium 
gloriatum esse; neque immerito, si verbum Epistula hoc sensu 
accipitur, ut novum quoddam carminum genus significet. 
Quanquam ea sane pervagata est eruditorum virorum nostra 
aetate opinio, tamen non abs re est disputationes excutere cum 
eorum qui hanc inventionis laudem Propertio quidem deberi 
Ovidium autem in his carminibus huius vestigiis institisse conten 
derunt, tum eorum qui ex Graecis fontibus haec manasse puta- 
verunt. IUam sententiam, Ovidium in Heroidibus Graeca exem 
pla imitatum esse tuitus est Xav. Werfer in opusculo cui 
nomen est « Lectionum in P. Ovidii Nasonis Heroides speci 
men », in Act. Monac. Tom. I, Fasc. IV. Nempe in scholio 
quod in principio codicis Victorini ab ipso collati exstat, haec 
verba leguntur : « Ovidius Epistulas istas ab Esodio poeta graece 
conscriptas in latinum novavit. » Tum in codicis Trevirensis calce 
consentanea huic opinioni reperiuntur : « in quo opere imitatus 
est Ysidorum et Astream poetriam ad memoriam epistulas redu- 



cendo quae iam bblivioni erant fere datae, unde in' Ovidio de 
Arte Amatoria continetur : ignotum hoc aliis ille novavit 
opus '. » 

Quantuli autem momenti sunt haec scholial Eruditos viros 
non fallit res sae{)e a scholiastis asseri quae tenuissimis argumen- 
tis fulciantur, et etiam minime compertae sint, id quod in hoc 
loco, de quo disputamus, manifestum est. Nam neque Esodius, 
aut Ysidorus poeta, aut Astrea poetria apud veteres grammati- 
cos usquam commemorantur, neque omnino fieri potest' ut 
nullus sive Ovidianae, sive posterioris aetatis, doctior vir eorum 
mentionem fecisset, siquidem exemplaria nota celeberrimis huius 
Epistulis isti praebuissent. Cum igitur nemo veterum ulla 
unquam huius generis carmina apud Graecos exstitisse tradiderit, 
ne exstitisse quidem iure existimari potest, praecipue cum de 
poeta agatur, quantum hic fuit, apud Romanos pervulgato. 

Nam si talia a Graecis carmina scripta fuissent, profecto et 
alii Romani in manibus ea habuissent, neque Ovidius tam aperte 
gloriatus esset se ignotum aliis opus novasse. Non enim sui 
huic deerant detrectatores qui aut statim, cum Heroides in lucem 
prodierunt, aut posterius, saltem ut Augusto adularentur cum 
in exsilio hic marceret, stolidae iactationis eum coai^uerent; 
neque intellego cur de hac re Hyginus sive Ibis ille tacuisset, 
quem sibi infensissimum expertus diris omnibus devovet Ovi- 
dius, et propter antiquitatis doctrinam Polyhistorem Historiam- 
que etiam a multis vocatum esse tradit Suetonius *. Huic enim, 
si cuipiam, eruditissimo viro nota esse debuerunt carmina illa 
Graeca, quae secutum esse Ovidium quidam contendunt, et 
detrectanti Ovidianum ingenium locupletem ad irridendum et 
carpendum poetam materiam praestitissent. 

Igitur versum illum, ignotum hoc aliis, iniquissime torquere 
videtur Werfer, cum ita interpretari conatur : « quae verba mihi 
quidem videntur nihil aliud indicare nisi, Ille (Ovidius) auctor 
est huius novi operis, quod adhuc aliis (Romanis poetis) igno- 
tum erat », Graecis videlicet usitatissimum, utpote qui exempla- 

1. Cf. Loers, in tdit, prooetnio, c. II. 

2. De illusi, gram.^ XX. 

ria Romanis imitanda praebuerint. At contortissima ista inter- 
pretatio propria sit eruditi huius viri, ut quae in longius ducta 
sit et ex sententiae nexu facillimaque verborum comprehensione 
minime sequatur. 

Nunc ut institutam hanc quaestionem persolvamus, oportet 
de scholio pauca dicamus, quod codex Ratisbonensis refert his 
verbis : « Sappho, vates Graeca Lesbis ex Mitylena civitate, ad 
Phaonem amatorem suumper Ovidium, ut arbitrantur nonnuUi, 
traducta incipit » : unde graece scriptam hanc sane epistulam 
exstitisse quidam putaverunt, quam prope latinus hic poeta 
transtulerit. Ego vero quod de superioribus scholiis disputatum 
est, huc quoque facere existimo ; nam etsi Sapphus et Phaonis 
amorum apud antiquos scriptores memoria viguit, a poetis comi- 
cis potissimum prodita, de clarissimae poetriae amatoria nescio 
qua epistula nihil certe traditum est. Quoniam igitur in hac re 
veterum testimonia desiderantur, haud videtur gravis momenti 
esse temeraria ignobilis scholiastae asseveratio, qui ne ipse qui- 
dem sententia sua admodum videtur fidisse, et ambiguum illud 
addidit : « ut arbitrantur nonnuUi. » Nam si ad XV epistulae 
materiam et colorem oculos et mentem advertimus, quid inter 
hanc ceterasque intersit minime perspicimus, et eam profecto 
Ovidianam esse opinio confirmatur. (V. infra C. V.). 

NuUa tamen huius generis carmina apud Graecos exstitisse, 
temere facias si contendas, quia vestigia eorum quaedam in 
Alexandrinorum scriptis notarunt eruditi viri. « Nam ut ipse 
Ovidius pluribus post annis quam epistulas suas ediderat Met. 
libro nono Byblidis epistulam, versu heroo scriptam, inseruit, 
ita iam Alexandrini poetae his similibusque emboliis narrationi 
fabulari motum addere et iucunditatem studuerant. Hinc 
Phaedrae tabellae amatoriae, quas arcarum romanarum ana- 
glypha et pictura Pompeiana a conscia nutrice ad Hippolytum 
perferri faciunt. . . hinc tot Pompeianae picturae, quas lepidissimo 
argumento Cupidinem delphino advectum Polyphemo, qui 
Galateam deperit, epistulam amatoriam tradentem repraesentant ; 
quod ludicrum argumentum certe poeta quidam aetatis alexan- 
drinae, ipsa, opinor, Galateae epistula interposita, praeiverat et 

celebraverat ^. » Sed quod huiusmodi figmenta quaedam in 
antiquis Graecorum scriptis deprehendi possunt, non inde 
sequitur ex tali fonte hoc carminum genus manasse, quale 
Ovidius constituit. Concedo quoque Diitheyio auctorem fuisse 
Callimachum poematis alicuius elegiaci de Cydippa scripti, sicut 
Ovidius ipse innuere videtur Rem. 381 sqq., ubi diversa poeseos 
genera digeruntur : 

Callimachi numeris non est dicendus Achilles ; 
Cydippe non est oris, Homere, tui '. 

Neque repugno quidem Comparettio 3 qui Sapphus historiam 
ab Alexandrinis poetis tractatam esse et Ovidlanum argumentum 
ex iis desumptum putat. Sed nihil amplius inde coUigi potest, 
nisi Ovidium sese ad Callimachi elegiam aut alium quendam 
poetam applicasse. Quid tum ? Non ideo liquet insertas hoc 
aut illo carmine esse litteras, et nullo argumento evincitur 
Aristaeneti epistulam 4 ex Callimachi Cydippa, mutatis in pede- 
strem orationem versibus, expressam et contractam esse 5. 
Denique quod epistolium tenerum Rufinus quidam numero ele- 
giaco Elpidi suae Epheso scribit, Anth. Pal. V, 9, et deinceps 
inter rhetorum epistulas amatorias soluto sermone scripta una 
fertur heroidis feminae, Medeae ad lasonem, a Theophylacto 
Simocatta (Boisson, 6dit. p. 63) saeculo sexto exeunte vel sep- 
timo post Chr. n. composita ^, minime illis poetae vel rhetoris 
cuiusdam raris figmentis poeticum litterarujn genus efficiebatur, 
et imitatum eos auctores esse Ovidium aut non imitatum pariter 
contendere privata persuasione potes, ita ut carmen novum 
Epistulis suis unum Ovidium constituisse mihi existimare liceat. 

Nunc ad alteram sententiam venio, virorum scilicet eorum, 
qui, Burmannum secundum, ad Prop, IV, 3, secuti, Propertii 
imitatorem Ovidium fuisse contendunt, argumentum vero 

1. C. Diltheyi, Ohserv, in epist, her. Ouid,, part. I, in Indice scholarum, 1885, 
Goettingae^ P« 5« 

2. C. Diltheyi, De Callitnachi Cydippa, Lipsiae, 1863, p. i. 

3. Comparetti, Sulla epistola Ovid. di Saffo a Faone, in Publicazioni del 
R. I. Firenze, 1876, p. $2, 

4. Aristaen. Epist, Amat.y I, 10. 

5. C. Dilthey, De Call, Cydippa, p. 27. 

6. C. Dilthey, Ohserv., op. cit., p. 4-5. 



— 22 — 

nullum aliud aflferunt, nisi quod inter Propertii carmina exstet 
una saltem epistula, Arethusaead Lycotam (cf. IV, ii). In hac 
quidem elegia loci nonnuUi reperiuntur, quos cum similibus 
Ovidianarum Heroidum locis conferre possis, sive verba, 
sive sententias respicias. Etenim illa quoque femina, dum 
ad virum litteras scribit, lacrimas fundit quibus liturae fiunt; 
tum derelictam se solam queritur et infausto omine nuptam 
esse ; nunc quoniam in castris vir militet, de eius vita magisque 
etiam de marita fide SQlIicitam esse ; interea ipsam noctes amaras 
ducere et tabulis pictos mundos ediscere; dolere quod romanis 
puellis non pateant castra, ut coniugem ipsa sequi possit; ita 
taedio et solitudine marcere nec vestes gemmasve curare, sed 
diis colendis attendere et fausta omina ex gemente noctua aut 
crepitante lucerna colligere. Denique virum rogat ut sibi ipse 
consulat neque gloriam tanti faciat ; et cum reversus esset, arma 
ipsum cum subscriptione votiva Capenae portae suspensurum. 
Huiusmodi sententias vocesque etiam Ovidianis epistulis 
sparsas animadvertere potes, sive Penelopen, sive Laodamiam, 
vel Hero ' aliasve audis. Quod tamen apud Ovidium voculae 
nonnullae aut sententiae deprehenduntur, quas etiam in Propertio 
reperias, non ideo sequitur imitatorem illius ieiunum esse Naso- 
nem, quia huiusmodi loci neque numerosi admodum, neque 
magni sunt momenti. 

Quid quod ne liquet quidem hanc Propertii elegiam Ovidii 
epistulis tempore antecedere ? Nam si Propertianum epistolium 
ante Ovidianas heroides confectum esseC. Kirchner * contendit, 
diversa est sententia lurenkae qui Propertium Ovidii heroides 
imitatum esse censet ^ ita ut sub iudice lis adhuc esse videatur. 
Quidquid id est, cum certum saltem sit in Propertiana elegia 
personas vivas significari, inde « apparet eos paulum a vero 
a beiia re, qui eam primum exemplum esse volunt epistularum, 
quas Ovidius ab heroinis scriptas composuit 4 ». Ad excogitan- 
dum enim novum hoc carminum genus non magis profuisse illa 

1. Cf. I, V. 30, 75; XIII, 35,88, 107; XIX, iji sqq. 

2. DeProp. libro quinto capita sex, Wismariae, 1882 j p. 58. 

3. Progr, Vindob. a. i88i : Beitrage zur Kritik der Ovid*. Heroiden, p. 7; 

4. Dc Sex, Propertii amoribus et poesi, R. Bonafous, Parisiis, 1894, p. 60. 

elegia videtur, quam vulgares epistulae ad absentes familiares 
cottidiano usu missae. 

Equidem ab eorum parte stare malo, qui Propertianam elegiam 
ante Ovidianas heroides compositam esse censent ; itaque con- 
cedam sane prima huiusgeneris carminum initia apud Propertium 
reperiri; attamen Heroidum inventionem Ovidio tribuendam 
esse contendam. Magnum enim inter Propertianam elegiam et 
Ovidianas epistulas discrimen est, quoniam illis Arethusae et 
Lycotae nominibus latebant verae viventesque personae, scilicet 
Aelia Galla maritusque Postumus ' ; Ovidius vero litteras a 
feminis ex heroico aevo vel remotissima antiquitate sumptis cons- 
criptas finxit. Ideo Propertii carmen germana eiegia est ; Ovidii 
autem epistulae novum argumento et materia opus afFerunt, 
neque immerito ille ignotum hoc se aliis novasse gloriatus est. 

Itaque sua Propertio laus sit, quod illam Arethusae elegiam 
composuit, cuius rationem habeat si quis primam Heroidum 
originem exquirat; iniuste autem faciet qui ideo iactantiae et 
imitationis Ovidium insimulabit, quia inter elegiam unam et 
novum carminum genus plurimum interest, et inveniendi in hoc 
poeta summa inerat vis, quam posterius in Metam. libris, in 
Fastis et etiam in carminibus amatoriis exhibuit. Ad excogitan- 
das igitur has heroidum epistulas Naso ingenii indole et ubertate, 
studiorum genere, scholasticisque usibus, denique tragicis fabu- 
lis est adductus; et si Ovidianarum Epistularum historiam et 
quasi prima elementa investiganti cum Propertianae iiiius elegiae 
IV, 3, mentio habenda est, tum etiam CaUimachea Aetia et 
quaedam Graeculorum aliquorum epistolia in disceptationem 
vocanda, tamen neque ex Graecis fontibus neque ex Propertio 
haustum esse hoc carminum genus statuemus, prorsusque Ovidio 
inventionis gloriam deberi, qua non parum augentur horum 
carminum laudes. Si vero de hac quaestione aliter iudicare alii 
eruditi viri maluerint, de Ovidiana certe in componendis 
Heroidibus arte, quam in hac disputatione definire praecipue in 
animo nobis fiiit, spero consensuros esse prudentes subtilesque 
latinarum elegantiarum existimatores. 

I. Cf. Prop. Edit. Lemair., III. e. XII; IV e. III. v. i, in not. Cf.Bona- 
fotts, loc, cit. 



CAPUT III 

DE OVIDII INGENIO, QUALE IN HER. EPISTULIS ELUCET. 



Quale quantumque in his Her. epistulis Ovidii ingenium 
appareat nunc iuvat disputare, quia in his poeta indolem suam 
prodit. Et ut rem protinus aggrediar, nescio an tota via errave- 
rit Naso, cum ad illas scribendas se accinxerit ; quanquam enim 
hoc opus ille se novasse gloriatus est, definitum et felix esse hoc 
compositionis genus haud facile putaverim. Nonnunquam enim 
ab auctore quaeram quo pacto scriptae litterae ad amasium 
perventurae sint aut etiam scribi potuerint ; nam ex his feminis 
quaedam ventis verba committere videntur et litteras concin- 
nare, quibus nec destinatus locus, quo ferantur, nec tabellarius 
quidam praesto est : qualis Penelope epistulam UHxi per maria 
erranti scribit et vix noto hospiti, ut opinor, gerendam credit; 
Leander in litore stat iam multis a diebus anxius et exspectans 
dum, placata Hellesponti rabie, traicere fretum natando possit ; 
quanquam vero amore ardens iuvenis saevae proceilae sese com- 
mittere non audet, unum quendam invenit qui tabellas puellae 
reddat. Vix uUi tamen ineptius condicionem scribendi affinxit 
Naso quam Ariadnae « quae Naxi ex somno expergefacta, cum 
fugientem trans mare Theseum conspexisset, statim in ipsis Naxi 
desertis consedit et adeo haerens scopulo quem vaga pulsat aqua, 
X, 136, exarat codicillos trans mare Athenas perferendos. Est in 
hac elegia ubi tragicae scenae soliloquium, est ubi suasoriam 
dilectam texere poeta videatur, ubi epistulam, nusquam fere ^ » 
Parum igitur verisimiles hae litterae videntur, sicut plurima in 
rhetorum scholis trita themata; sterilis quoque et tandem 
decantata materia erat; nam cum argumentum totum ex re 
amatoria sumendum esset, arduum prorsus et periculosae aleae 
inceptum fuit feminarum agmen induci ad absentes amatores 

I. C. Diltheyi, Observ. in ep., op, cit.y p. 5. 

scribentium et dolentis animi teneras querelas fundentium ; in 
quo opere cavere ne uno tenore flueret illa cantilena et fastidio- 
sum quidbrevi resonaret, non humani fortasse ingenii erat. In 
omnibus enim his epistulis non varia est puellarum condicio, 
quae a viris, sive ad bellum profectis sive alia laudabili causa 
procul agentibus, sunt derelictae. Amor tamen simplex affectus 
est, cuius commotiones magnam diversitatem non affectant; 
nempe sive Penelope ad maritum, sive Phaedra ad amatum pri- 
vignum, vel puella Ariadne ad Theseum, vel Paris ad Helenam 
scribit, omnes flagrantis pectoris sensus eosdem effundunt, et de 
absentibus aut obnitentibus amatoribus queruntur, et in speni 
desperationemque vicibus alternis abripiuntur, vel in iram indi- 
gnationemque erumpunt, vel ad preces devolvuntur. Illi porro 
animi motus semel et iterum feliciter posse in epistula describi 
haud infitias eo ; at si vicies eandem materiam tractare suscipias, 
vix effugere fastidiosas repetitiones propter operis brevitatem 
possis. Maiore et longiore carmine opusest, ut contingat varietas, 
quae ex temporis, sexus, condicionis ingeniique diversitate exori- 
tur; ideo in epico quidem aut tragico poemate multiplicibus colo- 
ribus depingi personae et distingui factapossunt; epistulae autem, 
suapte natura breviores, ad lectoris delectationem varias satis 
narrationes descriptionesque non apte excipient, praecipue si 
idem omnibus argumentum fuerit. 

Forsitan igitur praestitisset Ovidium, uberrimo et tam flexibili 
ingenio praeditum, ad aliud quodvis carminum genus se contu- 
lisse in quo mollis dexteritas mentis pluribus et gratioribus ver- 
sibus enitere potuisset. Sed quoniam ad hoc Epistularum opus 
se accinxit, observandum venit huiusmodi poemata illi tantum 
bene succedere potuisse, cui fecundissimi, candidissimi, atque 
ad percipiendas exprimendasque res sensibus obiectas aptissimi, 
vis summa ingenii contigisset. Etenim in effingendis heroici 
aevi personis oportet poeta, quasi praesentium temporum 
morumque oblitus, ad aetates mente confugiat quibus adum-i 
brati viri feminaeque vixerint, sensus autem affectusque exuat 
qui recentiorum et aequalium proprii sint, prorsusque antiquum 
sibi comparet animum : quae sola condicio ad describendos vetus- 
tos mores aptissime scriptorem instituit. 

Ovidius autem, nunquam sui immemor, ingenium ani- 
mumque in omnibus carminibus suis prodit; cum enim inge- 
nuitate iHa careret, quam Flaccus in candido Vergilio- laudavit, 
sedpotius mentis acuminibus et luminibus eniteret, ideo deerat 
illi eximia illa facultas qua vates personas varias vicissim 
induere sine ullo sui respectu possit, ac, quotiens viros feminasve 
loquentes inducat, veris diversisque ipse affectibuscommoveatur. 
At in huius poetae ingenio eminet imprimis mollis quaedam 
facilitas, qua personas plures attingere potest , et nitidis iucun- 
disquecoloribus pingere ; earum vero lineamenta equidem dubito 
an expressa ad naturam et vivida sint, quia Nasoni non in 
promptu est tanta vis animi, ut effigies quasi spirantes acie men- 
tis complectatur, quas intuens manum derigat, effictas species ad 
veritatem perducat, et quasi vivos vultus stilo repraesentet ; at 
potius sublustribus coloribus depictae personae apparent, quas 
iuvat quidem aspicere, earum autem imago haud insita penitus 
mentibus nostris permanebit. 

Praeterea Ovidio abunde sane est urbanum quoddam ingenii 
acumen, quo venustas puellas adumbret; deest vero tenerum 
illud pectus quod variis affectibus vicissim molliatur et poetam, 
non minus quam oratorem, disertum faciat. Animo attento si 
quis intuetur, nunquam hic gravis viri frontem prae se ferre, sed 
facetam ironiam affectare et in feminarum doloribus per lepidum 
ludibrium irridendis oblectari videtur. Ideo personas saepius, ne 
dicam semper, non ex cuiusque scribentis ingenio effingit, nec 
diversis affectibus indolique convenientissimis distinguit; sed 
non raro accidit ut in Heroidum moribus exprimendis ab vitae 
gravitate et heroici aevi ingenuitate discedat, qualem Homerus 
aliique Graeci poetae informaverant, et contra aequalium suo- 
rum delicatiores affectus exquisitioresque sensus describat. Saepe 
enim occurrunt sententiae et exempla, quae ex Romanorum 
usibus manaverunt, dum modo studia palaestrae vel otiosae per 
porticus ambulationes commemorantur, quae plurimum apud 
illos vigebant : 

Aut fora vos retinent, aut unctae dona palaestrae... 

XIX, II, sqq. 

Etmodoportlcibus spatior, modo munera regum 
Miror et in cunctis stantia signa locis ; 

XXI, 99, sqq. 

modo ducis quadrigis albis invecti admonemur, X, 126 : 

Cum steteris turbae celsus in ore tuae 
Et bene narrabis letum taurique virique, 
Me quoque narrato '. 

Plures sane, si vacaret, referre locos possemus, quibus Ovidius 
temporum personarumque oblitus, suae potius aetatis civita- 
tisquequam pristinorum Graecorum mores effingit *. 

Ista Ovidiani ingenii inclinatione effectum est ut Epistularum 
mulierculae non modo vetiistissimae aetatis feminis nimiuni 
dissimiles sint, sed ne Romanarum quidem matronarum dignita- 
tem retinentes, putidaeque et calamistris inustae, amicarum 
potius memoriam revocent quas Ovidius aut TibuIIus dilexis- 
sent, ut saepe dicas poetam in Corinnae aut Deliae ingenio et 
effigie defixum ad illarum meretricum similitudinem Penelopen, 
Phyllida ceterasque puellas oratione adumbrasse. Pleraeque enim 
nimiam venereae voluptatis cupiditatem affectant et viduos lec- 
tos frigidasque noctes dolent ; immo vero obsceniora quaedam et 
quae pudorem offendant nonnunquam eloquuntur. Esto, proter- 
vae feminae et procacitate famosae , quales Phaedra aut Helena, 
immodestis sententiis et verbis oblectatae sunt ; patiamur impu- 
dicam novercam, et Veneris odio perditam turpique amore fla- 
grantem, omnibus voluptatis lenociniis gaudere et Hippolyto 
pomaria, quae plenis ramis carpere possit, primamque rosam 
tenui ungue delegendam, IV, 29, praetentare; quanquam melius 
est huiuscemodi picturas a carminibus et Musarum delubris amo- 
veri : sed graves et veterum vatum artificio sanctas uxores 
puellasve induci, quae mollibus deliciis deditae esse et amissae 
dulcedinis desiderio videantur marcere, minime sane decuit et 
absurdum flagitium. fuit. Num ex Epist. I gravissimam illam 
Penelopen agnoscis, quae maritum absentem viginti per annos 

1. Kumeros sequor editionis ^uam apparatu critico instruxit H. St. Sedlmayer, 
Vindobonae> 1886. , 

2. Cf. VI, 85sqq.;VIII, 88;XII, ^oet 137; XIII, 5oet 85, etpassim. 

flevit et procorum precibus minisque spretis, pudica in gynaeceo, 
omissis conviviis et omni nuptiarum cogitatione abiecta, totoque 
animo coniugis dilectissimi recordatione intenta permansit? 
Ovidiana ista moUior est femina, quam caelibis vitae iam diu 
taedet, atque dolet quod iaceat deserto frigida lecto , v. 7 , ita ut, 
tam longae exspectationis impatiens et animo acrior, in locum 
Ulixis virum alterum, Antinoum aut Eurymachum, suffectura 
fuisse videatur. Qualem vero se praestat Sappho ista, quae nuUo 
pudore iam refrenata, Phaonem moJlire enervata rei venereae 
pictura conatur, dum lasciviam suam, crebram mobilitatem, 
apta verba ioco, plurimum in lasso corpore languorem comme- 
morat, XV, 45 ! Facetiori suo ingenio Naso nimium indulgens 
irridendae nobilissimae puellae occasionem cupide videtur arri- 
puisse, et efficta ab eo Sappho Eressiae illius potius meretricis, 
arbitrio et licentia comicorum dilaceratae, quam Mytilenaeae 
poetriae nos admonet. Haec sane mirum in modum mutata est 
ab illa quae exquisitissimis modestissimisque verbis de populari^ 
buspuellis aut fortasse de Phaone querebatur i, In informandis 
igitur personis nonnunquam Ovidius carpendus, quanquam aUis 
causis in antiquitate tractanda laudandus est. 

Mirum est enim quanta huic sit fabularum cognitio et vetusta- 
i-um rerum doctrina, ut inter doctissimos poetas insignem locum 
obtineat et cum Vergilio ipso hac de laude certare possit ; quae 
adeo singularis fuit, ut ex illa heroidum varietate appareat 
omnium fere Graecorum Latinorumque poemata huic nota plane 
esse. Nam quod aiiquotiens a pristinis auctoribus dissentire hic 
videtur, sicut in Penelopes epist. 15, 37, 63, 80, 100, ego censeo 
in tractandis vatum commentis eum concessa licentia usum esse, 
et consuito a fabula, qualis ab Homero tradita est, discessisse, 
ut eam instituto suo accommodaret. Eodem quoque iure Hberius 
quaedam facta interpretatus est, de quibus docti viri gravissime 
in utramque partem disceptarunt, ut vix neglegentius egisse 
Ovidius videatur, cum quintus ab love Paris dicatur, XVII, 60, 
quia sextum aut etiam septimum, si poetis fidem praebes, eum 

I. Poet, lyr. 6r., edit. Bergk, 4« edit. Leipsig, fr. 2 v. 14, cf. fr. 35, 
34. 41. 

fuisse constat ^ Atqui tenendum est haud parvo et vulgari 
oraamento Epistulis esse has narrationes ex historia et fabulis 
repetitas, cum ingenio quidem suo temperare Naso valet. Haec 
enim doctrina singularem illam inventionis laudem fulcit, qua 
poeta miram personarum ingeniorumque varietatem in his car- 
minibus excogitat ; quae tanta est ut omnium prope condicionum, 
exceptis virginibus, amantes feminas enumeraverit. Similiores 
sane inter se illae sunt, ut quae eiusdem sint famiHae et omnes 
amoris iugo obnoxiae, at diversae tamen, quantum cuiusque 
ferebat natura et epistularum brevitas. Quam mukiforme enim 
incedit uxorum agmen, inter quas fidelem modestamque in 
Penelope, impudicam in Phaedra, inviso iunctam marito in 
Heraiione, sollicitam de rivali invidamque in Deianira, trepidam 
de bellantis viri vita in Laodamia, vix matrimonio iunctam et 
morti pro coniuge occurrentem in Hypermnestra, denique leno 
ciniis deditam iamque adulterio paratam in Helena Naso pinxit ! 
Magis etiam variegatus est puellarum castarum praecipueque 
incestaram chorus, quas, ne fastidiosa evadat enumeratio, 
praetermittam ; hoc tantum addam, mirum prorsus esse quanta 
ingenii ubertate materiam illam, ex amoris spreti neglectique 
aut desiderati querelisetdoloribus sumptam, per tot epistulas hic 
deduxerit, et narrationibus, descriptionibus inventisque scribentis 
cuiusque indoli satis accommodatis, per diversissimos sensus 
affectusque distinxerit. 

In tractandis enim singularum Heroidum argumentis flexibilis 
ingenii sagacitas et singularis ars adeo enitet, ut in praestantissi- 
mis Ovidii carminibus inventionis felicitate haec sint numeranda 
et cc in tenui labor ^ » splendidissime triumphet. 

Procedunt enim argumenta fusius expHcata, copia et gravitate 
sententiaram commendata, quibus vel levissimae res illustren- 
tur, et ^as non arcessitas aut multo labore disquisitas, sed 
benignissimae ingenii venae obvias fuisse dicas. In exornandis 
epistularum explicationibus exsultat illud decens et amabile 
ingenium, quod in Ovidio Seneca pater, I. II, c. lo, laudavit, 

1. Juppiter, Dardanus (Erichthonius), Tros, Ilus, Laomedon, Priamus, Paris, 
II., c. XX. 

2. Verg., Georg, IV, 6. 

et ciarissimum discipulum agnoscimus ' Fusci Arellii rhetoris, 
cuius « cultus nimis exquisitus, compositio verborum mollior, 
quam ut illam tam sanctis fortibusque praeceptis praeparans se 
animus pati posset. Summa inaequalitas orationis, quae modo 
exilis erat, modo nimia licentiavaga etefFusa. In descriptionibus 
extra legem; omnibus verbis, dummodo niterent, permissa 
libertas» Nihil acre, nihil solidum, nihil horridum. Splendida 
oratio et magis lasciva quam laeta ' ». Huius sane exemplis et 
auctoritate impulsus Ovidius, qui iam sua sponte ad acutiora et 
facetiora propensus esset, in dulcia huiusmodi vitia prorupit. In 
hoc tamen loco, quoniam non de oratione, sed de argumento et 
inventionis laude agimus, tenendum est haud parum ingeniosam 
illani indolem ad excogitandas tenues res et apte epistulis inse- 
rendas huic profuisse. Nam quotiens sibi hic temperat, nitidis 
sententiis distinctae sunt plures Heroidum partes, et iucunda 
varietas comparatur, Aspice quam lepide Hermione tristis 
infantiae suae solitudinem, matre profecta, describat, VIII, 89 
sqq. : 

Parva mea sine matre fui, pater arma ferebat; 

Et duo cum vivant, orba duobus eram. 

Non tibi blanditias primis, mea mater, in annis 

Incerto dictas ore puella tuli ; 

Non ego captavi brevibus tua colla lacertis, 

Non gremio sedi sarcina grata tuo ; 

Non cultus tibi cura mei, nec pacta marito 

Intravi thalamos matre parante novos. 

Obvia prodieram reduci tibi, vera fatebor, 

Nec facies nobis nota parentis erat; 

Te tamen esse Helenen, quod eras pulcherrima, sensi; 

Ipsa requirebas, quae tua nata foret. 

Plures locos reperias, in quibus exsultat ingeniosa Ovidii 
indoles et perurbanis facetiis argumenta condit ; quae licet 
nonnunquam personarum indoli parum accommodatae videantur, 
sfdeo perlucidae sunt, ut oblcctatus animus, pluribus in carmine 
nitentibus, parvis maculis non offendatur, neque poetam exagi- 
tare audeat, quod non esset his locus. 

I. M. An. Senecae. Contr, II. Praef. 

Sed Nasonem extra recti fines abstrahebat mira illa facilitas, 
qua mente sententiae effluerent, ideoque in opposita virtutibus 
vitia ipse ducebatur. Cum igitur venae benignitas eum in luxuriam 
aliquando abriperet, efFectum est ut paucae epistulae in longius 
deductae sint; quae pravitas in posterioribus praecipue (XVI, 
XVII sqq.) videtur reprehendenda. Nam quia ultra modum illae 
extenduntur, remittitur animi attentio, qui sententiarum affec- 
tuumque robore immorari solet, inanem vero verbositatem 
aspernatur. Atqui cum Naso, lascivientis ingenii impetu ablatus, 
non iudicio cohibetur, cogitationes nimium extenuataie evadunt, 
quia graviores res deficiunt, ita ut sensus commotionesque pon- 
dere laborent* Huiusmodi vitium in absolutissimis epistulis 
apparet; quale deprehendas in Penel. I, ii6, quae lentum 
Ulixem obiurgat, instatque his verbis : 

Protinus ut redeas, facta videbor anus ; 

aut in Ariad. X, 23, quae paulo argutius querelas suas exponit, 
quas concava saxa reddebant : 

Et quotiens ego te, totiens locus ipse vocabat : 
Ipse locus miserae ferre volebat opem. 

Inde fit ut saepius Naso, scholastici artificii memor, in decla- 
mationum garrulitatem decidat, et in controversia aut suasoria 
partes defendere videatur. Quoniam enim in amore versantur 
Heroidum epistulae, nescio quo pacto illius controversiae, Sen. 
II, 10, « lusiurandum mariti et uxoris » memoria saepe revoca- 
tur. Nam quid aliud agit Hermione, cum Oresti explicat quam 
optimo iure se, ei primum desponsam, liceat uxorem vindicare, 
VIII, 31? 

Me tibi Tyndareus, vita gravis auctor et annis, 
Tradidit : arbitrium neptis habebat avus. 
At pater Aeacio promiseral inscius acti ; 
Plus quoque, qui prior est ordine, posset avus. 

Atque hoc ego exemplum rettuli, ut intellegatur in prioris 
etiam partis epistulis Ovidium argutari et scholasticum morem 
non male imitari. Nam si ad XX epist. te referas, ingeniosum 
P. Latronis discipulum declamare putes, 145, 151 sqq. : 

Quis tibi permisit nostras praecerpere niesses? 

Ad spes alterius quis tibi fedt iter? 

Iste sinusmeus est... 

Elige de vacuis quam non sibi vindicet alter ; 

Si nesds, dominura res habet ista suum. 

Nec mihi credideris : recitetur formula pacti. 

Verba ipsa ex iure sumpta agnoscimus ; praescriptae quoque 
clausulae soUemnis xiisputationis saepe occurrunt; qui argumen- 
tandi tenor absurdius in puellae ore sonat, XXI, 6i sqq. : 

Aut tibi iam nulla est speratae cura puellae, 
Quam ferus indigna labe perire sinis, 
Aut, dea si frustra pro me tibi saeva rogatur, 
Qiiid mihi te iactas ? gratia nulia tua est. 
Elige, quid fingas : non vis placare Dianam ; 
Immemor es nostri : non potes; illa tui est '. 

Qiioniam vero a Seneca accepimus, Cont. II, lo, libentius a 
Nasone dictas esse suasorias, huius generis explicationes saepius 
in Epistulis deprehenderis. Aurem modo Deianirae praebe, IX, 

Respice vindicibus pacatum viribus orbem, 
QjLia latam Nereus caerulus ambit humum. 
Se tibi pax terrae, tibi se tota aequora debent ; 
Implesti meritis Solis utramque domum. 
Qpod te laturum est, caelum prius ipse tulisti ; 
Hercule supposito sidera fulsit Atlas. 
Quid nisi notitia est misero quaesita pudori, 
Si cumulas stupri facta priora nota *? 

Vide quoque an declamet Laodamia, XIII, 4^ sqq., cum 
Parida alloquitur, qui, rapta Helena, causa fuit cur coniurata 
Graecia arma sumpserit et Protesilaus vir ad bellum sit profectus. 
Declamat Paris longissima epistula, in qua omnes suasoriae 
partes, argumentationem, refutationem, laudem vituperiumque 
vicissim mirabili artificio pertractata deprehendas. Declamat cum 
sollemnibus interrogandi, exclamandi, et compellandi formulis 

1. Cf. ihid,y 55, 135 sqq. 

2. Cf. IX, 27; XII, 159 sqq. 

Leander, qui in adversahtem natanti Borean hisverbisinvehitur, 
XVIII, 37sqq. : 

At tu de rapidis immansuetissime ventis, 

Qpid mecum certa proelia mente geris? 

In me, si nescis, Borea, non aequora, saevis. 

Quid faceres, esset ni tibi notus amor? 

Tam gelidus quod sis, num te tamen, improbe, quondam 

Ignibus Actaeis incaluisse negas? 

Gaudia rapturo si quis tibi claudere vellet 

Aerios aditus, quo paterere modo? 

Parce, precor, facilemque move moderatius auram : 

Imperet Hippotades sic tibi triste nihil. 

Denique, ut hanc disputationis partem absolvam, satis fuerit 
indicare genus hoc declamatorium nonnunquam ad tragicum illum 
sermonem verti qui {jLovoXoyo; a Graecis appellatur, et in Medeae 
fabulae auctore haud mirandus videtur. Nonne Euripidis hic 
meminit cum Canacen inducit ad patrem conversam et excla- 
mantem, epist. XI, 101-122 : 

His mea muneribus, genitor, conubia donas? 

Hac tua dote, pater, filia dives erit? 

Tolle procul, decepte, faces, Hymenaee, maritas, etc. 

Viden quo nimia facilitate, non adhibitis iudicii frenis, Ovidius 
extrahatur ? Ita quoque existimandum est eximiam illam doctrinam 
et totius ferme antiquitatis scientiam saepius exundare neque 
intra recti fines coerceri. Publica ista materies cupidius ab hoc 
usurpata in argumento nimium sane locum obtinet; nam etsi 
haec fabularum ornamenta in carminibus antiquos lectores minus 
oflfendebant, utpote qui studiorum suorum magistram Graeciam 
habuissent, severiores certe poetae, qualis Vergilius fuit, in hoc 
genere castigatiores et verecundiores erant. Hic autem ad 
Alexandrinorum imitationem paulum vergens, quorum consue- 
tudinem iam Propertius avidius arripuerat, et a veterum sanitate 
declinans, scientiam suam in Epistulis libenter ostentat. Omnes 
enim istae heroides vetustissimarum fabularum cognitione calli- 
dissimae videntur, neque eas vel minimae gravitate et omnino 
abstrusae res fugiunt, ita ut vatum carmina et doctissimorum 

PisM. «^ Ovidii tpist, Htr» ) 

virorum monumenta, si qua tamen iam tunc exstabant, eas 
exhausisse putes. Saltem exemplaria Graeca et grammaticorum 
commentarios maxima doctrina fartos evolvere eum oportebit 
quicumque haec poemata in omnibus quidem partibus percipere 
cupiat. Epicos igitur iragicosque poetas, et Homerum imprimis, 
fabularum Graecarum fontem illum chorique magistrum, tenea- 
mus ante necesse est, quam ad haec legenda accingamur ; nam 
eximiae etiam epistulae vastam illam eruditionem exhibent. In 
Penelopes, Briseidos, Oenones, Didus, Laodamiae, Paridis et 
Helenae litteris scientiae omnis principium obtulit Ovidio 
Homerus et alii cyclici lyricique vates ; tum ad easdem ceterasque 
^ doctrina illustrandas huic opem tulerunt tragici et comici poetae, 
Alexandrinorumque turba. 

Attamen calumniam in hunc ne agitemus, si femina modestis- 
sima, Penelope, non virorum solum nomina et facta, sed loco- 
rum quoque situs ex Nestoris, quem Telemachus adiit et interro- 
gavit, autaliorum ducum narrationibus didicit, I, 31 : 

Atque aliquis posita monstrat fera proelia mensa, 

Pingit et exiguo Pergama tota mero : 

Hac ibat Simois, hac est Sigeia tellus ; 

Hic steterat Priami regia celsa senis ; 

Illic Aeacides, illic tendebat Ulixes; 

Hic lacer admissos terruit Hector equos. 

lam vero Hypsipylen ant Medeam audienti obscurior esse 
argumenti tenor videtur, et nisi ApoUonii Rhodii Argonautica 
pervolverit, commentariis perpetuis lector egebit, quia in fabulo- 
sis rebus et in terrarum descriptione doctrina disquisita ostenta- 
tur, XII, 9 sqq. : 

£i mihi, cur unquam iuvenilibus acta lacertis, 
Phrixeam petiit Pelias arbor ovem ? 
Cur unquam Colchi Magnetida vidimus Argo, 
Turbaque Phasiacam Graia bibistis aquam ? 

Hypermnestram miraberis querentem quod lunonis ira ex illo 
tempore permaneat, XIV, 86^ 

Qjio bos ex homine est, ex bove facta dea, 



-- 3S - 

iet totam lus fabulam deincepsexplicaritem. Sed rnagis reconditos 
etiam scriptores teneas oportet, si Parida intellegere cupis nar- 
rantem, XVI, 265, 

Ut tulit Hippomenes Schoeneida praemia cursus; 
Venit ut in Phrygios Hippodamia sinus, etc. 

A Leandri epistula abstine, nisi perplexam Phrixi fabulam et 
astrorum quoque cursus ab Arato didicisti ; sin aliter, in caeca 
caligine errabundus vacillabis, XVIII, 143 sqq. : 

Invideo Phrixo, quem per freta tristia tutum 

Aurea lanigero vellere vexit ovis... 

Nec sequor aut Helicen aut, qua Tyrus utitur, Arcton ; 

Publica non curat sidera noster araor. 

Andromedan alius spectet daramque Coronam , 

Qjnaeque micat gelido Parrhasis Ursa poio. 

Haec recondita doctrina, quavelut illitae sunt omnes epistulae, 
ut in viris, qui eruditionis famam afFectant, laudabilis est et 
poetis ipsis, qui eam circumspecto iudicio attingunt, iucunda 
ornamenta praebet, ita putida et molesta est, cum intemperantius 
in plurimas carminis partes diffluit. Quoniam igitur modum in 
hac re Naso excessit, reprehendendus hanc quidem ob culpam 
aliquantum videbitur. 

Q.uantum' ille profecisset si, recisis ambitiosis ornamentis, 
operam omnem in depingendis feminarum animis impendisset ! In 
his enim epistulis, sicut in ceteris huius poematis, elucet eximia 
quaedam humani animi notitia et in describendis eius motibus 
magna sagacitas. Ea enim in Ovidio erat mentis acies quae afFec- 
tus varios accuratius observaret et subtiliter effingeret; nec 
tamen in perplexos pectoris recessus introspicit, sed summo 
animo inhaeret, cuius afFectiones artificiose praestringit. Mirum 
est praecipue quantum in depingendis amantium, feminarum 
imprimis, commotionibus hic valeat, adeo ut in hac quidem 
parte regnet Ovidius. lam supra dictum est in adumbrandis per- 
sonarum ingeniis colores quosdam ab hoc adhiberi, ex quibus 
recentior toto habitu scribentis species appareat. Sed quamvis e 
Romanorum moribus pauca sumpta esse videantur, a doctis 
tantum animadvertentur ista, ceterum describendis animi mpti- 

bus parum officientJ Etenim omnis fere affectuum varietas oculis 
nostris apte subicitur. Sane sententias illas haud multum curo, 
quibus aliquid generatim praecipitur ', et quae Euripidis aliquando 
imitationem produnt, XXI, 1 37 : 

Quae iurat mens est; nil coniuravimus illa *. 

Sed quamvis nonnunquam frigeat femina, quae, de amore suo 
loquens, in genere disserere videatur, nihilominus vera enitet 
animi descriptio, IV, 26 : 

Ars fit ubi a teneris crimen condiscitur annis ; 
Qjiae venit exacto tempore, peius amat. 

In hac quidem parte eminet Ovidius, ut qui omnes amantium 
affectus, dum Corinnae aliarumque amore ardet, expertus esset. 
Ideo quasi stationes et gradus omnes callide notat per quos a 
primo calore ad ferventissimum ardorem animus adducitur, et 
militiae venereae emeritum veteranum agnoscimus, dum femi- 
narum illarum orientes primum ignes, tum spes, gaudia, sollici- 
tudines, suspiciones, iras,. desperationes et furores describit. 
Aspice quam decenti et exquisita subtilitate Canace incipientem 
amorem designet, XI, 27 : 

Ipsa quoque incalui, qualemciue audire solebam 

Nescio quem sensi corde tepente deum. 

Fugerat ore color; macies adduxerat artus; 

Sumebant minimos ora coacta cibos ; 

Nec somni faciles, et nox erat annua nobis, 

Et gemitum nullo laesa dolore dabam. 

Nec, cur haec facerem, poteram mihi reddere causam, 

Nec noram, quid amans esset : at iilud eram. 

SoIIiciti pectoris exemplar Paris exhibet, qui lacrimas, narra- 
tiones, convivia, ebrietatem, signa, gestus, cantus, denique ten- 
tamenta omnia memorat, quibus Helenam exorare conatus est, 
XVI, 239 sqq. Vide quanta veritate et lyrico impetu poeta 
fiirorem describat quo Sappho Phaonem insectamr, XV, 93 : 

1. Cf. III, 43 ; IV, 26; V, 7 et passim. 

2. Ettrip., Hipp.i 612. 

O nequeadhuc iuvehis, neque iam puer^ utilis aetas, 
O decus, atque aevi gloria magna tui, 
Huc ades, inque sinus, formose, relabere nostros; 
Non ut ames, oro, verum ut amare sinas. 

De amantium vero gaudiis dicere supervacaneum est, quoniam 
ad voluptatem et etiam obscenitatis imagines, iam supra notatas, 
vergunt. At iure feminae, ad naturae tenorem respicientes, de 
amatorum afFectibus facile anxiae sunt, I, 75 : 

Haec ego dum stuite metuo, quae vestra libido est, 
Esse peregrino captus amore potes. 

Deinceps cum derelictas se esse sentiunt, dolorem ardentibus 
verbis expromunt, HI, 61 : 

V 

Ibis et, o miseram! cui me, violente, relinquis? 
Qpis mihi desertae mite levamen erit? 
Devorer ante, precor, subito telluris hiatu, 
Aut rutili missi fuiminis igne cremer. 

Aut etiam in acerrimam desperationem abripiuntur etaestuan- 
tem animum comprimere iam nequeunt, ut vicissim stupeant, 
frigeant, in lacrimas erumpant, exanimatae esse videantur, quasi 
mortefutura pallidae, qualis Sappho, XV, 109 : luro 

Cum mihi nescio quis « Fugiunt tua gaudia » dixit, 
Nec me flere diu nec potuisse loqui ; 
Et lacrimae deerant oculis et verba palato ; 
Astrictum gelido frlgore pectus erat, etc. 

In Hypermnestra felicissimis verbis feminei animi metus et 
dubitationes doloresque Naso effingit, XIV, 29, 78, dum incerta 
quid agat, utrum mandata patris exigat an coniugem somno 
suscitet et ad fugam exhortetur, ter tremente manu ensem erigit 
et viri iugulo admovet, ter abicit, tandemque timore et pietate 
commota, sinum capillosque lanians, illum |expergefactum, ut 
fugiat, impellit. Denique ne in longius protrahatur haec dispu- 
tationis pars, exaestuantis, minantis et furentis pectoris vividum 
in Hermione exemplar poeta proposuit, VIII, 57 : 

Rumpor, et ora mihi pariter cum mente tumescunt, 
Pectoraque inclusis ignibus usta dolent. 

Ijemrione coram quisquamne obiecit Oresti ? 
Nec mihi sunt vires, nec ferus ensis adest. 

lam perspicuum est, ut mihi quidem videtur, teneros amoris 
afFectus et femineos sensus quanta Ovidius calliditate indagarit, 
quantaquoque sagacitateetsubtilitate descripserit. Nihil deinceps 
in ceteris huius carminibus mirum et improvisum illi videbitur, 
qui attenta cura Heroid. epistulas pertractarit, quiain his quaedam 
elucent ingenii lumina quae nitidius sane in aliis scriptis praeful-' 
gebunt, iam vero totam Ovidianae mentis indolem produnt, adeo 
ut in his principium et quasi semen omnium eius poematum 
deprehendas. Imprimis enim se talem ipse praebet, qualis poste- 
rius manifestus erit, sibi semper fere. constans, statimque argu- 
mentum carminum complexus quod nunquam deseret, scilicet 
rem amatoriam. Amoris sane vatem se Naso praestat et a primis 
annis, ut supra dictum est, in huius castris militavit. Hanc 
materiam poeta sibi propriam atque peculiarem diversis carmi- 
nibus fecit, quae in iuventute composuit et deinceps vulgavit. 
Ideo in Heroidibus iam primam Amorum et Artis Amat. originem 
invenies ; epistulas enim ad elegiacum scribendi genus pertinere 
huius disputationis initio, c. II, statuimus. At in Amorum libris 
ipse suo nomine molles amantis querelas effundit et Corinnam 
suam celebrat; in his vero epistulis cantandi idem argumentum 
permanet, mutatis tantum personis et ex heroico aevo sumptis ; 
in utrisque tamen poetae ingenium movet amor. Praeterea sen- 
tentiashic reperias, quas sequentia opera referent cognationemque 
inter varia Ovidii carmina demonstrabunt. Cum Briseis Achillem 
carpit quod segnis remaneat et moUi amore devinctus sit, III, 
117 : 

Tutius est iacuisse toro, tenuisse puellam, 
Threiciam digitis increpuisse lyram, 

haec carmina animadverte, quorum admonitus eris, si quando 
Am. II, II, 31, evolveris : 

Tutius est fovisse torum, legisse libellos, 
Threiciam digitis increpuisse lyram. 

Huiusmodi versus similitudinem certam prae se ferentes et 

auctorem prodentes saepe in Am. libris reperies '. Vide tamen an 
Paris iam nutus et amantium signa calleat, XVI, 238 : 

Et modo per nutum signa tegenda dabam ; 

tnm perpende an ex alio fonte effluxerit ille Am. II, 4, 17^ 
locus : 

Me specta, nutusqne meos vultumque loquacem. 
Excipe furtivas et refer ipse notas, etc. 

Artis Am. vero praecepta iam in Epistulis primum elucent, si 
quando res opportunitatem praebet ; nempe Phaedra in Hippolyto 
vultum rigidum trucemque, rigorem positosque sine arte 
capillos diligit, quia, IV, 76, 

Fine coli modico torma virilis amat. 

At haec sententia ipsumque exemplum ab Heroidibus in 
Artem Am. migrabit, I, 509. Certe omnes epistularum amantes 
nihil aliud quam praecepta iam sequuntur quae posterius in Arte 
digeret Ovidius; sic Acontius, cum Cydippe lecto aegra iacet 
neque ad eam veniendi potestas facile datur, XX, 132 : 

Anxius huc illuc dissimulanter eo; 
Subsequor ancillam furtim... 

Quem locum haud parum illustrant illa Art. Am. praecepta, 
I, 488 : 

Interea sive illa toro resupina feretur, 
Lecticam dominae dissimulanter adi '» 

Facilius etiam ex Heroidibus Metamorphoseon et Fastorum 
libros augurarilicet; inillis enim veteres historiae, quae propter 
antiquitatem fabularum loco habentur, ex vetustissimis auctori- 
bus collectae describentur et quidquid alii Graeci Latinique et 
poetae et historici litterarum monumentis commendarunt, id 
omne Ovidius in eos transferet ; in Fastis autem persecutus est 
quae ad pristinos Romanorum pertinent ritus tanta quidem eru- 

1. Cf. £>., IV, 79, et^m.,ir, j, 43 ; £/., V, 71, et ^w., 11, 6,4;£/».,VI, 
9i,et^m., III, 7, 29. 

2. Cf. totam fiere XVI Paridis epist, ad Helenam. 

ditione, ut non aliud opus ad cognoscendam Romanam antiqui- 
tatem tantopere proficiat. Nullam porro Epistulam reperias in 
qua locus argumento alicui ex fabulis excerpto non datus sit. At 
referre exemplum satis fuerit Phaedrae, de gentis suae fato que- 
rentis, ex qua tributa petit Venus, IV, 53 sqq. : 

Juppiter Europen — prima est ea gentis origo — 

Dilexit, tauro dissimulante deum ; 

Pasiphae mater, decepto subdita tauro, 

Enixa est utero crimen onusque suo. • ► 

Narrationem in longius protrahe et Metamorphoseos lineamenta 
praesto erunt, quam Ovidius quondam fusius explicabit, Met. II, 
847; VIII, 132; IX, 735 sqq. Longum esset vel enumerare hbu- 
las quas in Heroidibus attingit et in Metam. libris Ovidius 
enarrabit, ut, quantum locum eae in his carminibus teneant, 
existimare solus possit qui haec perlegerit. Sed et Fastorum dixi 
primum fontem ab hoc opere oriri; namque dum eandem 
Phaedram audis, cuius epistula iam saepe argumenta nobis ex 
una eademque consulto petentibus praebuit, Fastorum admone- 
mur, IV, 47 : 

Nunc feror, ut Bacchi furiis Eieleides actae, 
QjLiaeque subldaeo tympana coUe movent; 
Aut quas semideae Dryades Faunique bicomes 
Numine contactas attonuere suo ». 

Nempe Cybeles sacra et ritus, eiusque sacerdotum furorem ac 
tympanaFast. IV, '183, 363 sqq. longa narratione vates illustra- 
bit. 

Nunc quod in hac disputationis parte propositum erat, planis 
argumentis. probatum esse mihi videtur. Nam ea apparet in 

I. Ad demonstrandum quod in boc capite nobis propositum erat maiorem 
locorum numerum aflferre supervacaneum esset; nam quatenus Ovidius sententias 
et verba etiam in carminibus iterare cupide studeat, collectis omnibus fere exem- 
plis, fusius disseruerunt eruditissimi viri, Zingerle in libro qui inscribitur : 
Oviditts und sein Verhdltnhs i^u den vorgdngern und gleicbieiiigen Rdmischen 
dichtern, I, II, Innsbruckii, 1869-71 ; V. I, p. 1-40, et Alb. Lueneburg in com- 
mentatione academica « De Ovidio sui imitatore », 90 p. lenae 1889. E« his scrip- 
tis quaedam in nostrum usum infra, data occasione, desumemus.. 

Epistulis laus inventionis, ut primam ceterorum Ovidianorum 
carminum originem in his deprehendamus. Poetae interea inge- 
nium in hoc opere tale elucet quale postea virtutibus et vitiis sese 
praestabit. Illud enim Heroidum genus diserte hic persecutus 
est et in his litteris tum fluidam, exundantemque lepidi doctique 
spiritus venam, tum flexibilem in informandis personis et subti- 
lem artem, denique eximiam adeo in describendis amantis animi, 
praecipue feminei, afFectibus calliditatem exhibuit, ut prorsus 
felicissimum omnino poetae ingenium videatur, felicius tamen 
oc si temperare sibi quam indulgere maluisset ' ». 

I. Qjiint., Inst, Or,, X, i. 



CAPUT IV. 

DE DICENDI GENERE, SERMONE NUMERISQUE. 



In Heroidum epistulis summum orationis artificium facile 
agnoscet qui eas diligenti studio evolverit ; nam si doctissimis et 
linguae latinae peritissimis viris fides habenda est, politissimi 
omnium Ovidii librorum illi sunt, ut ait J. C. Scaliger, Poet. VI, 
7, loc. cit : « nam et sententiae sunt illustres et facilitas com- 
posita, et numeri poetici. » Ciofanus quoque Sulmonensis in 
Heroid. praefatione, quantum doctrinae et elegantiae in his 
epistulis exhibuerit Ovidius, doctissimis quibusque perspectum 
atque exploratum esse animadvertit ; summa tamen eius senten- 
tiae, sicut omnium editorum emendatorumque,'haec est : « artis 
poeticae praecepta, quae in his insunt una cum vams affectibus 
quibus, qui amant, excruciantur, optime expressa sunt, omniaque 
haec ita efficta leguntur, vix ut apud nos liber sit, qui cum his 
merito conferatur. » Equidem haec in praestantiasimis Ovidii 
carminibus, quatenus ad orationem pertinet, annumeranda esse 
censeo, et quadam commendatione digna quoque sunt, quod 
Ovidianorum in eloquendo vitiorum virtutumque specimen 
exhibent. 

Vitia enim in his conspicua apparent, quae, Ovidio quasi 
ingenita, ex ipsis eius virtutibus exoriri putes. Ofiendit primum 
exundantis ingenii luxuria, quod, nuUisfrenis moderantibus, cum 
impetu quodam ac maiore festinatione componit, quam ut pecca- 
tis emendandis diligentem det operam et nimiam verbositatem 
recidat. Ex ista neglegentia venit tum ieiuna sententiarum infirac- 
tio et putida subtilitas, tum in describendis rebus resecata in 
minimas partes delineatio et in narrationibus singula enume- 
randi indefessa consuetudo, ut saepe, mutatis verbis, cogitatio- 
nes eaedem per plures^versus repetantur. Ita Penelope iterum 

atque iterum queritur eversam sane Troiam esse, se tamen fton 
minus desertam et viduam, quam si illa staret, I, 47 : 

Sed mihi quid prodest vestris disiecta lacertis 
Ilios et, murus quod fuit, esse solum, 
Si maneo, qualis Troia durante manebam, 
Virque mihi dempto fine carendus abest? 
Diruta sunt aliis, uni mihi Pergama restant, 
Incola captivo quae bove victor arat. 
lam seges est, ubi Troia fuit ; resecandaque falce 
Luxuriat Phrygio sanguine pinguis humus. 
Semisepuha virum curvis feriuntur aratris 
Ossa; ruinosas occulit herba domos. 
Victorabes 

Atque hic animadvertendum est ne in illis quidem locis, quibus 
luxuriet et diffluat Ovidius, ei elegantem et vividam deesse ora- 
tionem et propriam in narrando subtilitatem, adeo ut emunctiore 
naso ad odorandum artificium opus sit. Nonnunquam vero ita 
conciditur sententia ut, eius particulae quomodo distinctae fue-. 
rint, facillime perspicias. Calliditatem poetae pluribus versibus 
Epist. IX, 55 et 85, deprehendes, in qua ad Herculem scribens 
Deianira de illius laboribus sensus vix mutatis verbis usque ad 
taedium repetit; unum exempli gratia locum aflferre liceat, in 
quo virum lanae pensa elaborantem increpat, IX, 72 : 

Inter loniacas calathum tenuisse puellas 
Diceris, et dominae pertimuisse minas. * 
Non fugis, Alcide, victricem mille laborum 
Rasilibus calathis imposuisse manum ; 
Crassaque robusto deducis pollice fila 
Aequaque formosae pensa rependis erae ? 
A ! quotiens, digitis dum torques stamina duris, 
Praevalidae fusos comminuere manus ? 

Viden ut ratione quadam resecetur sententia ? Quae cum opposi- 
tis duabus notionibus constaret, eas minutissime poeta in versi- 
bus diduxit, vicissim inter se verba calathum et manumy ftla et 
pollicemy stathina et digitos, fusos et mahus dpponendo. "Eandem 
artem Naso in describendis profluentius rebus ante oculos positis 
adbibet. En Paris narrat, XVI, 167 sqq., quomodo post illud pul- 

chritudinis iudicium navem ad petendam Grieciam Helenamque 
struxerit. Quid censes ? DiiTunditur poeta narrando caesa pineta, 
caesam utilem arboremy spoliata silvis Gargara, ab Ida datas tra- 
bes, flexa robora, textam costis carinam : eadem onmino notio, 
mutata verba. Nonnunquam sententia in enumerationes diluitur, 
quae rerum gravitatem elevant ; ita Ariadne, pereundi mille figu- 
ras metuens, quasdam otiose percenset, X, 83 sqq., etlupos, 
leones, tigridas, phocas, gladios memorat. 

In huiusmodi locis artificium summum a poeta exhibitum for- 
tasse dices, neque immerito, quoniam elegans quaedam inest 
gradatio et facilis abundantia ; sed talia si severiore iudicio per- 
penderis, ex rhetorum umbraculis fluxisse existimabis. IUa tamen 
vitia licet interdum dulcia arbitreris ; periculum autem imminet 
ne in frigidas et inopportunas sententias poeta deducatur, et 
putidus vei rudibus exisdmatoribus esse videatur. An dolere 
graviter feminam censes quae luxuriosis descriptionibus gaudeat? 
An te infortunia Phaedrae laedere poterunt, quae flagrantem 
suum ignem disquisitis verbis describit, IV, 21-30? 

Sdiicet ut teneros laedunt iuga prima iuvencos, 
Frenaque vix patitur de grege captus equus ; 
Sic male vixque subit primos nide pectus amores, 
Sardnaque haec animo non sedet apta meo... 
Tu nova servatae carpes libamina £unae, 
£t pariter nostrum fiet uterque nocens... 

Pessimis sane argumentis utitur Phaedra ut persuasioni con- 
sulat et Hippolytum in amorem inducat. Qualem porro fidem 
amantis dictis praebeas, qui immodicus in augendis rebus sit et 
in elatiorem orationem erumpat? Talibus vocabulis in amplifi- 
cationem exaggeratis nihil solidi subesse putes : qualia inflato ore 
Leander eflfundit, XVIII, 66 sqq. : 

Vera loqui liceat ; quam sequor, ipsa dea est. 
Neu referam mores caelesti pectore dignos, 
Forma nisi in veras non cadit illa deas etc. 

In huiusmodi locis quin parum observatum sit decorum quis 
dubitet? 
Idem Leander eo ambitiosae in loquendo anxietatis recidit, ut 

bracchia sua iatn per motus assiduos languentia putidissime 
increpet, 163 : 

His ego cutn dixi « Pretium non vile laboris, 
lam dominae vobis coUa tenenda dabo, » 
Protinus illa valent etc, 

Ceterum digna est Hero quae tam afFectatam orationem intel- 
legat, cum ipsa, maerens quod propter tempestatis saevitiam 
amator Hellespontum traicere nequeat, dimidiam laboris partem 
sibi assumere prono animo velit et frigidissimis verbis ferveat, 
XIX, 167 : 

At nos diversi medium coeamus in aequor, 
Obviaque in summis oscula demus aquis... 

Ea prorsus est sententia, ut quod magis sit pigmentis simula- 
tum vix inveniri possit. 

Ex ista putida extenuatorum sensuum contentione oriuntur 
plurimi verborum lusus, quibus gaudet Naso. OfFendunt primum 
nulla rerum gravitate usurpatae vocabulorum et dictionum itera- 
tiones, quae sibi respondent. In his opponendis eximium saepe 
se praestat poeta, neque illud artificium displicet, si quando 
sano iudicio adhibetur. Ita cum vi magna Cydippe queri videtur 
quod Diana ei infestam se praebeat, XXI, 1 3 : 

At melius virgo favisset virginis annis; 

Ita et Hypermnestra gentis suae infortunia gravis verbi repeti- 
tione exprimit, XIV, 114 : 

Cum sene nos inopi turba vagamur inops ; 

et vehementi afFectu iterat Sappho, XV, 17 : 

Vilis Anactorie, vilis mihi candida Cydro ; 

et acerrime se desertam in litore queritur Ariadne, X, 17 : 

Luna fuit : specto si quid nisi litora cernam ; 
Qiaod videant oculi, nil nisi litus habent. 

Sed cum isto artificio cupidius utatur Ovidius, saepe inanes 
verborum iterationes deprehendes, XIII, 74^ : 

I. In edit. i^^rkelii; nam Sedlmayer hunc versum et sequentem reicit. 
Cf. Eschenburg, Metrlsche Untersucbungm uher die Echtheit der Her, des Ovid, 
Progr, Lubeck, 1874, c. IV, p. i et a. 

chritudinis iudicium navem ad petendam Graeciam Helenamque 
struxerit. Quid censes? DiflFunditur poeta narrando caesa pineta, 
caesam utilem arborem, spoliata silvis Gargara, ab Ida datas tra- 
bes, flexa robora, textam costis carinam : eadem omnino notio, 
mutata verba. Nonnunquam sententia in enumerationes diluitur, 
quae rerum gravitatem elevant ; ita Ariadne, pereundi mille figu- 
ras metuens, quasdam otiose percenset, X, 83 sqq., etlupos, 
leones, tigridas, phocas, gladios memorat. 

In huiusmodi locis artificium summum a poeta exhibitum for- 
tasse dices, neque immerito, quoniam elegans quaedam inest 
gradatio et facilis abundantia ; sed talia si severiore iudicio per- 
penderis, ex rhetorum umbraculis fluxisse existimabis. IUa tamen 
vitia licet interdum dulcia arbitreris ; periculum autem imminet 
ne in frigidas et inopportunas sententias poeta deducatur, et 
putidus vel rudibus existimatoribus esse videatur. An dolere 
graviter feminam censes quae luxuriosis descriptionibus gaudeat? 
An te infortunia Phaedrae laedere poterunt, quae flagrantem 
suum ignem disquisitis verbis describit, IV, 21-30? 

Sciiicet ut teneros laedunt iuga prima iuvencos, 
Frenaque vix patitur de grege captus equus ; 
Sic male vixque subit primos rude pectus amores, 
Sarcinaque haec animo non sedet apta meo... 
Tu nova servatae carpes libamina famae, 
Et pariter nostrum fiet uterque nocens... 

Pessimis sane argumentis utitur Phaedra ut persuasioni con- 
sulat et Hippolytum in amorem inducat. Qualem porro fidem 
amantis dictis praebeas, qui immodicus in augendis rebus sit et 
in elatiorem orationem erumpat? Talibus vocabulis in amplifi- 
cationem exaggeratis nihil solidi subesse putes : qualia inflato ore 
Leander effundit, XVIII, 66 sqq. : 

Vera loqui liceat ; quam- sequor, ipsa dea est. 
Neu referam mores caelesti pectore dignos, 
Forma nisi in veras non cadit ilia deas etc. 

In huiusmodi locis quin parum observatum sit decorum quis 
dubitet? 
Idem Leander eo ambitiosae in loquendo anxietatis recidit, ut 

bracchia sua iatn per motus assiduos languentia putidissime 
increpet, 163 : 

His ego cutn dixi « Pretium non vile laboris, 
lam dominae vobis coUa tenenda dabo, » 
Protinus illa valent etc. 

Ceterum digna est Hero quae tam affectatam orationem intel- 
legat, cum ipsa, maerens quod propter tempestatis saevitiam 
amator Hellespontum traicere nequeat, dimidiam laboris partem 
sibi assumere prono animo velit et frigidissimis verbis ferveat, 
XIX, 167 : 

At nos diversi medium coeamus in aequor, 
Obviaque in summis oscula demus aquis... 

Ea prorsus est sententia, ut quod magis sit pigmentis simula- 
tum vix inveniri possit. 

Ex ista putida extenuatorum sensuum contentione oriuntur 
plurimi verborum lusus, quibus gaudet Naso. OfFendunt primum 
nulla rerum gravitate usurpatae vocabulorum et dictionum itera- 
tiones, quae sibi respondent. In his opponendis eximium saepe 
se praestat poeta, neque illud artificium displicet, si quando 
sano ludicio adhibetur. Ita cum vi magna Cydippe queri videtur 
quod Diana ei infestam se praebeat, XXI, 1 3 : 

At melius virgo favisset virginis annis ; 
Ita et Hypermnestra gentis suae infortunia gravis verbi repeti- 
tione exprimit, XIV, 114 : 

Cum sene nos inopi turba vagamur inops ; 
et vehementi afFectu iterat Sappho, XV, 17 : 

Vilis Anactorie, vilis mihi candida Cydro ; 
et acerrime se desertam in litore queritur Ariadne, X, 17 : 

Luna fuit : specto si quid nisi litora cernam ; 
Qjaod videant oculi, nil nisi litus habent. 

Sed cum isto artificio cupidius utatur Ovidius, saepe inanes 
verborum iterationes deprehendes, XIII, 74^ : 

I. In edit. ^rkelii; nam Sedlmayer hunc versum et sequentem reicit. 
Cf. Eschenburg, Metriscbe Untersucbungm iiber dU Ecbtbeit der Her, des Ovid. 
?rogr, Lubeck, 1874^ c. IV, p. 1 et a. 

Ut rapiat Paridi, quam Paris ante sibL ' 

Huiusmodi vitium in optimis Heroidum epistulis reperitur; 
ita Briseis orarione lascivit, IH, 5 : 

Si mihi pauca queri de te.dominoque viroque 
Fas est, de domino pauca viroque querar. 
Non, ego poscenti quod sum cito tradita regi, 
Culpa tua est; quamvis haec quoque culpa tua est. 

Futilius etiam ludit Hero, XIX, 16 : 

Quod faciam superest, praeter amare, nihil : 
Q.uod superest, facio. 

At nugatoriae istius calliditatis absolutam speciem exhibet 
Sappho, XV, 39 : 

Si, nisi quae facie poterit te digna videri, 
Nulla futura tua est, nulla futura tua est. 

Et quoniam de repetitis verbis loquimur, superest ut observe- 
mus quasdam iterationes non consilio et data opera usurpatas, 
sed neglegentia Nasoni excidisse; qualia capi-caperer, III, 16-19; 
puellae-puella, ib. 35-38 ; miserae, miseram, ib. 59-61 ; Nympha, 
nympha, V, 10-12; venter, ventre, XVI, 44-46; nocte, nocte, 
XVIII, 76-78, etc. In talibus locis dormitasse Ovidium putabis 
aiit ad coercenda vitia tempus, diligentiam voluntatemve defuisse, 
ideoque paucis maculis non ofFenderis. 

Hinc via est ad acuminum usum et contrapositorum verborum 
studium, quae, cum poetae ingenium recto iudicio cohibetur 
neque in inane argutiarum aucupium delabitur, haud parvo sunt 
ornamento. At subridere semper Naso videtur et acutum verbum 
habere paratum quo urbanitatem suam exhibeat, V, 106, 124 : 

Sic et Menelaon amavit. 

Nunc iacet in viduo frigidus ille toro... 

Possidet en saltus illa iuvenca meos... 

Sed iubet ire Deus. — Vellem vetuisset adire. 

VII, 141. 
Inque novo iacui frigida facta toro. 

XIV, 38. 

' Sed nesdd an in his ipsis locis pariim opportune ioco indulgeat 
poeta ; certe acumina cupidius captat et saepe argutatur. In hoc 
genere omnes verborum lusus ex Heroidum ore excipies, etiam 
cum dolor animum occupat et gravissima instant pericula ; ita 
Canace, tremendum partus tempus commemorans, verbis lasci- 
vit, XI, 49 : 

Nescia quae faceret subitos mibi causa dolores, 
£t rudis adpartuset nova miles eram. 

Contraria contrariis opponere praecipue Ovidius gestit, et 
audaces translationes diversis rebus adhibet, VII, lo, ii : 

Atque idem venti tela fidemque ferent. 
Certus es, Aenea, cum foedere solvere naves. 

Cur graviorem Didus dolorem existimem, dum ingeniosius 
queritur, et ut ait J. C. Scaliger, Poet. VI c. VII, « inter Heroi- 
das artificiosissime, compositissime, scitissime, elegantissime 
loquitur ? » Vix uUa dolenti fides erit, cum moriendi consilium illa 
reteget verbis contrarie relatis, VII, 187 : 

Perque genas lacrimae strictum labuntur in ensem, 
Qpi iam pro lacrimis sanguine tinctus erit. 

Translata et contraposita verba notabis quae, ex amoris et 
flammae notionibus sumpta, posterius litteras invadent et per 
populos manabunt; interea non immoderatum in his adhibendis 
se praestat Ovidius, XII, 167 : 

Q.uaeque feros repuli doctis medicafibus ignes, 
Non valeo flammas effugere ipsa meas. 

Leander vero Boreansic increpat, XVIII, 41 : 

Tam gelidus quod sis, num te tamen, improbe, quondam 
Ignibus Actaeis incaluisse negas ? 

Pravissimum tamen acumen idem Leander exhibet, cum verbis 
argutatur quae diverso sensu accipienda sunt, XVIII, 85 : 

Ut procul aspexi lumen : « meus ignis in illo est ; 
Illa meum, dixi, litora lumen habent. » 

Quid de ista cuilibet pessimae comparanda translatione, XXI, 
170? 

Q.uique erat in palla, transit in ore rubor. 

In superiore Leandri epist. loco, 85, acumen notavi, quo 
verba eadem aut similia Naso mutata sententia iungit ; nec rara 
huius ioci exempla, II, 141 : 

Colla quoque, infidis quia se nectenda lacertis 
Praebuerunt, laqueis implicuisse iuvat. 

Peiores autem sunt in eodem vocabulo argutiae : 

Sed merita et famam, corpusque animumque pudicum 
Cum male perdiderim, perdere verba leve est. 

VII, 7. 
Verba, quid exsultas, tua si mihi verba dederunt ? 

XXI, 123. 

Neque ea ita disputo ut pravissima semper istius modi esse 
acumina contendam; nam accidit aliquando ut fere tolerabilis 
translatio sit : 

Qpamque lapis sedes, tam lapis ipsa fui. 

X, 50. 
Flamma rogi flammas finiet una meas. 

XVI, 164. 

Animadvertendum quoque est agnominatione ' saepius uti 
Ovidium, qui tropus, in sermone vix probabilis, in carminibus 
luctum et maerorem animi efFundentibus ineptus esse omnino 
videtur : 

Victorem victae succubuisse queror. 

IX, 2. 
Verbera cum verbis mixta fuere meis. 

X, 38. 
Ut caderet cultu cuhor ab ipse suo. 

XII, 20. 
Hinc amor» hinc timor est : ipsum timor auget amorem. 

XII, 63. 

I. De agnom. Vide Bb» Ad Heren,, IV, 21, 

Istum lusuni futil^m existimabit quicumque iudicio non deli- 
ciis rhetoricorum praestigiorum depravato perpendet; verum 
insulsior etiam iste iocus videtur, cum agnominatio vocibus 
idem fere sonantibus constat, ut verba simillima ad res dissimiles 
accommodentur ; qualia haec sunt : 

Non honor est, sed onus. 

IX, 31. 
Qui sic intrabas, hospes an hostis eras? 

XVII, 12. 

Pravissimum tamen acumen illud iudicaveris, quo ad nomen 
proprium inficete alludit Ovidius, XXI, 211 : 

Mirabar quare tibi nomen Acontius esset : 
Quod faciat longe vulnus, acumen habes. 

Hanc garrulitatem etinanibus flosculis ornata aut potius impe- 
dita carmina non sane probaverim ; attamen tantum abest ut 
huiusmodi versus propter pigmenta reicere velim, eorum viro- 
rum exemplo quisex posteriores epistulas praecipue spurias exis- 
timarunt », ut contra acumina illa et argutiarum studium, non 
mehercule semper insulsarum, Ovidianum ingenium mihi pro- 
dant. Verum illos naevos ne putes in omnibus versibus adeo 
redundare ut vix egregiis carminibus supersit locus ; immo vero 
si universe et ex maiore parte iudicandum est, maculae istae, 
plurimis variisque virtutibus obscurantur et delentur ; neque in 
aestimandis Ovidii vitiis illud Quintiiiani, Inst. orat. X, oblivis- 
caris : « Ovidius est in ipsis quoque vitiis ingeniosus. » Cave 
igitur ne, dum argutias insectaris, quasdam latinas elegantias 
damnes. 

Nunc animadvertendum est doctrinam illam eximiam, quae in 
Ovidio elucet, in orationis quoque tenore apparere, quippe 
quae attento animo iudicanti multis locutionibus et vocibus ver- 
sibusque etiam, aliorum scriptorum imitationem prodentibus, 
respersa videatur. Etenim sicut illae Heroid. epistulae in vetus- 
tiore antiquitate omnes versabantur, quam penitus rimati erant 
complures poetae, ita ex horum scriptis non minus verba quam 

I. Cf. infra c. V. 

PiBiU. — Ovidii epist Her. 4 

res Naso collegit, quae deinde imitaretur, in epist. I et III ex 
Homero, in IV et XII ex Euripidis Phaedra et Medea, in Vll e 
Vergilii Aeneide, in XXI ex Callimacho. Atque ex his Graecis 
Latinisque poematis adhuc exstantibus existimare possumus 
coniectura, quam multa quoque hic ex carminihus deperditis 
excerpserit in Epist. IV ex Sapphus operibus », in VIII ex 
Sophoclis tragoedia Hermione, in XI et XIII ex Euripidis Aeolo 
et Protesilao ; denique quaedam reperias quae ex Apollonio Rho- 
dio, ex Catullo, Tibullo, Propertio ipsoque Pedone Albinovano 
ducta haud immerito dicas. Quin etiam se ipsum saepe imitatus 
est et notum est quantopere Ovidius ad exprimendas easdem res 
verbis fere iisdem uti consueverit ; nam Ant. Zingerle libellos 
tres (op, cit,) exemplis complevit, quibus proditur aiFectata a 
poeta in epistulis Her. non solum sui ipsius, sed etiam Catulli, 
Tibulli, Propertii (I), tum Ennii, Lucretii, Vergilii (II), denique 
Horatii imitatio (III). Deinceps Eschenburg, in altero program- 
mate Lubeckano *, eandcm materiam attigit, dum Ovidianum 
dicendi genus perquirit, quod tale esse, quale in reliquis carmi- 
nibus deprehenditur, comprobare studuit. Postremo Alb. Luene- 
burg, in laudata commentatione, eiusmodi imitationes omnes 
colligere et recensere aggressus est, quo melius poetae ingenium 
aestimari posset 5. Ex his porro, quae disseruerunt eruditissimi 
viri, liquet Ovidianam loquendi consuetudinem semper sibi 
constitisse et eandem fere in carminibus iuvenilibus et senilibus 
fuisse. Ideo non male concludit Luneburg, op, cit,, p. 82 : « nimia 
illa cupiditas sui imitandi unius Ovidii propria summique mo- 
menti est ad illius indolem artemque recte aestimandam. Conce- 
damus iterationes singulorum verborum et loquendi moris, quod 
ad singulos versus attinet, proprietate latini sermonis, qui metro 
et pentametri et hexametri haud idonea fuit, motas esse neque 
plane evitari potuisse ; concedamus quoque, quia CatuUus, 
Tibullus, Propertius, quae in elegiaco poesis genere tractari 

1. Ex Alexandrinis quoque poetis desumpta quaedam esse censet Comparetti, 
op. cit.y p. 52. 

2. Esch. Wie hat Ovid eitielne Wdrter und Wortklassen in Verse venuandt. Ein 
Beitrag iiu Echtheitsfrage der Her. des Ovid.j 1886. 

3. De Ovidio sui imitaiore^ lenae, 1889. Cf. de Vries, op. cit. in commentario. 

possunt, praeceperant, coactum fuisse Ovidium, ut res saepius 
iamiam ab illis descriptas denuo tractaret (cf. Zingerle, op, ciL, 
11, p. 115-118). At nulla causa erat, quae eum cogeret ut et 
res, quas ex illis hauserit, et res, quas ipse primus tractaverit, 
permultis iocis ita iteraret ut omnes illi quoque sibi responde- 
rent. » At saltem ex tot similitudinibus, inter priores et poste- 
riores Epistulas constantibus, forsitan colligere liceat getiuinas 
omnes esse Heroides neque insulsum imitatorem in Ovidii 
rationem scribendi inserere sese ita potuisse, ut eius artem quasi 
ad unguem exprimeret. 

Nunc si de hoc Ovidianae imitationis genere aiiquid exem- 
piis confirmatum pronuntiare cupis, intuere qualia et quomodo 
ex Vergilio hic adumbraverit. Nam ex plurimis VII epist. locis 
apparet Ovidium non quemlibet unum ex turpi iraitatorum 
grege esse, qui sicci ieiunique ex aliorum felici ubertate surri- 
piunt unde sterilitatem suam dissimulent, et ex alienis flosculis 
ornamenta aridis suis scriptis aucupantur. Haec modo perlege : 

Te lapis et montes, innataque rupibus altis 
Robora, te saevae progenuere ferae. 

VII, 37. 
Coniugis ante oculos deceptae stabit imago 
Tristiset effusis sanguinolenta comis... 

69. 

Sed neque fers tecum nec, quae mihi, perfide, iactas, 
Presserunt umeros sacra paterque tuos. . . 

79- 
Fluctibus eiectum tuta statione recepi, 
Vixque bene audito nomine regna dedi... 

89. 
Est mihi marmorea sacratus in aede Sychaeus : 
Oppositae frondes velleraque alba tegunt... 

99 sqq. 

Haec ex epistula VII excerpta cum variis Aeneidos IV locis 
conferre possis. Vide igitur utrum rerum defectu laboraverit 
Naso an potius eximiam facilitatem et etiam ubertatem propriam 
exhibuerit. Nam, collatione illa facta, tantum apparebit singula- 
rem fuisse huius doctrinam et vim memoriae , quas admirabitur 

quisquis eius et epistulas et carraina alia evolverit. Quantum 
quidem ego existimare possum, mihi videtur poeta, antequam 
scriptum aliquod in incude poneret, opera priorum legisse qui 
in eodem argumento versati essent. Ita factum est ut quaedam 
hic rettulerit quae furatum eum esse ab illis forsitan dicas : quae 
iniqua sane sententia sit, quoniam hic cum impetu quodam et 
festinatione scribebat et animus ad revisenda et emendanda sua 
illi deficiebat, ideoque fortasse non animadvertit nonnulla ex 
aliorum poematis in ipsius carmina transmigrasse. Saepius autem 
quae alii tractaverant argumenta, hic rursus quasi aemulus scri- 
bebat ct proposito accommodabat ; nec tanquam ex Graeco versa 
aut etiam ex Latino priore poeta translata haec repetebat, sed sua 
et a semet iterum pensitata et mente elaborata proferebat. Neque 
reprehendere equidem hoc exercitationis genus audeo, quo certe 
proprietatem splendoremque verborum sibi Naso comparabat, 
neque sine laude hunc puto huiusmodi certamina cum Vergilio 
aliisve sibi sumpsisse, praesertim cum ipse, quae argumento 
idonea essent, contenderit proprio cogitandi et scribendi more 
modoque rursus concinnare. 

In huiusmodi locis propria enitet Ovidii indoles etingenium. 
Nam si singulos eius versus cum Vergilianis contuleris, gravita- 
tem huic et ingenuam affectuum veritatem deesse agnosces. 
Curae in primis ei est ut diversa verba et voces, dum eandem 
sententiam retinet, usurpet ; sed infelix opera eius est quod pro- 
prie a Vergilio, et poetice dicta, communibus et incertis saepe 
vocabulis designantur. Ita pro nitidis et significantibus illis ver- 
sibus, Aen. IV, 366 : 

sed duris genuit te cautibus horrens 

Caucasus, Hyrcanaeque admorunt ubera tigres , 

has noster male definitas et universas translationes, adhibita 
tantum cura ut vitentur verborum repetitiones, supponit : 

Te lapis et montes, innataque rupibus altis etc. 

Gravi et sincero animi affectu in Aeneam Dido invehebatur, 
Aen. IV, 384 : 

sequar atris ignibus absens, 

Et cum frigida mors anima seduxerit artus, 
Omnibus umbra locis adero, dabis, improbe, poenas. 

In Ovidiana autem imitatione evanuit ille incitatus animi 
motus, et frigidius effingitur inflatis, parum aptis etiamque 
redundantibus verbis coniugis deceptae imago. Simplex et vehemens 
commotio candidissimis vocibus apud Vergilium erumpit, cum 
perludibrium Aeneaefidem et pietatem exagitat Dido, IV, 597 : 

En dextra fidesque 

Quem secum patrios aiunt portare penates, 
Quem subiisse umeris confectum aetate parentem. 

Gravitate autem et afFectu laborat Ovidius, cum parum pressa 
oratione exclamat : 

Sed neque fers tecum, nec, quae mihi, perfide, iactas, 
Presserunt umeros sacra paterque tuos ; 

nec considerate Aeneae umeris et patrem et sacra simul imponit. 
Vergiliana Dido simplicissimis et exactis verbis praeterita 
beneficia commemorat, Aen. IV, 373 : 

eiectum litore, egentem 

ExcepJv et regni demens in parte locavi. 

Ovidiana vero subtilius, fusius, nec sine tumore addit se 
Aeneam « fluctibus eiectum tuta statione recepisse et vix bene 
audito nomine regna illi dedisse ». 

Est etiam ubi impensa esse videatur Ovidii opera ut minutiis 
Vergilianum exemplum distingueret : ita templum Sychaeo in 
Aeneide sacratum, IV, 459, 

Velleribus niveis et festa fronde revinctum, 

ab Ovidio redundantibus aut minus significantibus vocabulis 
commemoratur : 

Oppositae frondes velleraque alba tegunt. 

Denique quaecumque epicam maiestatem apud Vergilium spi- 
rant, ab Ovidio franguntur, et enervantur, et orationis coloribus 
potius diversis quam exactis, sobriis, vividis verbis exprimuntur, 

dum elegiacis carminibus accommodantur. Nam quae Ovidius ex 
Eclogis, molle aliquid et facetum sonantibus, deprompsit, utpote 
flebili tibiae magis apta, in Her. epistulis fideliorem imitationem 
produnt : 

Incisae servant ate mea notnina fagi. 

V, 21. 

Et vidi et perii, nec notis ignibus arsi. 

XII, 35. 

Idem autem apud Vergilium senSus, affectus et orationis 
tenor : 

tenerisque meos incidere amores 

Arboribus... 

Eccl. X, 53. 
Ut vidi, ut perii, ut me malus abstulit error. 

Ecl. VIII,4i. 

Ita quae e Vergilio desumpta sunt, in Ovidii laudem verti non 
possunt ; nam quae ille graviter, ingenue, incitate, hic leviter, 
affectate, placide expressit ; in illo vim miraberis, in hoc subtili- 
tatem animadvertes ; candidus ille, et mortalium dolens aegritu- 
dines, personis et temporibus orationem accommodatam 
exhibet ; hic ingeniosus et iocosus sententias affectusque extenuat 
aut calamistris inurit; ubi ille atrocitate, invidia, miseratione 
pugnat, hic contrapositis et pariter cadentibus et putidis epithe- 
tis, aliisque styli deliciis irascentem, flentem, rogantem inducit 
personam ; prorsusquesibi plaudere Ovidius videtur quod eximios 
Vergilii locos lepide retractaverit et huiusmodi certamen non 
reformidarit. 

Sed multa in variis epistulis ex Vergilio imitatus est Ovidius, 
quae indicare profuerit, quia planius ita manifestum erit quantum 
in Maronis aliorumque clarorum poetarum studio versatus hic 
esset : 

Narrantis coniunx pendet ab ore viri. 

I, 30; Aen. IV, 79. 
Diruta sunt aliis, uni raihi Pergama resunt, 
Incola captivo quae bove victor arat. 
lam seges est, ubi Troia fuit ; resecandaque falce 

Luxuriat Phrygio sanguine pinguis humus. 
Semisepulta virum curvis feriuntur aratris 

Ossa 

I. 51; Georg. 1,493 sqq. 

Cui mea virginibus avibus libata sinistris 

Pronuba Tisiphone thalamis ululavit in illis, 
Et cecinit maestum devia carmen avis. 

II, ii5,Aen. IV, 166. 
Et fueram patriae pars ego magna meae. 

III, 46; Aen. II, 5. 
Devorer ante, precor, subito telluris hiatu, 
Aut rutilo missi fulminis igne cremer. 

III, 63 ; Aen. IV, 24, etc. ' 

Locos illos et alios, qui ex nobili aliquo Latino Graecove 
poeta in Ovidii carmina manarunt, non neglegentia sed consulto 
adumbratos ab hoc esse existimo, ut et scientiam suam ostenta- 
ret et ingenii subtilitatem in suscipiendo huiusmodi certamine 
probaret, doctis denique luminibus contextum orationis suae 
quasi coloraret. Ad confirmandam hanc opinionem egregie facit 
illud quod M. A. Seneca de Ovidii minime dissimulatis imitatio- 
nibus refert, Suas. III : « Hoc autem dicebat Gallio Nasoni suo 
vaide placuisse ; itaque fecisse quod in multis aliis versibus Ver- 
gilius fecerat, non surripiendi causa, sed palam imitandi, hoc 
animo ut vellet agnosci ; esse autem in tragoedia eius (Medea) : 
Feror huc illuc, ut plena deo. » Sicut enim huius magister, 
Fuscus Arellius, in suasoriis solebat ex Vergilio multa trahere et 
in aliqua Vergiliana descriptione saepe versabatur (M A. Sen. 
ibid.), itadiligens docilisque rhetoris discipulus, Naso noster, ex 
Ecl. Georg. et Aen. libris etexaliorum pariter poetarum scriptis 
quaedam usurpavit, sive ea per imprudentiam exciderant, sive 
potius distinguere his imitationibus sua carmina, tanquam insi- 
gnibus in ornatu, cupiebat ^. 

1. Cf. Ziogerle, op. cit,y II, p. 48 sqq. 

2. Cf. Epist.y III, 47, 92, 97, 109, et XII, 161 cum Hom. //., XIX, 293, IX, 
525, 179, 274, VI, 429 ; Epist.^ XII, 43, 83, cum Apol. Rhod. Arg., III, 320 sqq. ; 
Epist.y IX, 46, cum Catul. Epith. Pel. et Teth., 328 sqq., etc. Vide Zingerle et 
Lueneburg, op. cif.; Th. Birt, op. cit., in R. M p. 398 sqq. ; J. Tolkiehn, op. 
cii, , p. 48-84. 

Inde fit ut splendidius eluceat Ovidii oratio, quae praeterea 
omnibus fere dicendi virtutibus exornata et nitidissimis ieporibus 
perspersa totaest. Eminet imprimis uberrimailla imaginandi vis, 
qua felicissimae translationes orationis habitum colorant et vivido 
poeticoque splendore descriptiones narrationesque illustrant; 
neque vero illae quicquam insolens, aut humile, aut in longius 
ductum, sed facililatem exquisitam prae se ferunt, ut ea verbo- 
rum sententiarumque lumina non alienum locum usurpasse, sed 
in suum immigrasse dicas. Quales autem et quam multae efful- 
geant dicendi figurae, quam inexhausta similium exemplorumque 
copia, Epistularum locus vei quilibet unus ostendet : libet tamen 
paucos versus ex illa XV epist. referre, quam indignam Ovidio 
quidam non recte censuerunt, 137-155 : 

Antra nemusque peto, tanquam nemus antraque prosint : 

Conscia deliciis illa fuere meis. 

Illuc mentis inops, ut quam furialis Erichtho 

Impulit, in collo crine iacente feror. 

Antra vident oculi scabro pendentia tofo, 

Quae mihi Mygdonii marmoris instar erant, etc. 

Quam ardenti orationis colore locus ille niteat, vei rudis 
latinarum elegantiarum existimator intellegere possit ; is enim est 
luminum splendor, varietas et ubertas, ut singulos versus eximia 
quaedam translatio aut aliud dicendi ornamentum insigniat. lam 
si mollis perlucensque te delectat oratio, qua res coram aspicere 
et quasi oculis intueri videamur, pergere licet, XV, 157 : 

Est nitidus vitreoque magis perlucidus amne 
Fons sacer ; hunc multi numen habere putant ; 
Quem supra ramos extendit aquatica lotos, 
Una nemus : tenero caespite terra viret. 

Ego, quantum sapio, in his locis cum res vere oculis subiectas 
esse et affectus animi vividis personaeque accommodatis coloribus 
descriptos, tum poeticum nitorem per omnes versus dispersum 
et suavem lucem, qua descriptionum lineamenta illustrentur, 
ubique praefulgere arbitror ; denique feliciter locorum prospec- 
tus et animi sensus ita consociantur, ut recordationis et desiderii 

decorem vividius unquam expressum esse vix crediderim '. lam 
elegantiam, facilitatem et perspicuitatem quis non sentit ? Nihil 
tam flexibile et purum quam huius orationis tenor, quae ita 
libere fluit ut nunquam adhaerescat et poetae arbitrio fingatur. 

Interdum subridere videtur Ovidius, et grata acceduntdescrip- 
tioni leporis condimenta, XIX, 195 : 

Namque sub aurora, iam dormitante lucerna, 
Somnia quo cerni tempore vera solent, 
Stamina de digitis cecidere sopore remissis, 
Collaque pulvino nostra ferenda dedi. 

Delicata prorsus venustate efficta est pictura. Nunc in turri 
omnia silent ; nam Herus nutrix iam somno laxata est, et inter- 
roganti puellae an Leandrum exisse domo putaret vix responde- 
rat, XIX, 45 : 

Annuit illa fere, non nostra quod oscula curet, 
Sed movet obrepens somnus anile caput. 

In adumbrandis breviter rerum hominumque lineamentis 
mollissima est Nasonis oratio et ad efficiendum quod sibi hic 
proposuerat aptissima ; adeo autem simplex et cottidiano sermoni 
similis, praecipue cum aff"ectus exprimendi sunt, ut nihil arcessiti 
et elaborati prae se ferat. Nonne miraberis qualem Ariadnes, 
discedente iam Theseo, stuporem hic descripserit, X, 9 sqq. ? 

Incertum vigilans, a somno languida, movi 
Thesea prensuras semisupina manus : 
Nullus erat : referoque manus iterumque retento, 
Perque torum moveo bracchia : nullus erat. 
Excussere metus somnum : conterrita surgo, 
Membraque sunt viduo praecipitata toro. 

Haud rari apud Ovidium loci reperiuntur in quibus subtilitate 
simul et pondere, proprietate et vi verborum descriptiones 
movendis concitatius affectibus idoneae eniteant : en proficiscen- 
tis Helenae pictura, VIII, 75 : 

Vix equidem memini, memini tamen; omnia luctus, 
Omnia solliciti plena timoriserant. 

I. Cf. J. J. Rousseau, Wouv. Hel., IV, 17; Victor Hugo, Olympio, Rayons et 
Ombres, 34; Lamartine, le Lac, Pretn. med.y III; A. de Musset, Souvenir. 

Flebat avus Phoebeque soror fratresque gemelli ; 
Orabat superos Leda suumque lovera. 
Ipsa ego non longos etiam nunc scissa capillos, 
Clamabam : sine me, me sine, mater, abis ? 

Motus igitur animi, praecipue illos qui sunt molliores et ad 
fletum misericordiamque adducunt, flexibili, tenui, significanti 
oratione vestit Ovidius ; sed aliquando pressus quoque et conci- 
tatus et asper et acriorum personarum ingenio accommodatus ; 
neque eodem sermone queruntur modestae feminae, Penelope 
et Laodamia ', aut ardentes puellae, Hermione et Hypsipyle *; 
quae sic Thessalum hospitem interrogat, VI, 25 : 

« Aesonides, dixi, quid agit meus? » Hk pudore 
Haesit, in opposita lumina fixus humo. 
Protinus exsilui, tunicisque a pectore ruptis, 
« Vivit, an, exclamo, me quoque fata vocant? » 
« Vivit », ait timidus ; timidum iurare coegi. 

Fractus ille et quasi anhelans sermo exprimendo feminae 
amantis dolori et sollicitudini omnino esse idoneus videtur. 
Assurgit igitur nonnunquam Naso, ut nihil elatius desideres ; et 
quidquid inane ac redundans recidit, adeo ut nihil siccius, 
sanius graviusque simul requiras : 

Urbe virum iuvi, tectoque animoque recepi. 

VI, 5S. 

At postquam nec te nec tela fugacia vidi, 

Et quod spectarem nil, nisi pontus, erat, 

Lux quoque tecum abiit, tenebrisque exsanguis obortis, 

Succiduo dicor procubuisse genu. 

Xni, 21. 

Amabilis prorsus est Ovidianae orationis tenor, et qui omnes 
dicendi laudes prae se ferat ; sed parum constans et temperans 
ingenium non efFecit ut in excellentibus virtutibus permaneret. 

Accedit mira quaedam latine scribendi facultas et singularis 
adeo vernaculae linguae calliditas, ut meram latinitatem in 
Epistulis agnoscamus. Ex puro fonte verba fluunt, raro autem 

1. Cf. I, 97; XIII. 21 sqq. 

2. Cf. VIII, S5;VI,.7Ssqq. 

quicquam occurrit insdlens, aut arcessitum^ aut ex antiquioribus 
usurpatum ; Ovidius enim acerrima sane ingenii indole, sed et 
multis litteris, et iis quidem reconditis exquisitisque, id consecu- 
tus est ut inter omnes fere poetas latine loqueretur elegantissime. 
Inest quoque in eius sermone pondus, vixque unum et alterum 
afFerre possis verbum fractum, languens, redundans, in quo pro- 
prietatem desideres ; qualia in his versibus : 

Tu mihi iuratus per numina matris aquosae. 

III, 53. 
£t mecum fugias quae tibi dantur opes. 

Ib., s6. 
Aut rutilo missi fulminis igne cremer. 

Ib., 64. 

Singulos versus si severiore iudicio exagitare libuerit, quaedam 
huiusmodi verba parum sobria siccaque reperiemus, et saepe 
J. C. Scaligero assentiemur, qui, versum illum indicans, Hel. 
epist. XVII, 107, 

Si te vidissem, primus de mille fuisses, 

exclamat sollemniter, Poet. VI, c. VII : « hic plus quam mona- 
chalis est. » Sed in tanta huius poetae facilitale et festinante 
scriptione, qui fieri potuit ut voces passim inopportunae aut 
supervacantes non exciderint ? 

Ad augendam latini sermonis copiam inventis vocabulis aliquid 
conferunt Epistulae, quia in verborum usu sententiarumque con- 
formatione Naso feliciter sane audet. Hunc enim iuvat nomina a 
vulgari more avertere et inter se insolentius iungere, ut voces 
novatae esse videantur. Et mihi quidem de Ovidiana in Her. 
Epistulis arte tantum disceptanti exempla omnia colligere super- 
vacaneum esset; pauca tamen haec referre proderit : antiqui 
Nestoris (pro senis) I, 63 ; viduas manus, I, 10, cf. I, 81, XIX, 
69; venit (pro est) amor, IV, 19, cf. XIII, 102 ; est aliquid, III, 
131, IV, 29; quod tu non esses, IX, 106; hoc illic Medeafui, 
nova nupta quod hic est, XII, 27 ; littera (pro epistula) XV, i, 
XVI, 340, XVIII, 15; formosis posse carere (circumlocutio 
frequens) XVII, 99, cf. IV, 168, V, 86, XIII, 62, 76, 160, XX, 

74; lacrimas hoc mihi paette movet (adverbium pro substantivo 
positum), XVIII, 180. 

Adde novata aut primum in poesin inducta haud pauca voca- 
bula; cui quaestioni enucleandae egregias curas impenderunt 
eruditissimi viri, inter quos eminent F. C. Hultgren, J. Favre, 
A. Draeger et recentissimus E. Linse ', adeo ut censeat hic, p. 4 
« praeter ceteros poetam Sulmonensem vocabulorum novatorera 
esse uberrimum eundem felicissimeque audacem. » Nam praeter 
nomina canum et equorum, ab eorum virtutibus aut coloribus 
deducta, et nomina propria atque adiectiva plurima, patronymica 
praecipue et ethnica, vocabula in Heroidibus novem et quadra- 
ginta novata collegit diligentissimus vir, op. cit., p. 26-57; quibus 
etiam addi possunt aclory sensu proprio, I, 95, quod omittit, 
refugus et retento, quae in Metamorphosesi primum exhibita 
Linse haud recte putat. 

In novandis vocabulis quaedam animadvertenda sunt, quae ad 
recte aestimandam Ovidii in componendis Heroidibus artem 
haud levis pretii sunt. Etenim apparet non solum inventis illis 
eleganter conformatis eximiam huius poetae narrandi pingendique 
facultatem plurimum adiutam esse, sed etiam illis Ovidium ita 
usum esse ut, « cum adhuc in elegis poetarum aetate praeceden- 
tium, Catulli, Tibulli, Propertii, spondei superarent dactylos, in 
ipsius poematis dactyli superareni spondeos *. » 

In struenda sententia, quae fere tota a verbo pendet, audacis- 
simum se Naso praebet, et haud scio an quondam parum pure 
et emendate loquatur; nullos tamen soloecismos in Heroidibus 
inveniri, propter quos una vel plures earum Ovidio abiudicentur, 
ex commentatione accuratissima liquet quam De casuum usu 
Ovidiano scripsit P. Hau 3, ita ut de hac re disserere super\'a- 
caneum sit et minime proposito nostro accommodatum. Ad 

1. F. C. H. Observ. metricae in poetaselegiacos Graecos et latinosj Lipsiae, 1871- 
72, et Die Technik der rom. Dichter in epischen und elegischen Versmass y in 
Fieckeiseni annal., t. 107, 1873, p. 745 sqq. \].V. De Ovidio novatorey op. cit. ; 
A. D. Ovid als Sprachbildner, progr. gymn. Auricensis, 1888; E. L. De P- 
Ovidio vocabiiloriim ini^entore, Tremoniae, 1891. 

2. Linse, op. cit., p. 59. 

3. Monasterii, 1884, 142 p. Cf. Tolkiehn, op. ct., p. 104-108- 

intellegendam enim Ovidii artem scribendi satis fuerit observasse 
in componendo substantivo cum verbo aut adiectivo feliciter 
audere poetam, non tamen ut syntaxis leges ofFendat et licentia 
poetis concessa abutatur. 

Inusitatiora tamen verba quaedam animadverti possunt : con- 
cinere, XV, 154, rorantur, XV, 97, XIX, 124; gemere aliquid, 
VI, 155; virum lugebit, XIII, 73; praeradiare signa, VI, 106; 
credor=mihi creditur, XVII, 131; hoc dubito, XVII, 39. 
Saepissime constructio graeca usurpatur : nox erat incipiens, 
XVIII, 55 ; tellus regnata, X, 69; iurata numina, II, 23 ; prope- 
ratafoedera, IV, 147; noctes vigilantur, XII, 71 ; vir carendus, 
I, 50. Absolute adhibita verba nota : gubernare, XV, 215, fert 
animus, XIII, 83; mandantis verba, XIII, 13; mittere, XIV, i ; 
narrantia verba, XIII, [19. Ad morem graecum referenda est 
figura etymologica : fas facere, IV, 1 34 ; pensa rependere, IX, 
78 ; canere carmen, II, 118 ; et verbo adiectivum neutrius gene- 
ris additum : nunc ea peccemus, XVI, 297 ; dulce queri, XVIII, 
82 ; incertum vigilans, X, 9. Mos quoque graecus in construendo 
verbo adhibetur : te quaerere misso, I, 37; sunt vires pellere 
inimicos, I, 109 ; vivere pugna, XIII, 75. Alia lasciviae aut feUcis 
aut temerariae genera exhibentur : 

Vincere erant omnes dignae, iudexque verebar 
Non omnes causam vincere posse suam. 

XVI, 75. 
Utque rogem de te et scribam tibi, si quis Abydo 
Venerit, aut quaero si quis Abydon eat. 

XIX, 29. 

In temporum usu notandum est infinitivum perfecti pro infi- 
nitivo praesentis saepe ab Ovidio, utpote pentametro aptissimum, 
usurpari : non repetisse parum, III, 25, iio, 117, 131; tulisse 
bella, VIII, 26, etc. Plusquamperfectum deprehenditur ubi per- 
fectum exspectatur, III, 40 et 150, VIII, 41, etc. 

In collocandis vocabulis animadvertendum est inter praeposi- 
tionem et nomen interiectas saepe esse plures voculas : 

In mihi promissi parte recepta tori. 

VI, 20. 

Denique coniunctionum « quamvis et forsitan » usus is est ut 
Ovidius saepe cum indicativo eas coniungat, quae audax etiam 
apud poetas licentia et carpenda videtur : 

quamvis haec quoque culpa tua est. 

III, 8. 
Hec tenuit cursus forsitaniiste tuos. 

11, 14 ^ 
Ex his observationibus apparet Ovidium aliquando in flecten- 
dis struendisque substantivis, adiectivis et verbis lascivire ; eas 
autem licentias acrius in poeta carpere iniquum sit, ideoque 
assentiendum est iudicio quod de casuum usu Ovidiano pronun- 
tiavit P. Hau, op, cit,y p. 141 : « Paucissima, quae ab aureae 
aetatis usu aliena sint, legi in carminibus Tomis factis, in 
Metamorphosesi multo plura inveniri, inter Metam. et carmina 
in exsilio scripta ponenda esse carmina amatoria et Fast. libros. » 
Nam in Heroidum elocutione non tot reprehendenda videntur, 
quot iniquissime carpsit Lehrs* ; et lasciviam quidem nonnun- 
quam, barbariam autem et impoliti sermonis vestigia rarissime 
deprehendes. Non ego offendor illo vocabulo « Letifer 3 » quod 
Lehrsio (p. ccxxiii) displicet ; neque versus iii et 11 5-1 16, her. 
IX et pauci alii inelegantes videntur. Infeliciores quidem 
existimo translationes quas interdum Ovidius ex re Romanorum 
castrensi aut ex iure usurpat, IX, 109 : 

IUi procedit rerum mensura tuarum : 
Cede bonis : heres laudis amica tuae. 

Ita enim militibus quoque stipendia et aera procedere dice- 
bantur cum anni, per quos militarent, ad missionem prodessent. 
Huiusmodi autem sermo, etsi diversitatem in orationis tenorem 
inicit, ad poeticum colorem parum proficere videtur; Romanis 
tamen lectoribus probabilior illa fuit lingua, quam quae his ver- 
sibus exhibetur : 

Acer in extremis ossibus haesit amor. 

IV, 70. 

1. Cf. Tolk., op. cit., p. io6. 

2. Adversarien iiber die sogenannten Ovidiscben Episteln^ e Fleckeiseni annalibus 
a. 1873 iterum in Horatii edit. expressa CCXXII-CCLIV. 

3. Her.,lX, 141. 

Ora ferox in se versa lacertus habet. 

Ih., 82. 

mensnram nominis ipsa /<?ro. 

XV, 34. 

vidi mulcentem pectora somnum. 

XVIII, 27. 
Cetera cuni charta dexira locuta mea est. 

Ih.y 20. 

Ego quatenus existimare possum, istum sermonem audacem 
sane esse intellego et quem acriores nasutioresque viri carpere 
velint ; nam novandae linguae cupiditas iam in Ovidii carminibus 
deprehenditur, mox autem in omnes partes manabit effunde- 
turque et in deterius sanum loquendi morem irahet. Interim 
vitia ista in Heroid. epistulis admodum pauca reperies, etquae, 
si quando furens plenusque deo poeta admittat, vix ausim rese- 
care. Est enim incepti satis lubrici egregiorum poetarum artem 
reprehendere, quoniam fieri potest ut parum circumspectus 
existimator damnet quae non intellegat. 

Eadem iudicandi regula, quod ad rem metricam attinet, reti- 
nenda est; quanquam pleraque Ovidii placita quasi carminis 
leges accipienda sunt : « Nam et licentiarum pleraque recijdit et 
caesurarum atque elisionum primus eas leges constituit, quas ut 
necessarias universo latinae artis progressu ne ii quidem inse- 
quentium contempserunt, quibus magis placeret Vergilius ^ » 
Ideo nihil tam dulce, tam ad permulcendas aures aptum, tam 
fluidum canorumque quam Ovidiani versus; adeo omnia arte 
magistra sunt elimata et prompta ingenii facultate expressa. Ita 
in maxima facilitate illa tamen elaborationis cura conspicitur, et 
cum Epistulas attento animo perlegimus, de horum carminum 
numeris iudicare possumus quod de Fastorum suavitate scripsit 
Dan. Heinsius in libro de constitutione tragoediae secundum 
Aristotelem : « Numerorum autem tanta in hoc scripto paritas, 
simplicitas atque invidenda suavitas, ut, quid magni viri velint, 
cum mutari quosdam posse existiment, neque ipsi, nisi fallor, 
neque nos intellegamus. » Quid plura? ingenitam illam in versi- 
bus facilitatem ipse Ovidius enucleatis verbis innuit in Trist. IV, 

I. L. Mueller, De Re Metr., V'9^' 

lo, 24, cum parentis sui, ut ipsum a musarum studio averteret, 
conatus narrat : 

Scribere conabar verba soluta modis ; 

Sponte suacarmen numeros veniebat ad aptos, 

Et quod tentabam dicere versus erat. 

Etenim convenientissimum et suavissimum concentum facil- 
lime poeta servat, quamvis severioribus legibus versum, praeci- 
pue pentametrum, astrinxerit. Ideo illi qui has quaestiones ad 
rem metricam pertinentes presserunt ', Ovidianum prorsus 
ingenium et facilitatem in tractanda hac artis parte agnoverunt ; 
et quo magis in Epistularum et ceterorum carminum studio ela- 
borarunt, eo melius faciem in omnibus unam eandemque linea- 
mentis, colore, sanguine agnoverunt. Ex accuratissimis igiti' 
eruditorum virorum disquisitionibus elucet contra prosodiam xr 
Heroidibus rarissime ab Ovidio peccatum, adeo ut vix notand* 
sint (Esch. c. III, 2) altd Zacynthos^ belud stravit ^, et quaedam 
alia quae, diligentissime coUecta ab Hilbergio (op. cit., p. 2 
sqq.), non impedimento fuerunt quin ille inter pentametri 
Ovidiani leges primum reverentiam prosadiacorum et metricorum 
praeceptorum poneret, op. cit., p. i. Ita et elisionum caesura- 
rumque regulae molestae Ovidio minime fuisse videntur ; nam 
vix semel et iterum laesae sunt metricae praescriptiones, adeo 
arte eximia et severo iudicio conectuntur pedes, et observantur 
arses thesesque quae eiisionem faciiiime patiantur (Eschenb. 
Metr, p. 2, 8 et 13-16; et Hilberg, p. 413 sqq.). Vix reprehen- 
denda est, praecipue in pentametro, rarissima vocabuli in m 
exeuntis, et paulo frequentior syllabae longae elisio : « bellum 
erat, III, 95, sume fidem et pharetram, XV, 23 » ; sed peccatum 
esse soium videtur in trito loco, XV, 96 : • verum ut amare 
sinas. » Nam elisiones, quales sunt « disce meo exemplo XVII, 



1. Praeter celeberrimum L. Muellerum, De Re Metrica^ cf. Eschenburg, 
Metrische Untersucbungettf etc, 30 p. etalterum progr. Lubeck, op.cit.; Tolkiehn, 
o/>. cit.y p. 108 sqq. et praecipue Isidor Hilberg, Die Gesetie der iVortstellung in 
Pentameter des Ovid, 892 p., Leipsig, 1894. 

2. Sed var. texit^ tinxit, et Sedlmayer/>rm//. 

99, utque rogem de te et XIX, 29, certe ego salvus ero S XX, 
180 », apud alios poetas et in ceteris Ovidii carminibus occurrere 
exeraplis ab Hilbergio collectis constat. Denique in versu VIII, 
71, 

Castori Amyclaeo et Amyclaeo Polluci, 

parum ofFendunt elisio et hiatus, quia versus yocabulis graecis 
refertus est. Cura est quoque Ovidio ut prima pentametri pars 
praecipue syllabis natura longis, rarius illis quae dicuntur com- 
munes, rarissime illis claudatur, quae positione producuntur 
(cf. Hilberg, op. cit., p. 447, 583, 639 sqq.), Denique caesura 
quae appellatur bucolica, 

Irus egens pecorisque Melanthius... 

1,95. 

adeo rara est ut vix notanda sit (cf. Eschenb. Metr, p. 19). 

In pentametris paucissimi versus animadvertentur, quibus 
clausula vocabulis polysyllabis efficiatur ; summa enim diligentia 
et severa arte pentameter ab Ovidio eiaboratur. Ideo in trisylla- 
bum aut breve disyllabum aut choriambum raro exit : « danda 
forent generis, XIV, 62; accipere, apta dare, XV, 130, magna 
pudicitiae, XVI, 290, cf. XVII, 18, XIX, 202. Sed in aliis car- 
minibus, praecipue in epistulis ex Ponto et Tristibus easdem 
licentias notavit J. Heuvves *, neque multum urgendus ob hanc 
rem est poeta. Postremo ita concinnati sunt Heroidum versus 
tam artificiosa et canora dactylorum et spondeorum ratio, ut 
quamvis nonnulli versus solum spondeis aut dactylis constent 
(Eschenb. Met,, c. III, 3, 4) aut spondiaci clausula evadant, 
rhythmi dulcedo et modulatio aures permulceat. Etenim non 
solum curat Ovidius ut maior sit principiorum dactylicorum, et 
quam minimus spondiacorum numerus 3, sed in exprimenda 
sententia neque obscurus, neque contortus, neque putidus est 



1. Sedlm. ponit « terque ego » emendationem secutus Gilberti, Ad Ovid, her. 
quaestionesy Misenae 1887, p. 17. Sed vulgata placet. . 

2. Op. cit.y p. 43 sqq. Sed mirifice facit vir ille, qui inde colligit scriptas 
extrema Ovid. aetate Heroides, p. 12-20, 36, 57. 

3. Tolk., op. cit., p. iio, et Hilberg, p. 657, 752 sqq 

PiBRi. — Ovidii episi. Her. % 

(Cf. Hilberg, p. i8, 103, 273, passim)et communem in ordinan- 
dis vocabulis usum servat et in bono lumine attributum, sub- 
stantivum, verbum collocat. Neque tamen fastidiose et uno 
tenore fluit versus, sed tam callida est vocabulorum constructio, 
ut prosodiacae et metricae leges, concentus, perspicuitas, vis, 
veritas, concisa brevitas, in Ovidianis distichis enitere Hilbergio 
(op, cit,, Concl. p. 845) videantur. Metri quoque repetitione et 
decussatione poeseos gravitas augetur et dictio ornatur ; nam non 
solum singulorum hexametrorum, sed totorum distichorum 
repetitiones metricas saepe animadvertes, sicut luculentis exem- 
plis demonstrarunt C. Hultgren etTolkiehn ». 

lam nitidas Ovidii virtutes in pangendis versibus introspicere 
facilius est. Nam si Heroides diligenti manu evolveris, nusquam 
fere studium aut affectatam artem deprehendes, nihil horridi 
aut contentione elaborati ; sed sponte sua omnia ad rhythmum 
se accommodant et miram quandam versuum dulcedinem exhi- 
bent. Inde fit quoque ut haec carmina facillime complectatur et 
fidelissime memoria servet, quippe quae tanta suavitate concinnata 
sint, ut ne syllabam quidem mutare pleruraque, salva numerorum 
modulatione, possis. Igitur quid disticho Ovidiano perfectius? 
Licet unum quemlibet locura sine consilio et delectu perpendas, 
statim recinentes lenissime versus avidis auribus percipies et 
flebilia modulamenta exquisitaque concentu verba miraberis. 
Vide an aptissime sententiis et aflectibus numeri vocabulorum 
suavitate et dispositione respondeant, I, 81-90 : 

Me pater Icarius viduo discedere lecto 
Cogit et immensas increpat usque moras. 
Increpet usque licet; tua sum, tua dicar oportet; 
I^enelope coniunx semper Ulixis ero, etc. 

Dolorem et impotentem iram idoneis numeris exprimit Her- 
mione, VIII, 57 : 

Rumpor et ora mihi pariter cum mente tumescunt, 
Pectoraqueinclusis ignibus usta dolent. 
Hermione coram quisquamne obiecit Oresti, 
Nec mihi sunt vires, nec ferus ensis adest ? 

I. Hultg., Ohserv. met., op. cit.y p. 1-28, et Die Technik, op. cit., p, 745 sqq. 
Tolk., op. cit., p. 112-116. 

Nonne celeritatem, quam a marito postulat, ipso versuum 
concentu feliciter significat Laodamia, XIII, 99 ? 

Cum venies, remoque move veloque carinam, 
Inque tuo celerem litore siste gradum. 

Denique quis non sentit exspectantis animi dubitationem aut 
spem concinentibus aptissime versibus a Paride describi, XVI, 
79? 

Tantaque vincendi cura est : ingentibus ardent 
ludicium donis sollicitare meum. 
Regna Jovis coniunx; virtutem filia iactat ; 
Ipse potens dubito, fortis an esse velim. 
Dulce Venus risit. 

Ideo haud frequenter syllabarum concursum parum numero- 
sum versus praebet; nonnunquam tamen sonos male iteratos 
mutatos esse velles, VII, 135 : 

Accedit fatis matris miserabilis infans ; 

nisi forte gemitum quendam extremis horum vocabulorum litteris 
exprimi censes. At certe vana haec unius litterae agglomeratio 
videtur, XVI, 146, 148 : 

Famaque de forma paene maligna tua est, 

Et tua materia gloria victa sua est... 

Hectora, quisquis is est, si sum tibi cara, caveto, 

XIII, 65, 

Adde in Oenones epistula versum leoninum, V, 131 : 

Vim licet appelles et culpam nomine veles, 

sicut in Hermiones, VIII, 29 : 

Vir, precor, uxori, frater succurre sorori. 

Occurrunt nonnunquam hexametrorum clausulae eodem 
verbo constantes, IX, 111-113, etc. ; muko saepius duo vel 
etiam tres pentametri similiter desinunt, III, 14-16 (dedi, capi), 
28, 30, 32 (comes, preces, pares), etc. ; haud raro trium disti- 
chorum primus pentameter clausulae similitudine cum tertio 

consonat, III, 72, 76 (tuos, colos) «, etc. ; denique leoninus 
saepe pentameter evadit, I, 26 (patrios, deos), 32 (exiguo, 
mero), 36 (admissos, equos), etc. (Cf. Tolkiehn, op. cit.y p. 154). 
Hanc concinentiam eo minus vitare potuit Ovidius quo magis 
epitheta ab substantivis seiungere studebat. Non tamen omnino 
excusandus hic videtur, quia latinorum versuum concentus apta 
syllabarum longarum et brevium compositione et certa metrorum 
ratione constabat, consonantibus autem clausulis aut leoninis 
versibus repugnabat, adeo ut huiusmodi concinentia, decrescente 
et senescente poetica arte, apud Romanos solapostremo viguerit, 
cum pristinae metrorum leges inscientia obsolevissent. Sed in 
admittendis talibus licentiis quaedam latinis poetis concessa esse 
meminerimus, et nos indulgentes praestemus oportet, quia levia 
haec vitia praefulgentibus virtutibus sane obscurantur. 

Nunc pauca de quibusdam Nasonis artificiis addam, quae in 
componendis versibus usurpantur. Occurrit imprimis ille repeti- 
tionum usus, quibus splendor et gravitas sententiis additur, II, 
143 : 

Stat nece matura tenerum pensare pudorem ; 

In necis electu parva futura mora est. 

SoUemnis hic est poetae mos, nec sane infelix labor, nisi cum 
intemperantius in eum ille proruit, IV, 143 : 

Ut tcnuit domus una duos, domus una tenebit ; 
Oscula aperta dabas; oscula aperta dabis ', 

In huiusmodi enim locis rhetoricae scholae naevos reperiri 
jure existimes, et minus his deliciis indulsisse poetam velles. 
Probabilior sane ars illa est, qua verba contrarie relata sunt, 
quoniam splendidius ita versus illustrantur et adverso sententia- 
rum concursu acrius animos irritant, III, 97, 100 : 

Sola virum coniunx flexit 

Saepius in domini serva vocata torum. 

Plano hoc et tironibus etiam aperto artificio utinam ille tem- 

1. Cf. Tolkiehn, op. cit.t p. 123 sq. 

2. Cf. Eschenburg, op. cit.y c. IV, i et 2. 

perantius usus esset, quia prava fit consuetudo, cui impotens 
poeta non moderatur ! 

Exquisitum magis et reconditum in Ovidianis distichis aliquid 
reperitur, quod pentameter expositio est sententiae in hexametro 
praecedenti inclusae, I, 13, 31. 

In te fingebam violentos Troas ituros; 

Nomine in Hectoreo pallida semper eram 

Atque aliquis posita monstrat fera praelia mensa, 
Pingit et exiguo Pergama tota mero. 

Heroidura librum licet totum evolvas, vix in locum incides 
quo morem illum Ovidianum non deprehendas. Atque ego hunc 
tantum abest ut vitiosum esse existimem, ut contra laudandum 
saepius affirmem, scilicet quotiens non mera sententiae repetitio 
efFertur, sed artificioso incremento progreditur oratio ; cum vero 
nec gravius nec diversum prorsus quicquam in pentametro 
expromitur, tarda et languida incedit expositio : 

Firmius o cupidi tandem coeamus amantes, 
Nec careant vera gaudia nostra fide . 

XIX, 72. 
Nil ego peccavi, nisi quod periuria legi, 
Inque parum fausto carmine docta fui. 

XXI, 181. 

Nonnunquam verba ipsa in quadrantem ordinem disposita 
esse et paria paribus relata dicas, XIX, 80 : * 

Certe ego tum ventos audirem laeta sonantes, 
Et nunquam placidas esse precarer aquas. 

lam ne minutioribus rebus diutius immoremur, felicem 
Ovidii indolem in metrica arte satis enucleate explicatam esse 
existimo. Quantum autem hac parte ille emineat, vel inde iudi- 
cari potest quod apud posteros nec minore quam Vergilius aucto- 
ritate valuit, nec pauciores sui imitatores habuit, carminum vero 
normam, qualem hic in disticho statuit, religiosissime observarunt. 
Longo sane intervallo antecedit Maro, et cum Nasone senten- 
tiarum affectuumque gravitate alii quoque elegorum scriptores 
certare possunt; attamen in pangendis eleganter et subtiliter 
versibus summus hic est in Heroid. epistulis artifex et forsan 

ceteris anteponendus. Liceat sententiam Luc. Muelleri, qui rem 
acu tetigit, referre, de re met. VII, p. 408 : « Maronis, etsi fuit 
poeta quam versificator longe melior, placita probavere haud 
pauci. Deinceps Ovidius, novae auctor artis, pleraque veterum 
licentiarum, quae mixtae erant latina proprietate et graeca, dum 
recidit, pariter elegantiae et libertati prospexit. Hunc igitur 
virum, qui principatum haud dubie tenet artis latinae, venere- 
mur, hunc imitemur. Hic sciat se plurimum profecisse, cui plu- 
rimum probetur Ovidius. Huius quot sunt versus, totidem sunt 
artificia, quovis Phidiae illa vel Praxitelis opere non minora. Et 
quod semper est perfectae indolis poeticae, cum sentias artem 
inesse summam, laborem persentiscis nullum. » Tum ex ani- 
madversionibus in hoc capite collectis forsitan aliud concludere 
liceat, quod ad Her. epistulas Ovidio vindicandas haud parvi 
momenti sit, scilicet inter haec et cetera Ovidiana carmina, quod 
quidem ad elisiones, caesuras, rhythmos, clausulas, totumque 
versuum artificium attinet, nihil interesse ' . 

I. Cf. Eschenb., Metr., op. cit., p. 8 sq., 16 sq. 



CAPUT V 

UTRUM QUAEDAM HER. EPISTULAE, QUOD AD POETICAS 

VIRTUTES PERTINET, GENUINAE AN SPURIAE 

ESSE YIDEANTUR. 

De quarundam Epistularum arte non consentiunt docti viri, 
et iam diu an ab Ovidio conscriptae omnes sint acerrime dispu- 
tatum est ; quae quidem difficilior est quaestio quam fructuosior. 
Quidam eruditissimi auctores sex postremas, amatorum litteras, 
feminarumque responsiones indignas hoc poeta pronuntiarunt 
ettanquam spurias abiecerunt, Sabino adiudicantes ». At eodem 
decimo quinto et sexto saeculo doctissimi alii viri tres tantum 
earum, XVII, XIX, XXI, Sabino ascribentes Ovidio detraxerunt ^; 
alii denique duas solum postremas, aut etiam unam XV supposi- 
ticiam existimarunt 3. Recentioribus vero temporibus nobilissi- 
mus Lachmann, in libello academico an. 1848 scripto, octo 
tantum epistulas, I, II, IV, V, VI, VII, X, XI, Ovidio tribuit ; 
ceteras autem, quasi elisionis ratione aut polysyllabis in penta- 
metri fine positis ab Ovidiano usu discrepantes, illo indignas 
putat. At Lachmanno adversatur non minus eruditione clarus 
L. Mueller 4, cui illius argumentationes neque a codicum con- 
sensu neque ratiocinandi firmitate tam videntur graves, certum 
ut sit inde et firmatum epistulas reliquas, praeter illas octo, 
nullo pacto videri posse scriptas ab ipso Ovidio ; hic igitur 
edicit omnes ferre illius esse cuius nomine prolatae sint , si modo 
XV, XX, XXI, excipias, quas argumentis excodicum inspectione 
sumptis suppositicias censet ; et tamen statuit nullam omnium 

1. Cf. Domitium Calderinum, ad Her., XV, 126; Scaligerum, odHer. initium; 
Vossium, De poetis latinis. 

2. Cf. Aldum in calce edit. T. I. 

3. Cf. Stephanum, Diatr. ad Horat; Burmannum, in edit. Heroid. 

4. De remetrica. prooemium, p. 46 sqq. 

Epistularum post Augusti et Tiberii tempora scriptam, op, cit., 
p. 48. 

Nuperrime vero fervidius exarsit circa Ovidianas Heroides 
certamen, et diversas in partes scriptae sunt gravissimae com- 
mentationes. Nam si Lachmann ex prioribus litteris sex detrahit, 
Ovidio praesto sunt plures advocati etiam inter eos qui sex pos- 
tremas quasi spurias abiciunt ; proposito meo satis fuerit referre 
sententiam Birtii, op, cit., p. 389 : « de epist. 3, 8, 9, 12, 13, 14, 
acutius quam verius egisse Lachmannum non latuit. . . apparetque 
ex iis quae novissimus Eschenburgius composuit » Lachmanniana 
argumenta excutiens, firmans, amplians, vacuam a vitio omni 
tertiam decimam esse, vacuam et tertiam, exigua tantum culpari 
posse in Hermiona, Deianira, Medea, graviora aliquanto in 
Hypermnestra. » Et nuper laudata commentatione sex illas 
praecipue epistulas discussit doctus vir Tolkiehn (op. cit.) 
et neque argumentis, neque oralione, neque metricis rebus 
dispares ceteris Ovidianis esse statuit. Quid igitur de infensissimo 
Lehrsio censes qui (Avers. iiber Die sog. op. cit.) heroides 
omnes, quia essent ineptiarum plenissimae, Ovidio indignas 
esse pronuntiavit ? Mirum sane videbitur tam eruditum philolo- 
gum minime odoratum esse quantum hae epistulae Ovidianum 
nescio quid redoleant. 

Ceterum tantae auctoritatis adversario parem patronum oppo- 
nere possis W. Zingerleium *, qui omnibus collectis locis, qui- 
bus in ceteris Ovidii carminibus similes reperiantur loci, omnes 
Heroides genuinas esse putat. Sunt etiam qui, Lachmanni aucto- 
ritatem primum secuti, deinde mutata voluntate ab diversa parte 
steterint; qualis Eschenburg, opinione praeiudicata rem metri' 
cam de Heroid. epistuUs aggressus, posterius examinata diligen- 
tius Ovidiana loquendi ratione, a priore sententia se descivisse 
declaravit, et iam omnes Heroides, praeter Sapphus epist., 
Ovidio tribuendas esse statuit 3. Nihil igitur egisse videtur 
AL Bilger, qui epist. XVI et XVU impugnavit et indignas esse 

1. Esch., Metrische Untersuchungen uher dic Ecblheit der Her. des Ovid. progr. 
Liibeck. 1874. 

2. W. Z., Untersuchungen ^ur Echtheitsfrage der Her. Ovids, CEnip. 1878. 

3. In progr. Lubeck. 1886, fVie hat Ovid einx_elne fVorter, etc, op. cit. 

Ovidio demonstrare conatus est ^ Gravissimae huic visae sunt 
ratiocinationes Birtii (op, cit,, p. 389 sq.), qui, arte metrica dili- 
genter excussa, epistulas inter se comparavit, et quantopere hae 
duae a ceteris discrepent comprobare aggressus est. Sed Birtii 
animadversionibus repugnat Riese * et evimcit illius tabulis nihil 
confirmari, quia similitudines inter priores et posteriores epistu- 
las tales eniteant ut Ovidianam originem prodant. Hanc cogna- 
tionem inter ep. XVI et XVII ceteraque poetae scripta exstare 
fatetur Bilger, sed nihil hac ex re concludi posse censet ; nam et 
ei, qui Ovidii carmina imitari vellet, saepius ea erant legenda, 
ita ut necesse esset eum permulta memoria retinere, et nisi essent 
similitudines, epistulae illae nunquam genuinae putatae essent 3. 
Ceterum multa inepte dicla ei videntur, et aliena ab usu Ovidiano, 
et sensu carentia, et arti grammaticae ac metricae repugnantia, 
denique vitia nimis multa esse quam ut illas epistulas, una 
cum ep. XVIII-XXI ab Ovidio compositas esse credamus [op. cit., 
p. 125-127). Haec propria sit huius viri opinio, quoniam Ovi- 
dianae virtutes, quas in his epistulis agnoscit, nescio cui imitatori 
tribuere mavuh. Ego vero quaeram quis esse potuerit callidissi- 
mus ille artifex, et cur ille tam subtilis, elegans, soUers lepi- 
dusque Pseudovidius nullum sui vestigium in grammaticorum 
commentariis reliquerit. Nonne melius difficuhas de hac quae- 
stione expeditur, si epistulas Ovidianis fere omnibus notis signa- 
tas ab ipso Ovidio compositas esse censes? 

In tanta caligine et sententiarum diversitate, cum damnatarum 
Heroidum materiam, tenorem, scribendi artem considero, equi- 
dem eorum opinionem Hbentius amplector, qui leviora ista 
omnia esse argumenta iudicaverunt, quam ut ullam Her. Nasoni 
detraherent. Nam cum ipse Mueller pronuntiet bonitate aut pra- 
vitate incertorum librorum definire aetatem esse apertam temeri- 
tatem, nonne mira videbitur illorum levitas qui audacibus decre- 
tis has aut illas Heroides suppositas statuunt? Nullam enim satis 
certis argumentis Ovidio abiudicari posse illi ostenderunt, et 



1. Paridiset Helenae epist. sintne Ovidiiy 134 p. Marpurgi, 1888. 

2. lahrcsb. v. Bursian, 1877, P- 21 sqq. 

3. Bilger, op. cit., p. 122. 

ad probandam suam sententiam tantum locum iactant Am. II, 
i8, 21 : 

Aut quod Penelopes verbis reddatur Uiixi 
Scribimus, aut lacrimas» PhylH reliaa, tuas ; 
Qiiod Paris et Macareus et quod male gratus lason 
Hippolytique parens, Hippolytusque legant ; 
Quodque tenens strictum Dido miserabilis ensem 
Dicat et Aeoliae Lesbis amata lyrae. 
— Qpam cito de toto rediit meus orbe Sabinus, 
Scriptaque diversis rettulit ille locis ! 
Candida Penelope signum cognovit Uiixis ; 
Legit ab Hippolyto scripta noverca suo ; 
lam pius Aeneas miserae rescripsit Elissae ; 
Quodque legat Phyllis, si modo vivit, habet; 
Tristis ad Hypsipylen ab lasone littera venit ; 
Det voum Phoebo Lesbis amata lyram. 

Quoniam in hoc loco Ovidius prioris tantum partis epistulas 
commemoravit, quas feminae amatoribus scribunt, et protinus 
virorum nomine responsiones a Sabino concinnatas esse addit, 
inde illi temere colligunt sex eas, quibus heroes scribant et 
feminae respondeant, ab Ovidio non esse compositas. Nec 
modestiore et circumspectiore iudicio pronuntiaverunt illi qui 
tres solum epistulas, XVII, XIX, XXI, huic detraxerunt, cum 
argumentum aliud non afferant, nisi ad quasdam prioris partis 
Heroides a Sabino responsa vulgata , et inde concludant harum 
puellarum quoque litteras ab eodem conscriptas esse. At ea pror- 
sus audacior est asseveratio neque proposita conclusio ex ratioci- 
natione exoritur; nam si huiusmodi argumentum valeret, 
eodem iure abiudicare Ovidio possent eas omnes quarum men- 
tionem hic non fecerit. 

Qiaam autem vanae videri possunt argutiae eorum qui, cum 
memorassent, ut Lachmann fecit, in Herus epistula vocem nihil 
pro pyrrhichio positam ', exclamant hoc ab Ovidii usu esse 
alienum, quippe qui semper ultimam huius verbi syllabam pro- 
duxerit, ideoque spuriam habendam esse totam epistulam? At 

I. XIX, 170. 

notati sunt alii huius poetae versus % in quibus correpta finali 
nihil adhibetur, Trist. IV, viii, 38; V, viii, 2 : 

Mitius immensus quo nihil orbis habet. 

Te quoque sim, inferius quo nihil esse potest. 

Et in Metam lib. X, 520, pariter breviatur ultima; denique 
producta et correpta in eodem versu apparet haec syllaba, Epist. 
e Ponto III, I, 1 1 3 : 

Morte nihii opus est, nihil Icariotide tela. 

Denique licet quondam in prosodia poeta quilibet erraverit, 
non ideo protinus statuendum sit carmen esse suppositum ; ut si 
Horatii ad Pis. Epistulam spuriam esse contendas, quod in ea hic 
peccet, syllabam natura productam corripiens in soctpalus, v. 65 : 

Regis opus ; sterilisve diu palus. . . 

Nempe optimi aliquando dormitant poetae ac quasdam sibi 
licentias concessas esse putant, prorsusque non legis morositate 
obstringi se patiuntur, ut qui non in criticorum usum, sed ad 
oblectandos homines liberalibus studiis politos carmina compo- 
nant. 

Eadem ratio et iudicandi norma, quod ad abiudicatarum epi- 
stularum orationem pertinet, retinenda est ; quam in Heroidibus 
XX et XXI ieiunam et scabram Burmannus, nullo alioquin 
argumento horum vitiorum prolato, aliique audacter dixerunt; 
Lachman vero (op. cit.) plures, et Merkel (praef. p. 10) earum 
quasdam non Ovidio solum sed etiam eius quidem aequali aut 
amico indignas esse pronuntiarunt ; nam Lehrs obelo in omnes 
saevit, adeo carere eae orationis lepore et elegantia videntur. De 
hac quaestione primum viderint docti viri an consentiant ; mihi 
enim solum propositum est quaerere an arte solita has epistulas 
poeta perfecerit; quatenus autem assidua lectione existimare 
possum, non ab Ovidiana consuetudine abhorrere videtur 
damnatarum Heroidum oratio, sive virtutes sive vitia intueor. 
Ceterum earum venustatem eruditissimi alii editores laudaverunt, 
inter quos Fr. Heusinger de ipsa XXI ep. scripsit « non aquam 

I, Cf. L. Muel, loc. cit. 

aquae, nec lac lacti similius videri, quam haec carmina reliquis 
Ovidii poematis et imprimis prioribus illis epistulis. » Neque 
aliter de hac quaestione sentit doctissimus Loers qui diuturnum 
studium in has Heroides contulit et omnes censet e dulcissima 
Ovidii vena fluxisse '. Nempe in aestimanda poetarum oratione 
circumspectum adhibendum est iudicium, nec voculam aut 
phrasin raram etiamque aica^ 6ip7|{j.6V7|v statim damnare licet. Nam 
si haec facultas commentatoribus concedatur, nescio an plurima 
carmina temere delenda et abicienda sint. Vide quid de nostra- 
tis Racinii aut Paschalis etiam oratione saepius recidere et mutare 
voluissent grammatici, nisi codicibus cohibiti fuissent; nonnun- 
quam enim eruditi viri, strictam sermonis legem observantes 
furorisque poetici obliti, audaciores voces et praefulgentia lumina, 
quasi vitiosa, emendare cupierunt. 

In hoc quaestionum genere una salus est, si veterum auctori- 
tatem et codicum testimonia amplecteris et tenes ; quae quidem 
eorum sententiae repugnant qui Epistularum partem Nasoni 
detrahere conantur. Cum enim antiqui omnes grammatici nihil 
dubium fecerint quin tota series Ovidiana esset, neque ullum vel 
minimum indicium de nescio quo alio auctore compertum 
habeamus, recentiorum de hac re argumentationes ex fecundis 
mentibus exortas esse et minime fidem facere existimandum est. 
Quidquid igitur a J. C. Scaligero usque ad atrocissimum Lehr- 
sium de spuriis Heroidibus disputatum est, incerto fundamento 
mihi videtur esse stabilitum. Una sit legitima de harum epistula- 
rum fide ambigendi causa, videlicet si non asseveratione inani, 
sed argumentis et rebus penitus inspectis nullam fere posteriori- 
bus Heroidibus cum prioribus similitudinem esse comprobetur ; 
alioquin ego diversa ac tu, si libuerit, asseverare potero et mea 
vice simillimas eas esse omnes contendere : 

facies non omnibus una, 
Nec diversa tamen, qualem decet esse sororum *. 

Equidem fateor, etsi quasdam harum epistularum partes 
asperiores et fluxas arbitratus sum, nunquam dubius steti quin 

1. Loers in edit. Her. Prooem. C. III. 

2. Ovid., Metam., II, 13. 

omnes Ovidianae sint, adeo et rebus et verbis proprium nescio 
quid huius poetae videntur redolere. Nam cum materiam oninem 
inventionemque earum cuiusque, et rerum dispositionem 
arteraque amplificandi, praeterea afFectatum cupidius fabularum 
et antiquitatis usum profusumque narrandi et describendi 
studium, denique totum styli orationisque habitum et tenorem 
diligenti cura perspexi, Ovidianum colorem referre omnes 
Heroides visae sunt, et multo mirabihorem futuram fuisse rem 
duxi, si duo exstitissent poetae tam fluidi et fehcis ingenii quan- 
tum in his carminibus exhibetur, ut persuasum habeam esse 
haec eius cui semper attributa sint. 

lam accuratius introspicere iuvat epistulas de quibus ahquando 
ambigitur, et quaedam de singuhs exponere quae opinionem 
nostram firmius corroborent. Et ut ad XV epistulam transeamus, 
quae plurimum impugnata est, reicienda eorum est opinio qui 
hanc Ovidio indignam et a Sabino aut quovis aho adulescentulo 
scriptam esse censent. Nam primum, ut epistulam quandam 
Sapphus ad Phaonem a Nasone concinnatam et vulgatam esse 
evincamus, in promptu hoc est argumentum; in iho enim 
saepius celebrato Amorum loco versus leguntur conspicui ilh, 
II, i8, 21 sqq. : 

Scribimus 

Quodque tenens strictum Dido miserabilis ensem 
Dicat, et Aeoliae Lesbis amata lyrae ; 

unde manifestum est aut deperditam omnino illam Ovidii epistu- 
lamesse et hanc igitur ab audacissimo quidem, sed ingeniosissimo 
certe poeta recentiore scriptam, aut eandem hanc esse quam 
composuisse se ipse verbis enucleatis declarat. Quin etiam et 
responsionem Sabini in eodem loco memorat, cum adiungit, 
Am., loc. cit. : 

Tristis ad Hypsipylen ab lasone littera venit ; 
Det votam Phoebo Lesbis amata lyrara ; 

ex quo lectori, qui diligenti studio Heroides pertractaverit, 
nitidissime liquebit alludere hic poetam pulchro iUi Epist. Sap. 
loco, V. i8i : 

Inde chelyn Phoebo, communia munera, ponam, 
Et sub ea versus unus et alter erit : 
Grata lyram posui tibi, Phoebe, poetria Sappho ; 
G)nvenit illa mihi, convenit illa tibi. 

Ego quidem, quid sibi velint infensi Ovidio grammatici, nescio ; 
fateor tamen testimonium illud gravissimi momenti mihi videri, 
adeo ut epistulam prorsus eam, nisi forte argumenta clarissima 
et rebus firmata contra hanc opinionem afFerantur, Ovidianam 
esse prono animo censeam . 

Immo si quis hoc poema intenta mente perlegerit, notum et 
huius poetae proprium colorem agnoscet, sive totius carminis 
materiam, sensus, afFectus doctrinaeque studium, sive etiam 
rerum dispositionem et orationis habitum inspexerit. Nam 
Ovidianum certe est epist. principium, in quo quaerit Sappho 
an, aspecta liltera, statim Phaon auctorem agnoverit, 1-4. Tum 
absente illo, depingit quam fervido amoreipsa uratur, nec carmi- 
nibus nec Lesbiadum cura a dolore abstracta, 4-20. Hunc locum 
praecipue quidam impugnaverunt quod crimine turpi incusetur 
poetria ; at quamvis tota illa criminatio videatur a comicis poetis 
conficta et vulgata esse, saepius a vetustis scriptoribus turpissi- 
mae huius cum puellis consuetudinis accusata est illa et in ipsius 
etiam fragmentis crebra reperitur amicarum mentio et de iisdem 
querelae; igitur sive doctrinam sive sensuum et afFectuum 
naturam considero, Ovidianus prorsus esse locus videtur. Neque 
indignior Nasone sequens, 20-57, descriptio est, quae ad Vene- 
rem spectat cupidioremque huius materiae poetam praestat ; et 
cum carmina poetriae ac cantus aestimantur, ista velut Musarum 
laudatio in studiosissimi nostri vatis ore bene strepit. Argumentum 
frequenter ab hoc usurpatum agnoscimus, cum deinceps Sappho 
de acerbae fortunae tenore queritur, 59-71, et vestium cultum se 
in dolore neglegere declarat, 72-84. Tum in laudanda Phaonis 
forma nescio quid lyricum sonat epistula, 85-106, et desertae 
ipsius Sapphus maeror, nuntiata amatoris profectione, aptissi- 
mis verbis describitur, 107-120. lam quotiens in his epistulis 
feminas audimus somnia somnique gaudia cupidius commemo- 
rantes, 120-134, et dierum fastidia describentes cum absentem in 
notis locis audiunt videntque, 135-156! Deinde fontis sacri 

Numen sese poetriae ofFert et suadet ut Leucadium scopulum, 
utpote amori medentem, adeat, 157-198. Ad finem epistulam 
ducit Sappho, Phaonem precando ut citius redeat et impediat ne 
infeHx Leucadiae aquae fata petat, 199-220. 

Longior prioribus sane haec herois est; sed quod fusius 
explicata est, valde hoc decuisse poetam de poetria clarissima 
loquentem mihi videtur, et totus argumenti tenor Ovidianum 
morem, virtutes vitiaque, refert. Quin ex ipsis Sapphus poematis 
petitam esse materiam huius epistulae haud immerito putaveris ; 
nam se inclytissimae illius feminae carmina pertractasse Naso 
fatetur lasciviamque laudat : 

Me certe Sappho meliorem fecit amicae. 

R. A. 761. 
Lesbia quid docuit Sappho, nisi amare puellas? 
Tuta tamen Sappho. 

Tr. II, 365. 
Nota sit et Sappho : quid enim lascivius illa ? 

A. A. III, 331. 

lam si minutiores res et quidem eas firmissima argumenta 
praebentes amplectimur, sententiarum singularum ratione per- 
specta, Ovidiana ars et ingenium in plurimis huius epistulae, ne 
dicam in omnibus versibus, praefulget. Inter singulos locos et 
cetera Ovidii carmina comparationem hic instituere et cognatio- 
nem demonstrare facile esset ; eam autem diUgentissime peregit 
eruditissimus De Vries, ita ut manifestum ex eius commentatione ' 
fiat unicuique huius epist. loco plures respondere in ceteris 
poetae scriptis consentaneos et similes versus, et neque arte 
metrica, neque orationis colore, neque argumenti explanatione 
indignam hanc Ovidio esse. Si quos gravius offendit eHsio 
syllabae in w desinentis in ahera pentametri parte, quia a poetis 
latinis plerumque evitata, ab Ovidio ^ nunquam sit adhibita nisi 
XV, V. 96, 

1. P. 36-X18. Sapphus Epist. ad Phaonemy apparaiu critico instructa, etc. 15$ p. 
Lugduni Batavorum, 1885. Cf. Luniak, Quaestiones Sapphicae^ Kasani, 1888, 
p. 68sqq. 

2. Cf. Eschenburg, Metr» Vnt.y op. cit.y p. 15. 

Non ut ames oro, verutn ut amare sinas, 

non tamen inde colligendum est epistulam spuriam esse ; fortasse 
locus aliqua emendatione indiget, qualem proposuit Heinsius 
« me sed amare sinas », vel Baehrens, qui animadvertit bonos 
codices non agnoscere lectionem « verum ut », Harleianum vero 
et Guelferbytanum exhibere « sed quod » ideoque ita emendat : 
« nos sed amare sinas ». » Denique veterem textum non tantum 
ofFensionis habere censet N. Barbu^, ut aliqua medela opus sit, 
nedum de ipso fonte dubitemus. Displicuit quoque viris doctis 
illud « rependo», v. 32, in amphibrachycorreptum,cum Ovidius 
O finale tantum in disyllabis breviare consueverit ; sed licet diffi- 
cultatem levissima mutatione tollere, quam proposuit Bentley et 
praefert Sedlmayer, « repende meae », vel Baehrensii lectionem 
amplecti (op. cii., p. 50), « repende meo », nisi forte placet 
scripturam traditam retinere « qqae, etsi nullo Ovidii exemplo 
probari potest, non tantum oflFensionis habet ut emendatoris 
ingenio opus sit 3. » 

In adhibendis caesuris eandem artem Ovidius in Sapphus 
epist. atque in ceteris carminibus exhibet, sicut Eschenburg 
numeris diligenter collatis monstravit4. Sed versum 113 Birt 
(op. cit., p. 390J ab Ovidii usu alienum declarat, quippe qui non 
odiosam solum praebeat formam sermone post secundam et 
quartam arsin inciso, sed primo etiam pede spondiacam vocem 
contineat, id quod non concesserint sibi nisi scriptores caesura- 
rum neglegentissimi. Pone igitur, si libet, « imminuit », quod 
ferunt multi codices et probat Baehrens I. c, vel « postquam se 
torpor minuit » quod Vriesio placet, vel etiam insanabilem cor- 
ruptelam puta. Quid tum ? Nihil inde sequitur, nisi depravatam 
foedissime huius carminis scripturam, minime autem spuriam 
esse totam epistulam. Igitur quod ad metricam artem spectat, 
neglegi paucae quisquiliae possunt, et Vriesii sententiam amplec- 
tor, op. cit., p. 141 ; « De metrica arte vix posse aliter iudicari 

1. De Epist. Sapphus ad D. Comparettium litterae, in Rivista di Filologia a. 
1885, p. 49-67. V. p. 58. 

2. N. Barbu, De Sappbus epist. Berolini, 1887. V. p. 30. 

3. Barbu, op. cit., p. 34. Cf. De Vries, op. cit.f p. 49. 

4. Metr. Unt.f op. cit., p. 19. 

arbitror, quam iudicet vir in his rebus summae auctoritatisj 
L. Mueller, qui scribit, op, cit., p. 49, Sapphus epistulam et 
Ovidii Heroides indubitate genuinas, sive compositionem carmi- 
nis seu versuum sermonisque artem respexeris, inter se esse 
simillimas. » 

Superest ut de alterp Lachmanni dicam argumento, qui nomen 
Erichthus, v. 139, in sola Lucani Pharsalia, VI, 507 sqq. occur- 
rere et veneficam quandam ThessaHcam designare statuit. At 
demonstrat De Vries, op. cit,, p. 136 sq. Erichtho nomen iam 
multo ante Pompei aetatem exstitisse et igitur cadere totam illam 
argumentationem qua post Lucanum demum epistulam esse 
scriptam evinci sit tentatum. Praeterea in melioribus codicibus, 
Franc. Harl., non Erichtho, sed Enyo, vel corrupte Eritho tradi- 
tum esse docet N. Barbu, op. cit., p. 37 sq., lectionem autem 
Eritho mero errore pro « Erinys » a librario quodam scribi 
potuisse. Hanc sententiam tuitus est quoque De Vries, op. clt., 
p. 137, et si lectio proposita non admittenda videtur quod « nul- 
lum aliud talis Enyus vestigium apud scriptores antiquos repe- 
riatur » (Vries, p. 138), quid obstat quominus hoc nomen Luca- 
nus ipse aut ab Ovidio, ut censet Comparetti», aut ab eodem 
auctore desumpserit, quem Ovidius secutus sit ? 

lam ad sermonem huius epistulae veniamus, quem vehemen- 
tissime inter alios impugnavit Birt (op. cit., p. 388 sqq.) quasi 
putide inflatum vocumque ac sententiarum iteratarum artificio, 
frequentato usque ad taedium, plane subditiciam epistulam pro- 
dentem. At comprobasse videtur De Vries neque v. 153 pie 
adverbium posse ofFendere, neque v. 125 in regionibus numerum 
pluralem suo sensu carere, neque v. 53, sicut ex codicibus 
emendari possit, quicquam esse reprehendendum, nec gravidae 
genae v. 174 vel ora vigilant sensibus v. 132 suspicionem movere 
posse, nec cruciare peciora mora v. 212 locutionem esse ridiculam 
etc. *. Igitur statuit vir eruditus ex eiusmodi observationibus, 
praesertim in misera codicum huius epistulae condicione, nihil 
posse effici nisi ut censeamus (pp. cit., p. 144) textum hic illic 

1. Sulk Epistola Ovidiana di Saffo a Faone^ in Public. del R. I. di studi supe- 
riori di Firenze, vol. II, p. 19, a. 1876. 

2. Op. cit.y p. 142 sqq. Cf. CommenUrium his versibus subiectum. 
PiERi. — Ovidii epist. Her. 6 

esse corruptum, minime autem totum carmen Ovidio abiudican- 
dum. 

Postremo confutatis argumentis quae in hoc carmen prolata 
sunt, imprimis animadverte quot pulchra et vere Ovidiana in eo 
emineant. Nam quicumque puro et non praeoccupato animo 
hanc epistulam perlegerit, statim sentiet quanta ingenii facilitas 
et orationis venustas in omnibus partibus eluceat, et vix intelle- 
get tantani rei poeticae calliditatem et styli elegantiam inepto 
cuidam imitatori tribui unquam potuisse. Harum virtutum iam 
quaedam exempla supra attulimus, cum Ovidii indolem et inge- 
nium certis notis designare conati sumus (c. III, IV). His adicere 
liceat quae saepe laudatus De Vries indicat, op. cit,y p. 145 : v. 11- 
12, in quibus acumen vere Ovidianum deprehendere quilibet 
potest ; vel v. 51 sq. quibus femineus amor tam ingenue efFun- 
ditur; tum v. 77 sq. quibus sententia saepe usurpata exprimitur. 
Animadvertit quoque vir ille elegantiarum peritissimus quanto- 
pere cum ipsius Ovidii arte conveniat appellatio illa ad Phaonem, 
si modo illam difficultatem v. 96, quae levi admodum mutatione 
possit corrigi, nimis premere nolueris. Denique in summo 
honore alii quidam loci habendi sunt, praesertim illa dolentis 
animi querela, v. 137 sqq. vel illa spei et metus pugna pectus 
puellae diiacerans, v. 175 sqq., postremo versus illi, 215 sq. 
omnium nitidissimi et vividam rei imaginem ante oculos ponentes : 

Ipse gubernabit residens in puppe Cupido : 
Ipse dabit tenera vela legetque manu. 

Igitur in hac epistula plurimi leguntur versus Ovidiano ingenio 
dignissimi et sententiae tam ingeniose excogitatae tantaque 
venustate exornatae, ut infelici imitatori ea omnia tribuere auda- 
cior prorsus temeritas sit. Tam apte quoque cum ceteris Heroi- 
dibus morum descriptiones, rerum narrationes, fabularum 
afFectatio, denique ironica quaedam explicandi argumenti ratio 
consentit, ut aut Ovidius aut poeta non Ovidio impar hanc 
epistulam scripsisse videatur; cum vero tantus imitator ex 
recentium grammaticorum fecunda mente oriundus sit, quendam 
alium poetam, sive ex antiquis, sive ex posterioribus, componere 
hoc carmen potuisse non credo. 

De auctore dubitatio moveretur, si non in numero Heroidum 
haec codicibus relata esset. Nam quod vetusrissimis membranis 
omittitur, neque inter Epistulas eam graece vertit Max. Pla- 
nudes, et in manuscriptis tantum saec. xv apparet, non quidem 
hoc loco et ordine disposita, sed plerumque ad calcem operis 
reiecta % minime inde sequitur hanc fraude poetarum Italorum 
illius aetatis demum epistulis accessisse. Vigere temeraria ista 
opinio potuit donec in codicibus saec. xiii excerpta ex Heroidi- 
bus sunt reperta; sed anno 1843 Schneidevvin a Duebnero 
admonitus in Mus. Rhen. N. S. III, p. i44,versus epist. Sapphus 
aUquot protulit qui in cod. Paris. (17903, Notre-Dame 188) 
inter Her. XIV (Hypermnestrae) et XV (Paridis) ieguntur*. 
Eosdem versus, id est 31, 32, 33, 34, 195, 196, quibus etiam 
adiecti sunt 14, 65, 66, 72, 81, in aiio codice Paris. 7647 saec. 
XIII inveniri docuit Comparetti (pp, cit,, p. 25), unde corruit 
ratio eorum qui poetae alicuius saeculi xv artificio compositam 
hanc epistulam esse contenderunt. Igitur recte haec colligit post 
Comparettium De Vries (op. cit,, p. 2 sqq.) : « cum iam satis 
superque a multis doctis viris sit demonstratum omnia illa 
excerpta ex uno eodemque archetypo originem ducere, pri- 
mumque a viro nescio quo esse coUecta saeculi ix vel saltem 
saeculix, apparet iam ante saeculum decimum codicem quendam 
fuisse carminum Ovidii, in quo haec nostra epistula Sapphus ut 
genuinum Ovidii opus inter Heroidas XIV et XV (XVI) haberet 
locum. Nec dubium potest esse quin codex ilie, continens 
Sapphus epistulam, itaque longe remotus ab illis codicibus 
Ovidianis, qui inde a Caroli Magni temporibus divulgari coepti 
sunt, iam ante tempora illa fuerit scriptus, immo non ita multo 
recesserit a noto illo archetypo Ovidiano quem saeculo vi vel 
VII scriptum esseostendit L. Mueller (De re metr., p. 43 sqq.). » 

Alia indicia nuper indagarunt docti viri, quibus probetur hanc 
XV epistulam antiquis iam temporibus in numero Ovidianorum 
carminum habitam esse. Nam ex Ausonii scriptis sagacissimus 
idem Comparetti (pp, cit,, p. 9 sq.), locos quosdam deprompsit 

1. Cf. Sedlmayer, Prolegom,^ crit. I, et De Vries, op. cit., p. 24 sqq. 

2. Cf. Comparetti, op, cit., p. 24 sqq. 



quibus collocata est Sappho inter fabulosas puellas sive heroinas, 
et videtur Ausonius Ovidii exemplum secutus esse. Nempe 
quae de feminis illis narrantur in Ausonii « Cupido cruci affixus », 
vv. 22, 24, 31, 38, 39 et Ep. XCV, aptissime congruunt cum iis 
quae in Ovidianis epistulis referuntur, Her. XVIII, 35 ; XV, 165 
sqq. ; X, 72, et 103, XI, 3 *. Praeterea argumento ratiocinationi 
nostrae sunt et verba grammatici Probi, qui circa saec. iv vixit 
et in Catholicis scripsit, IV, p. 30, Keil : « this tertiae declina- 
tionis ihis vel dis facit genetivo, haec Atthis, huius Atthidis vel 
Atthis : sic Ovidius. » Quae verba ad Sapphus epist. versum i8 
referri, minime autem Attin, notum Cybeles amatorem respicere, 
non male collegit Comparetti (op, cit.y p. 10) ; cuius ratiocinatio- 
nem amplexi sunt De Vries (op. cit.^ p. 121) et Nic. Barbu (pp. 
cit.y p. 17 sqq.). Igitur ab Ausonio et Probo ut Ovidiana lecta 
esse haec Sapphus epist. videtur. Qiiin etiam versavisse eam 
manu et in usum suum excerpsisse manifestus est Auctor Conso- 
lationis ad Liviam, quam ante Neronis saltem tempora conscrip- 
tam esse viri docti censent * ; versus autem 106, 204, 241, cum 
versibusep. Sapphus 154, 54, 8i,apertamsimilitudinemprodunt. 
His perpensis, cum nullum argumentum rebus firmatum attulerint 
qui Ovidio hanc epistulam abiudicant, genuinum hoc esse huius 
opus affirmare possumus. Hoc saltem mihi procul dubio stare 
videtur, argumenti expositione, sententiarum nexu, orationis 
elegantia, arte grammatica et metrica non indignam ceteris 
Heroidibus hanc esse ; neque aliud in hac commentationis parte 
demonstrare propositum nobis fuit. 

De hac XV epist. fusius disserui, ut manifestum fieret eam 
ipsam, quam imprimis spuriam eruditi quidam viri existimarent, 
non alii atque Ovidio adiudicari posse. De ceteris breviter rem 
exponam; nam si eandem rationem his adhibere vellem, fasti- 
diosa exstaret disputatio et ad demonstrandam Ovidiani ingenii 
indolem et peculiarem in componendis Her. epistulis artem 
supervacanea videri posset. Unum addam, quod studiosus quili- 
bet lector exempHs probare possit, sciHcet sententiarum similitu- 

1. Levesalias similitudines deprehendit De Vries, op. cit.y p. 125, 124. 

2, Cf. De Vries, op.[cii.,^. 124, et Barbu, op. cit.y p. 27. 

dine, orationis colore, nuiiierisque Nasonis morem in omnibus 
elucere. Epistularum ipsarum natura, quae germanam huius 
poetae dictionem et levem ingenii indolem prodit, eas eidem 
adicit. Artem quoque inventionis ubique Ovidianam, nec non in 
exprimendis rebus subtilitatem et sententiarum extenuationem 
agnoscimus. Omnia prorsus, quae in XV prioribusque epist. 
poetae nostro sollemnia vidimus, in reliquis quoque sparsa 
reperiuntur. Argumentum enim, ut solet, exre amatoria sumptum 
est; fabulae et antiquitas in frequentissimo usu sunt; sensus et 
motus animi ex eadem pectoris amantis condicione exprompti 
et summa calliditate depicti ; virorum puellarumque ingenia et 
personarum decor admirabili sane artificio exprimuntur; viget 
ubique narrationum et descriptionum honor; denique in prae- 
stringendis rebus, quae ad veneream voluptatem pertinent, 
cupidiorem pro consuetudine se Naso praestat, ita ut in omnibus 
his epistulis eiusdem poetae ingenium et stilum deprehendas. 
Ule ipse qui detrahere poetae huic Paridis et Helenae litteras 
conatus est, Al. Bilger (op, cit.^ p. 123 et passim), quanquam in 
vitia orationis inquisitorem acerrimum se praestitit, plurimos 
locos elegantes et Ovidiana nota signatos quidem esse agnovit, 
sed imitatoris vena effluxisse putat. Argutatio illa videri potest ; 
non enim quivis aUus atque Ovidius vel Paridem hunc expressit, 
qui callidissime rem amatoriam tractat et in aduiterium feminam 
impellit, vel muliebrem Helenae animum adumbravit, quae sin- 
gulari arte amatoris fervorem supprimit, incitat, et alternis vici- 
bus ipsum in spem desperationemque ante inducit, quam se 
adulterio paratam innuat. Itaque J. C. Scaliger hanc epistulam 
Ovidio vindicat his verbis, Poet. VI, VII : « Helenae responsio- 
nem frustra simul ac temere amoverunt ab Ovidianarum censu 
critici ; nam et ea spirat vigetque illius ingenium ; ac stilus idem, 
ac nescio an maior in hac sit ars. Etenim per initia tractat cau- 
sam tanquam iniquam; deinde quasi dubiam; postremo cedit. 
Sententiae vero in iila divinae, quantas qualesque materia illa 
pati potest. Quod si qua praeterea videntur curiosis meliora per- 
fici potuisse, iidem meminerint hoc quoque ceteris obici posse. » 
Suus etiam Leandri et Herus, suus et idem Acontii Cydip- 
pesque epistulis honor est; ea enim inventionis felicitas, id com- 

positionis artificium, ea sunt orationis lumina, ut hae ipsae, non 
minus quam ceterae, Ovidii ingenio dignum aliquid ac simile 
spirare videantur. In Leandri et Herus, Acontii et Cydippes litte- 
ris haeserunt docti quidam viri, quod in his rarior esset fabularum 
usus ; facile tamen ea difficultas expeditur, si personarum harum 
rationem retinemus ; quae certe tam clara patria, quam Paris et 
Helena, aut Dido, Phaedra ceteraeque feminae non oriundae 
erant, neque nobilem maiorum condicionem et tam inclyta fata 
divinumque genus iactare poterant, neque ipsae vitam factis 
illustribus splendidam et a poetis celebratam habuerunt. Ita 
apparet solam materiae sterilitatem eflfecisse ut ostentandae anti- 
quitatis cognitioni opportunitas deesset. Praeterea illud quoque 
impedivit ne quattuor postremae Heroides doctis illis vetustarum 
rerum luminibus uberius dispergerentur, quod, propter ipsam 
harum litterarum rationem, illa ornamenta dispertire poeta 
cogebatur, ut non in priore epistula absumerentur et in respon- 
sione quoque eniterent ; ceterum in his, quantum poterat, elucet 
antiquitatis doctrina. 

Quanquam doctorum iudicio non ingenue et temere fides 
praestanda est, ne in diversas partes miser abstraharis; sed et 
propria prudentia, lecto libello, interdum refert aliquid iudicare. 
Nam non grammaticorum solum cohors proelia de quaestionibus 
hisce miscere solet, sed et idem vir aliquando variat et desukoris 
in modum per contrarias acies volitat, adeo ut putes consilium 
unicuique tantum esse receptam sententiam dilacerandi aul 
saltem leviter immutandi et novum aliquid proferendi. Inde fit ut 
inter se decertent gravissimi viri, Lachmann cum Loersio, Mueller 
cum Lachmanno, Dikheyius cum Merkelio; accidit etiam ut 
idem grammaticus pugnantia secum vicissim expromat. Refert 
hic eruditissimi viri iudicium de uhimis Her. EpistuHs apponere; 
nam saepe laudatus Diltheyius : « Mutuarum epistularum XVI- 
XXI, inquit, nulia ab Ovidio est composita. Attamen non solum 
diligenter se insinuavit in Ovidii lectionem atque artem utriusque 
epistulae auctor, sed ne potest quidem nisi proxime ab huius 

aetate afuisse Certe eam Lachmanni et MerkeHi sententiam, 

qui tales versus ex Itali nescio cuius officina prodiisse putant, vel 
una Maximiani imitatio nondum animadversa convelleret, eleg. 

I, 254 « parva licet magnum pallia pondus habent, cf. Ovid. 
XXI, 172, et gravius iusto pallia pondus habent » ; unde probabi- 
liter concludas a Maximiano, prae ceteris Ovidii diligenti imita- 
tore, epist. XXI ut Ovidianam esse lectitatam... Ceterum epist. 
Acontii et Cydippae duorum sunt aperte auctorum; namque 
XXI multo inelegantioris et immaturioris est ingenii ; probabile 
vero est inter auctores ep. XVI et XVII, XVIII et XIX, XX et 
et XXI eandem rationem intercessisse atque inter Ovidium et 
Sabinum». » Nunc aspice quo pacto ilU sententiae consentiat 
hoc eiusdem viri iudicium, alio tempore et opere prolatum : 
fic Leandri et Herus epistulas, cum arte et elegantia sibi suppares 
sint, idem poeta potest composuisse videri, qui in hoc genere 
facultatem Ovidii fere aequiparaverit^. » Mihi quidem tali- 
bus decretis inter se pugnantibus parum auctoritatis inesse 
videtur, et iste poeta qui facultatem Ovidii fere aequiparaverit 
ex grammaticorum mente ortus. Ceterum per medium aevum 
lectae et pro Ovidiana habitae epist. XXI vestigia non desunt, et 
testimonium novum addit C. Diltheyius, quod ad Caroli Magni 
et Ludovici Pii aetatem spectat, his verbis : « edidit post alios 
nuper Hagenus Theodulphi episcopi Aurelianensis de iudicibus 
versus, qui ut omnino creberrima lectionis Ovidianae, ita etiam 
lectarum Acontii et Cydippae epistularum vestigia continent, cf. 
epist. XXI, 237, et Theod. v. 451 ; epist. XX, 167 et Theod. 
644 ; epist. XXI, 4 et Theod. 660 ; praecipue XX, 36, et Theod. 
2403. » Apparet igitur, quo maior cura his epistulis impenda- 
tur, nova inveniri cottidie testimonia, quibus haec carmina ab 
antiquis ut Ovidiana lectitata esse constet : ita et Sapphus epist., 
quae plurimum impugnata erat, quia illi praesidium praestiterunt 
eruditi viri, tandem in genuinarum Heroidum numero quiescit ; 
et fortasse alia labentibus annis proferentur, quibus XX et XXI 
epist., sicut ceteras eiusdem partis, propria Ovidii esse opera 
confirmabitur, neque iis quidquam nocuisse nisi foedissime 
deformatum textum. 



1. De Callim. Cydip.^ op, cit.^ p. 41. Not. 

2. Ohserv. in epist. her,, op. cit»^ p. 7. 

3. Observ.y etc, p. 21, Cf. infra c, VI. 

Ita et XXI epist. praecipue in vetustissimis codicibus truncata 
profertur, adeo ut duodecim tantum primi versus reperiantur; 
quae res Lachmannum impulit ut ex ea ceteros versus expelleret, 
tanquam Itali alicuius fraude fictos. Quid autem inde coUigi 
potest, nisi codices Ovidianos adversissima fata expertos esse ? 
Licet vero plerique post duodecimum versum deficiant, exstant 
tamen in quibusdam nec spernendis membranis, decimo quinto 
saeculo manu exaratis, et iam in principe editione exhibentur 
partes quae in vetustioribus exemplaribus exciderant'. Epistulae 
quoque XVI versus 39-142, qui in plerisque libris et in Planudis 
versione graeca desunt, quin Ovidio digni sint, nulli dubitan- 
dum videbitur, qui venustum eorum colorem, et elegantem 
luxuriam, virtutes denique ipsaque vitia Nasoni soUemnia inspexe- 
rit ; ceterum pro Ovidianis partes eas habendas esse locupletibus 
argumentis viri docti ostenderunt^. Ita et XXI epistula iniuria 
temporis atque interpolatorum audacia pluribus fortasse locis 
depravata est ; quanquam vero et in hac et in ceteris nonnuUa 
reperiuntur quae Ovidio indigna videri possint, non inde effici- 
tur ut pro adulterinis haberi debeant : quasi constans ubique et 
semper perfectus hic aut quilibet alius poeta in toto carminum 
tractu permaneat! 

Quosdam praecipue offendit diversa posteriorum epistularum 
ratio, qua scribentis viri iitteris aptissime cohaeret feminae 
responsio. Igitur lahn aUique docti viri, ut hanc concinnam et 
quadrantem compositionem explicarent, bis editas esse Heroides 
contenderunt. Argumento illis fuit, quod in duas partes haec 
carmina in quibusdam codicibus divisa exstent et XIV prioribus 
liber primus, et VI posterioribus liber secundus inscriptio sit. At 
si primum et iterum emendata et vulgata ea fuissent, quae causa 
esset cur in veterum grammaticorum libris eius rei testimonia 
omnino deficerent, quandoquidem taHa de poetis aHis, ut de 
Terentio et Apollonio Rhodio, tradita sunt ? Quid refert in qui- 
busdam exempiaribus inscriptiones illas legi ? Eadem ratiocina- 

1. Cf. Loers in edit. praef. et Sedlmayer in Proleg. criL, p. i. 

2. In edit. comment. Naugerius, Van Lennep, I. lahn, Loers; Sedlmayer vero 
obliquis litteris eos versus expressit. 

tione igitur et in plures libros, si libeat, haec carmina dividere 
possis, quoniam in gravissimis aliis codicibus liber tertius 
quoque et quartus, quintus sextusque diversis Heroidum partibus 
pro titulo est^ Scholiastarum haec consuetudo frequentissima 
est, ut huiusmodi inscriptiones veterum poematis praeficiant et 
epica tragicaque carmina, non minus quam elegiaca, in libros 
aut actus distribuant. Ceterum nuUum huius divisionis vestigium 
in Ovidianorum codicum gravissimis et plurimis apparet. 

Uhimum, ut quidam censeant sex illas quadrantes Heroides 
post quindecim priores compositas esse, argumentum est, quod 
longe deteriores sint, atque nimia loquacitate et omnino omni- 
bus vitiis laborent quibus Ovidius viriii aetate se contaminari 
passus sit. Equidem harum nullam deteriorem prioribus haben- 
dam esse, ut supra dixi, existimo, neque inter virilia et iuvenilia 
carmina discrimen, quod ad poeticas laudes pertinet, magnum 
invenio. Loquacitas enim, rhetorum pigmenta, nimium sibi 
indulgentis poetae vitia, descriptionum narrationumque copia, 
fabularum et antiquitatis luxuria, orationis denique subtilitas 
luminaque, et in prioribus huius carminibus ef in iis quae viriH 
aetate scripsit, aeque animadverti possunt ; sunt etiam quaedam 
opera, sicut Fasti et Metamorphoses, quae et prioribus et poste- 
rioribus gravitate atque inventionis laude praestare optimo iure 
censeas. Tum in quindecim ilUs epistulis et in sex reliquis, nec- 
non in ceteris Nasonis carminibus, eaedem virtutes enitent, 
prorsusque ex eodem ingenio fluxisse omnia iuvenilia viriliaque 
videntur. Quoniam igitur nullum a doctis viris ad labefactandam 
hanc opinionem argumentum allatum est nec fortasse indagari 
potuit, omnes Heroidum epistulas ab Ovidio conscriptas et 
eodem tempore editas esse malim contendere. Et si cui alia 
opinio probabilior videtur*, eam quidem impugnare non in 
animo nobis fuit, dummodo concedatur posteriores heroides non 
dissimiles fere prioribus esse, immo argumenti tenore, narratio- 
num aucupio, scribendi arte, denique sollemnibus virtutibus 
vitiisque Ovidiana nota signatas. 

1. Cf. Sedlmayer, Proleg.^ p. ii, p. 105. 

2. Cf. supra c. I quae protulit J. Heuvves. 



CAPUT VI 



DE HEROIDUM PROBATORIBUS ET IMITATORIBUS. 

Ovidium mature se famae et posteritati inseruisse inde mani- 
festum est, quod post eius statim mortera rerum scriptores et 
eruditissimi viri, quales Velleius Paterculus, Seneca, alii», lau- 
dibus illum eximiis sustulerunt, et deinceps nunquam defuerunt 
qui principibus inter Latinos poetis hunc annumerandum esse 
contenderent. Quem locum vero Heroid. Epistulae in pruden- 
tium studiis tenuerint, certis indiciis statui potest. Nam vix illae 
in lucem prodierant, cum pluribus carminibus responsiones 
concinnavit poeta Ovidio aequalis, de quo in editione Veneta, 
an. 1486, haec leguntur : « A. Sabinus, eques Romanus cele- 
berrimus vatesque, Nasonis temporibus floruit. Qui has omnes 
responsorias et alias edidit, quae non reperiuntur. » De ipso hoc 
viro, praeter haec, nihil memoriae ab Ovidii aetate proditum 
est, videUcet quia mediocris huius ad poeticam artem facultas 
exstitit. Naso autem benigne et copiose duobus carminibus eius 
mentionem fecit, Am. II, 18 et Epist. ex Ponto, IV, 16; ex qui- 
bus cum virorum nomine Heroidibus rescriptum ab hoc, tum 
alia poemata, dierum scilicet opus sive Fastos, et Troezena, sive 
epicum quoddam tragicumve carmen, scripta esse liquet : 

Et qui Peneiopae rescribere iussit Ulixen, 
Errantem saevo per duo lustra mari ; 
Quique suam Troezena imperfectumque dierum 
Deseruit celeri morte Sabinus opus. 

De huius poetae vita scriptisque quid sentiendum sit et pro 
certo aut saltem probabili haberi queat, doctissime disputavit 
inter alios J. Chr. lahn in iibello academico qui inscriptus est : 
De P. OvidiietA. Sabini epistulis disputatio, Lipsiae, 1826; ad 
quem se conferat, c. II, p. 19 sqq. si quis totam quaestionem 

I. Vel. Pat. 1. II, c. 36; Sen., Quaest. naU, III, 27, V, 16, epist., 115. 
Cf. Qjiint., 1. X; Martialis, epigr, V, 10, VIII, 65 ; Statii Silv., II, 7. 

tenere cupiat. Nam proposito nostro satis fuer jaddere nullam 
ex Sabinianis epistulis superesse. Ovidianas vero heroides nun- 
quam in obiivionem decidisse ex eo liquet quod imitationes ex 
his adumbratas statim in Drusi Epicedio, deinceps in Probi 
Catholicis, in Ausonii scriptis, aliis, deprehenduntur (cf. supra 
c. V). Tum in componendis ad Ovidii exemplum heroidibus 
nonnunquam versatos esse iam a primis saecuHs poetas constat. 
Nam epistularum scriptorem III post Chr. n. s. lulium Titianum 
Sidonius ApoUinaris, ep. I, i, commemorat; epistulam quan- 
dam Didus ad Aeneam ex codice Salmasiano, saec. vii- 
VIII, deprompsit Riese et in Anthologia, n. 83 edidit' ; denique 
epistulam Deidamiae ad Achillem in cod. Parisino n. 2782 saec. 
X exstare testis est O. lahn (vol. I, p. 8^). Posterius per 
medium aevum haec Nasonis carmina innotuisse luculentis argu- 
mentis demonstratur, adeo ut nulHs temporibus ea manibus 
legentium excidisse putes. Nam iam a CaroH Magni aetate 
Epistulas una cum ceteris Ovidii poematis lectitatas esse testimo- 
nia (cf. supra c. V) ex vetustissimis iilorum temporum manu- 
scriptis eruditi viri eruerunt. Ita in membranis saec. xii aut xiii 
incipientis, quibus de re grammatica et metrica latine tractatur, 
versuum 2 et 83 Her. I mentio3 invenitur (cf. Not. et Ext. 
t. XXI, p. 444 et 384); translatas etiam in veterem linguam 
gallicam Heroides esse indicia reperiuntur (cf. P. Paris, les 
Manuscrits fran^. 7, 47 et 2, 318; K. Bartsch, op, cit,, XVI). 
Neque mirum est bene notas Epistulas fuisse, cum omnia 
Ovidii opera summa gloria per medium aevum circumdata esse 
constet ; et si maior honor fortasse Metamorphosesi fuit, quas 
narrationibus ad mores pertinentibus accommodatas quattuorde- 
cim manuscriptis apparet^, nunquam desierunt periti librarii 



1. Cf. Comparetti, Virgilionel medioevOy c. X, p. 206. 

2. Cf. Sedlmayer, Proleg. crii. in fine. 

3. Ad hanc quaestionem illustrandam perutiles fuerunt hi libri : Karl Bartsch, 
Albrecht von Halherstadt und Ovid in Mittelalter^ Quedl. und Leipsig, 1861, 
CCLX.-501 ; Histoire litteraire de la France^ t. XVIII, XXIII, XXIX et passim ; 
Noiices et Extraits des Manuscrits, t. XXI, passim. 

4. Cf. Gaston Paris, in Hist. litt., XXIX, p. 4SS-525, ubi de Gvidii imitatori^ 
hus tractatur, inter quos G. Legouais, Maltre Elie, etc. 

Amatoria carmina legere et exarare ; et tantum Ovidii studium 
erat ut mirandus quidam monachus xv. s., postquam Remedia 
A. transcripsisset, haec candidus addiderit (ms. 8217. Not. et 
Ext. op. cit.y XXIX, p. 240) : « Explicil Ovidius de Remedio 
A., quem ego frater Bertrandus Ginesse, ordinis fratrum mino- 
rum conventus Rhutenensis, scripsi in vigilia Conceptionis B. 
Mariae. Incepi quidem ipsum scribere hora quinta de mane et 
finivi eadem die hora undecima ante mediam noctem, an. dom. 
1467... Ad laudem et gloriam V. M. Amen. » Ovidii igitur et 
carmina amatoria et Heroides non mirum est lectitasse turbam 
illam cantorum, qui Provinciales dicuntur atque vetere lingua 
Gallica aliquid recitabant aut scribebant. Ideo viros vel feminas 
qui in Epistulis locum obtinent commemorarunt inter alios 
Guiraldus de Galansone', Auctor Fabulae quae dicitur Fla 
menca^, Christianus de Trecis in Erec 7551, Auctor Fabulac 
quae dicitur Rosa3. Tum apud Germanicos eadem prope tem- 
pestate heroides in honore fuisse constat, quoniam illarum puel 
larum nomina referri a Conrado in Troianerkrieg 787, 795, 
22141, et passim, et ab aliis docet K. Bartsch, op. cit.y p. XIX- 
LIV; ex cuius disquisitionibus elucet omnes Ovidianas heroinas 
praeter Sappho per medium aevum innotuisse. 

lam eos, qui illis temporibus litteris latinis imbuti essent, et 
cetera Nasonis carmina et Epistulas coluisse testimonia adsunt ; 
nam Vincentius Bellovacensis (cf. Hist. litt., XVIII, p. 449-519) 
in Speculum historiahy 6, 106-122, tabulam Ovidianorum 
scriptorum hanc profert : « De Ovidio poeta et scriptis eius. Eo 
tempore legitur Ovidius Naso floruisse, qui scripsit multos libros 
metricos, ex quibus sunt de Nuce libellus unus, invectiones in 
Ibin, epist. lib. I sine titulo (Heroides), libri 3 (Amores), de 
Arte Amandi iib. 3, Metam. lib. 15, de Fastis lib. 6, de Tristibus 
lib. 5, de Ponto, lib. 4. De his omnibus pauca eleganter dicta et 
ea praecipue quae moralia videntur excerpere et his inserere 



1. Cf. K. Bartsch, Denkmiiler der Provenialiicben Litteratur, Stuttgart, 1856, 
p. 98, 17 et passim. Cf. Alhrecbt von A. p. XX. 

2. Cf. Raynouard, Lexique roman^ I, 9 et 10. 

3. In oratione matronae ad puellam ; lo. de Meung, 13316 sqq. 

volui. » Petrus de Vineis, Friderici secundi cancellarius , cum 
pro domino suo coram populo et imperatore an. 1239 peroratu- 
rus esset, duos versus ex Her. epistuiis depromptos usurpat, V, 7 : 

Leniter, ex merito quidquid patiare, ferendum est : 
Qjiae venit indigno poena, dolenda venit'. 

Ovidius igitur manibus omnium versatur qui se litterarum 
studiosos profitentur, nec sui Heroidum epistulis desunt amato- 
res, inter quos supereminet ille poetarum princeps Dantes ; nam 
ex pluribus locis liquet hunc Nasonis interdum vestigiis institisse, 
et Phyllidis a Demophoonte deceptae lolesque ab Hercule 
dilectae mentio in Divina Comoedia est*. Neque mirum iliud, 
si eius magistro, Brunecto Latino, gratissimum fuisse Ovidium 
animadvertis 3. Inter Britannos, Chaucer (E. R. BelL 6, 206 et 
8, 53) et Govver in libro qui dicitur Confessio amantis, 3, 361, 
Ovidianarum heroidum pierasque referunt(cf. Bartsch, Albrecht, 
op. cit., XVII-XVIII). Quantus denique in eruditorum virorum 
existimatione ea tempestate Ovidius fuerit, vel inde iudicari 
potest, quod saeculo decimo quarto a M. Planude quaedam 
huius opera ex latino in graecum sunt conversa; translatae 
tamen Heroides codicibus manuscriplis adhuc inclusae sunt4, 
cod. Bibl. Paris. 2848 chartaceo, saec. xv exeuntis. 

Elucet quoque Ovidii fama ex eo quod Epistulis praemissa 
exstant in codicibus metrica et soluta oratione argumenta, quae 
ex uno eodemque fonte, scilicet ex tractatu quodam vel Commen- 
tarioin Heroides scripto manasse censetSedlmayer; nam codice 
Vindobonensi servata sunt huiusmodi commentarii fragmenta^. 
Denique ipsa membranarum manu exaratarum depravata toties et 
varia scriptura, quam testantur plures insiticii et spurii versus^, 
Her. Epistulas studiosorum manibus saepissime esse versatas 
docet. Postremo commemorandae sunt tres Sabini nomine 

j . Michaud, Biograpbie universelle. 

2. Purg., XXVIII, 7y,Parad., IX, loi. 

3. LiLivresdou Tresor, P. Chabaille, Paris, 1863, 1. I, p. v, c. CLXII; 1. II, 
p. II, c. LVI et LXXII. 

4. Cf. Dilthey, De Call. Cyd., op. cit., p. 136. 

5. Proleg. crit.f op. cit., p. 101-103. 

6. Cf. Gilbert, op. cit., 27 p. ; G. Peters, op. cit., p. 16 sqq. 

inscriptae Heroides, quas, cum olim A. Sabino tribuerentur, his 
sane temporibus ad Angelum Sabinum, poetam Italum s. xv 
referendas esse planis argumentis demonstravit O. lahn in Diar. 
antiq. litt. a. 1837, p. 631. Eandem Ovidianam imitationem 
prodit elegia quae dicitur Complanctus Phaedrae de Hippolyti 
recessu et a Petro de Lunesana a. 1414 composita est'. 

Cum typographica ars in lucem prodiisset, Ovidii carniina 
inter prima Latinorum opera numerantur, quae typis mandata 
sunt; nam editio princeps operura, Romae a. 147 1, duobus 
voluminibus in fol. comprehensa, ex recognitione lo. Andreae 
Ai. vulgata est, eodemque anno Bononiensis quoque editio, a 
Francisco Puteolano accurata, Ovidianas Her. Epistulas inter 
cetera carmina impressas protulit; deinceps vero cum reliquis 
operibus coUectae aut seiunctae illae meritam sane editorum 
et emendatorum curam in se converterunt*. His operam stre- 
nuam navarunt eminentissimi in litteris viri, Aldi, Naugerius, 
Micyllus, Bersmannus, Heinsius, Burmannus, omnesque in prae- 
fationibus ingenium, suavitatem, colorem artemque harum epi- 
stularum exquisitissimis verbis laudaverunt. Postremo apud 
recentiores ad illustrandos et emendandos difficiliores Heroidum 
locos plurimum neque incassum laudatissimi insudarunt inter 
Gallos Amar, inter Germanos, lahn, Loers, Merkel, Sedlmayer, 
alii, quorum opera et commentariis resanatus omnino et perpo- 
litus Ovidius studiosis contigit. Una fuit omnibus sententia, 
eademque admiratio quam Guido Morillonius disertissime in 
dedicatione editionis suae, 15 16, efFundit : « Cum superioribus 
diebus a dialecticorum maeandris mentem relaxarem, sacrum 
illud Musarum deversorium repetens, in Heroides illas Ovidianas 
forte incidi. Dii boni, quam muhiplici eruditione refertas, quam 
lepidissimis salibus concinnatas! Omne tulit punctum, ut inquit 
Flaccus, qui miscuit utile dulci. Quod quidem aut nemo, ut puto, 
aut noster hic Naso est assecutus : qui ita seria mellitis figmentis, 
figmenta seriis miscet, ut satis nescias plusne utiUtatis aut 



1. 148 versus. Edidit Sedlmayer in Proleg. crit, 

2. Cf. Index edit. Lemairianae appositas; 1 



TeufFel, op. cit, ; Sedlmayer, 
Proleg» crit.j p. i, n. 19 sqq. 

voluptatis prae se ferat. Q.uod cum nonnunquam egregie fecerit, 
in Epistulis praesertim singulari quodam modo mihi fecisse 
videtur. » 

Tum ad transferendas et versibus et pedestri sermone Heroides 
ex latina in recentiores linguas iam pridem eruditissimi viri, Itali, 
Galli, posteriusque Hispani, Portugalli, Angli, Germani aliique 
varia fortuna se accinxerunt^ Eas attento animo Racinius 
nostras perlegerat, et nonnullos in huius tragoediis locos ex 
Epistulis adumbratos odoratus est nasutus existimator*. Denique 
iam a primis recentioris aevi aetatibus, Ovidii exemplum secuti, 
nonnulli ingeniosi viri Heroidum genus retractarunt. « Epistulas 
Heroidum Ovidii exemplo effinxere latino carmine Eobanus 
Hessus, Balduinus Cabilavius, lo. Meursius, et in sacrarum 
Heroidum libris Claudius Espencaeus. Didonis ad Aeneam 
epistulae respondit Nic. Heinsius, p. 211 poematum; Phaedrae 
ad Hippolytum Sidronius, S. J.3. » 

Denique hoc carminum genus imitati sunt ex recentioribus 
multi4. Quondam enim poetis quibusdam libuit in una et altera 
Heroide lascivire ; quo pacto clarissimus ex Anglis Pope epistulam 
Heloissae ab Abaelardum composuit, in qua pectoris amantis 
affectus et dolores exquisita arte descripti sunt. Non mirum 
autem est poeticis omnibus coloribus hanc esse pictam, cum 
quia argumentum sollerti iudicio delectum fuerat, utpote ad hoc 
carminum genus plane accommodatum, tum quod ipsa personae 
huius litteratae natura et indoles, non ex heroico aevo sed ex 
recentioribus temporibus sumptae, epistulam amatoriam felicis- 
sime admittebat. Haec in Gallicam linguam libera imitatione 
translata a nobili quodam poetas, renovandi huius carminum 
generis quasi signum fuit, unde plures heroidum et heroum 
epistulae eruperunt, quae tamen magna parte non vulgatae sunt, 
et merita oblivione obrutae iacent^. 

1. V. in edit. Lemair., vol. VIII, notitiam litterariam. 

2. Nageotte, op. cit., p. 277. 

3. V. in edit. Lemair., vol. VIII, p. 362. Not. litt, 

4. V. in edit. Lemair. Islotit. litt., p. 361. 

5. V. Colardeau, Opera. 

6. Cf. Laharpe, Opera varia et Heroid. Prae£:itionem, 



CpNCLUSIO 

Ex ista poetarum turba, qui se ad scribendas Heroid. epistulas 
accinxerunt, unus multo dignissimus Ovidius est quem litterarum 
studiosi diligenti manu versent, ut qui huius carminis inventor et 
idem perfectissimus scriptor exstiterit. Nam quod apud Propertium 
invenitur Arethusae ad Lycotan, aut Comeliae ad PauUum epi- 
stula, non ex hoc tenui principio fluxisse illud poeseos genus, 
neque magis ex aliquo graeco fonte manasse existimo ; sed cum 
Naso ingenii indole ad elegos propensus esset et in tr^oediis scri- 
bendis, quo tempore hae Epistulae compositae sunt , versaretur, 
ideo ad excogitandum hoc poeticum genus choris et fabulis 
Graecorum, praecipueque {aovoXoyoi; impulsum eum esse censeo, 
praesertim cum huiusmodi carmina et scholasticas rhetorum 
consuetudines referrent et publicis lectionibus optime essent 
accommodata. 

Arellii enim Fusci et Porcii Latronis officinis informatum 
Ovidianum ingenium in omnibus plane Heroidibus eminet, ita 
ut non harum ulla huic abiudicari possit. Nam neque in sermone, 
neque in numeris totoque dicendi genere quicquam vitiosius 
uspiam inveneris quod illo poeta omnino sit indignum ideoque 
spurium carmen prodat; immo emunctis naribus iudicanti omnes 
illae Epistulae videri possunt eadem manu effictae esse, sive 
argumentum, inventionem, fabularum narrationes, descriptiones, 
sive sententias affectusque, sive denique totius orationis tenorem 
intueris. 

Sibi enim constat Ovidius cum hoc carminum genus tractat, 
quod in re amatoria versabatur. Praeterea cum ilie nimium sui 
amator esset, atque mentis vi et intentione induere personas 
nequiret quas descripturus esset, ideo eius ingenii lineamenta, 
scilicet nitidam facilitatem, leporem, urbanitatem lasciviamque 
in omnibus epistulis deprehendes. In depingendis vero amantium 
moribus affectibusque, dulcioribus praecipue, sed nonnunquam 
et gravibus incitatisque, eminere Ovidium fatebimur. Feminas 
illas quidem velles minus delicatas esse et non expolitas ad 

rec entiorum effigiem, sed ad gravitatem et simplicitatem Homerici 
aevi adumbratas ; attamen adeo variegata est illis facies ut omnes 
fere puellarum amantium species ante oculos nostros transeant, 
neque quicquam artificiosius et uberius desideres. 

Amabile sane Ovidianum semper est ingenium et eximiis vir* 
tutibus praeditum, in hoc tantum vitiosum quod frenis coercerci 
nescit. Quoniam enim parum temperans erat poeta, copia et 
facilitate abreptus excurrebat, neque in clivo retineri poterat 
quo a rectis ad prava deflectitur. Carpendus est igitur Naso quod 
heroicae istae feminae adeo ab antiqua gravitate discedunt, ut 
contra lasciviores et voluptatis cupidiores se praestent. Praeterea 
litteris nimiis imbutae sunt, quippe quae totam fictarum vetusta- 
rumque rerum doctrinam congessisse videantur atque in epistulas 
incaute eflFundant ; garrulae etiam nimiaque loquacitate eifutientes 
et quas, controversiis et suasoriis exercitatas, ex rhetorum 
umbracuiis alacriter evasisse dicas ut vires suas et recondita 
artificia experirentur. 

Non igitur mirum est in Epistulis ita procedere Ovidium ut 
vitia radat nec raro in scopulos impellatur ; ideo et vim in sen- 
tentiis et gravitatem in narrationibus ac descriptionibus nonnun- 
quam desideres ; et pariter in oratione repetitiones lususque ver- 
borum aut contrapositorum atque quadratorum acumina puti- 
dumque leporem resecare saepius velis. Quid tum ? Omnia ista, 
maculae naevique, vix tunc aspiciuntur, cum attento animo 
oculisque singulas carminum partes rimamur ; nam si morosi 
grammatici studium voluntatemque in legendis Her. Epistulis 
dimittis, tot tantisque dicendi virtutibus et omnis generis 
praestantiis vitia involvuntur, ut prope tibi evanescant etflumine 
orationis abripiantur, adeo splendidus est carminum color, 
illustres translationes, similitudines et exempla, atque effusa 
aequaliter suavissima et iaetissima lux, unde efficitur ut res prope 
oculis subiciantur. Praeterea fluidam puramque orationem 
miramur, quae nusquam adhaerescit, ita ut liquidius faciliusque 
nihil requiramus; quae tamen interdum, si res argumentumque 
petit, una cum sententiis affiectibusque incitatior fertur, raucisque 
etiam fluctibus assurgit, et tragicum nescio quid sonat. Denique 
sermo sincerus, luculentus et idem gravis est, numerique poetae 

PiBRi. — Ovidii episi, Her. 7 

in promptu omnino sunt flexibiles et concinentes ; quanquara 
vero moUissima ad versus lenitatem verba usurpantur, non deest 
illi felicissima in eligendis novandisque vocabulis et conforman- 
dis sententiis audentia, ita tamen ut severis legibus astricta 
carmina quasi normam distichi constituerint ne varietur; pror- 
susque adeo sibi constans virtutibus vitiisque in his carminibus 
apparet poeta, ut luculentissimam cognationem eiusdemque 
artificis manum ubique agnoscamus. 

Itaque quocumque circumspexi, Heroidum Epistulae fontem 
ceterorum Ovidii operum videntur continere, et ipse poeta talis 
iam elucet qualis insequentibus carminibus eminebit ; ita qui eas 
diligenter evolverit, illum postea neque Amorum Artisque 
Amatoriae nequitiae, neque copiosae Metamorphoseon fabulae, 
neque abstrusa Fasiorum doctrina novae atque ignotae deprehen- 
dent. Quamobrem non immerito ab eruditissimis viris semper 
et laudes in Heroid. Epistulas esse congestas et curas ad illustranda 
sanandaque carmina impensas existimo; neque ingratum et 
supervacaneum ego iaborem duxi quem suscepi ut carminum 
horum virtutes vitiaque explanarem ; laetaborque si non impru- 
denter aestimasse visus ero quid ferre valerent umeri. 

